ইণ্ডিয়ান ৰিভাইচ ভাৰচন (IRV) আচামিচ - 2019 যিচয়া 37 অধ্যায়\n1 সেই কথা শুনা মাত্ৰে ৰজা হিষ্কিয়াই নিজৰ বস্ত্ৰ ফালি চট কাপোৰ পিন্ধিলে, আৰু যিহোৱাৰ গৃহলৈ গ’ল।2চট কাপোৰ পিন্ধা ৰজাৰ ঘৰগিৰী ইলিয়াকীম, ৰাজলিখক চেবনা, আৰু পুৰোহিতসকলৰ বৃদ্ধ লোকক আমোচৰ পুত্ৰ যিচয়া ভাববাদী ওচৰলৈ পঠাই দিলে।\n3 তেওঁলোকে তেওঁক ক’লে, ‘যিদৰে এটি সন্তানৰ প্ৰসৱৰ সময় হয়, কিন্তু মাতৃৰ সন্তান প্ৰসৱ কৰাৰ শক্তি নাথাকে সেইদৰেই আজি সঙ্কট, তাড়না, আৰু অপমানৰ দিন হয়।4যি ৰবচাকিক নিজৰ প্ৰভু ৰজা অচুৰীয়াৰ জীৱন্ত ঈশ্বৰক ধিক্কাৰ দিবলৈ পঠাইছিল, আপোনাৰ ঈশ্বৰ যিহোৱাই সেই ৰবচাকিৰ কথা শুনিব, আৰু আপোনাৰ ঈশ্বৰ যিহোৱাই নিজে শুনা কথাৰ বাবে হয়তু দণ্ড দিব; সেয়ে এতিয়া অৱশিষ্ট থকা ভাগৰ বাবে আপুনি প্রাৰ্থনা উৎসৰ্গ কৰক।\n5 সেয়ে ৰজা হিষ্কিয়াৰ দাসবোৰ যিচয়াৰ ওচৰলৈ আহিল,6যিচয়াই তেওঁলোকক ক’লে, “তোমালোকৰ গৰাকীক কোৱা, যিহোৱাই কৈছে, “তুমি যি বাক্য শুনিলা, আৰু যিহৰ দ্বাৰাই ৰজা অচূৰীয়াৰ দাসবোৰে মোক নিন্দা কৰিলে, এই সকলো কথালৈ ভয় নকৰিবা।7চোৱা, মই তেওঁৰ অন্তৰত এক আত্মা স্থাপন কৰিম, আৰু তেওঁ বিশেষ সম্বাদ শুনি নিজৰ দেশলৈ উভটি যাব; মই তেওঁৰ দেশত তেওঁক তৰোৱালে নিপাত কৰিম।\n8 তাৰ পাছত ৰবচাকিয়ে উভটি গৈ ৰজা অচূৰীয়াই লিব্‌নাৰ বিৰুদ্ধে যুদ্ধ কৰি থকা পালে; কাৰণ তেওঁ শুনিলে যে, ৰজা লাখীচৰ পৰা আঁতৰি গ’ল।9তেতিয়া ৰজা অচৰীয়াই শুনিলে যে, কুচ আৰু মিচৰীয়া দেশৰ ৰজা তিৰ্হাকাই তেওঁৰ বিৰুদ্ধে যুদ্ধ কৰিবলৈ সৈন্য সমবেত কৰিছে; সেয়ে তেওঁ বাৰ্ত্তাৰে সৈতে বাৰ্ত্তাবাহকক হিষ্কিয়াৰ ওচৰলৈ পঠিয়ালে। 10 যিহূদাৰ ৰজা হিষ্কিয়াক কোৱা, যি ঈশ্বৰত তুমি ভাৰসা কৰিছা, “ৰজা অচূৰীয়াৰ হাতত যিৰূচালেমক শোধাই দিয়া নহ’ব বুলি” তোমাৰ সেই ঈশ্বৰে তোমাক নুভুলাওক।\n11 চোৱা, ৰজা অচূৰীয়াই সকলো দেশ সম্পূৰ্ণকৈ ধ্বংস কৰি কি কৰিছিল, সেই বিষয়ে তুমি শুনিবলৈ পালা, সেয়ে তুমি জানো ৰক্ষা পাবা? 12 মোৰ পূর্বপুৰুষসকলে ধ্বংস কৰা দেশবাসী গোজন, হাৰণ, ৰেচফ, আৰু তলচ্ছাৰত থকা এদনৰ সন্তানসকলক তেওঁলোকৰ দেৱতাবোৰে জানো তেওঁলোকক ৰক্ষা কৰিছে’?” 13 হমাতৰ ৰজা, অৰ্পদৰ ৰজা, চফৰ্বয়িম নগৰৰ ৰজা, হেনাৰ আৰু ইব্বাৰ ৰজা সকল ক’ত আছে?\n14 হিষ্কিয়াই বাৰ্ত্তাবাহকসকলৰ পৰা পত্ৰখন গ্রহণ কৰিলে আৰু পাঢ়িলে। তাৰ পাছত তেওঁ যিহোৱাৰ গৃহলৈ গৈ যিহোৱাৰ সন্মুখত পত্রখন মেলি দিলে। 15 হিষ্কিয়াই যিহোৱাৰ আগত প্ৰাৰ্থনা কৰি ক’লে, 16 “হে কৰূব দুটাৰ মাজত বাস কৰা ইস্ৰায়েলৰ ঈশ্বৰ বাহিনীসকলৰ যিহোৱা, আপুনি ঈশ্বৰ, পৃথিবীৰ সকলো ৰাজ্যৰ মাজত কেৱল আপুনিয়েই ঈশ্বৰ, আপুনিয়েই আকাশ মণ্ডল আৰু পৃথিৱী সৃষ্টি কৰিলে।\n17 হে যিহোৱা কাণ পাতি শুনক; হে যিহোৱা আপোনাৰ চকু মেলি দৃষ্টি কৰক আৰু জীৱন্ত ঈশ্বৰক নিন্দা কৰিবলৈ চনহেৰীবে কৈ পঠোৱা সকলো কথা শুনক। 18 হে যিহোৱা এইটো সত্য যে, অচূৰীয়াৰ ৰজাসকলে সকলো দেশীবাসী আৰু তেওঁলোকৰ দেশ ধ্বংস কৰিলে।\n19 তেওঁলোকে তেওঁলোকৰ দেৱতাবোৰক জুইত পেলালে; কিয়নো সেইবোৰ দেৱতা নহয়, কিন্তু মনুষ্যৰ হাতৰ কাৰ্যহে, সেইবোৰ কাঠ আৰু শিল মাথোন, সেয়ে অচূৰীয়াসকলে সেইবোৰ বিনষ্ট কৰিলে। 20 এই হেতুকে হে আমাৰ ঈশ্বৰ যিহোৱা, অকল আপুনিয়েই যে যিহোৱা ইয়াক পৃথিবীৰ সকলো ৰাজ্যৰ লোকসকলে জানিবৰ বাবে আপুনি তেওঁৰ হাতৰ পৰা আমাক নিস্তাৰ কৰক।”\n21 তাৰ পাছত আমোচৰ পুত্ৰ যিচয়াই হিষ্কিয়াৰ ওচৰলৈ বাৰ্ত্তা পঠিয়াই ক’লে, “ইস্ৰায়েলৰ ঈশ্বৰ যিহোৱাই এই কথা কৈছে, কাৰণ তুমি অচূৰৰ ৰজা চনহেৰীবৰ বিষয়ে মোৰ আগত প্ৰাৰ্থনা কৰিলা; 22 তেওঁৰ বিষয়ে যিহোৱাই কোৱা কথা এই:\nকুমাৰী চিয়োন-জীয়াৰীয়ে তোমাক হেয়জ্ঞান কৰিছে, আৰু তোমাক হাঁহিছে;\nযিৰূচালেম জীয়াৰীয়ে তোমালৈ মুৰ জোকাৰিলা।\n23 তুমি কাক উপেক্ষা আৰু অপমান কৰিলা? আৰু কাৰ বিৰুদ্ধে উচ্চ স্বৰেৰে কথা কৈছা,\nআৰু অহঙ্কাৰেৰে কাৰ ওপৰত দৃষ্টি কৰিলা? ইস্ৰায়েলৰ পবিত্ৰ ঈশ্বৰ জনাৰ বিৰুদ্ধেই কৰিলা।\n24 তুমি তোমাৰ দাসবোৰৰ দ্বাৰাই প্ৰভুক উপেক্ষা কৰিলা, আৰু ক’লা, মোৰ অধিক ৰথে সৈতে\nওখ পৰ্ব্বতবোৰৰ টিঙলৈকে, লিবানোনৰ ওখ স্থানলৈ উঠি গলোঁ।\nআৰু মই তাৰ ওখ ওখ দেৱদাৰু আৰু তাৰ উত্তম ডিমৰু গছবোৰ কাটি পেলাম,\nআৰু তাৰ অন্ত ভাগৰ ওখ ঠাইত তাৰ ফলৱতী উদ্যানত সোমাম।\n25 মই কুঁৱা খানিলোঁ আৰু বিদেশী পানী খালোঁ,\nআৰু মই মোৰ ভৰিৰ তলুৱাৰে মিচৰৰ সকলো নদীবোৰ শুকুৱাম।\n26 বহুকালৰে পৰা মই তাক কেনেকৈ স্থিৰ কৰিলোঁ,\nআৰু প্ৰাচীন কালত মই তাক কেনেকৈ কাৰ্যকাৰী কৰিলোঁ, সেই বিষয়ে তুমি শুনা নাই নে? মই এতিয়া তাক বৈ যাব দিম।\nআপুনি দুর্ভেদ্য নগৰবোৰ হ্রাস কৰি উচ্ছন্ন ভগ্ন ৰাশি কৰিবলৈ ইয়াত আছে।\n27 তাৰ নিবাসীসকল দুৰ্বল আছিল; তেওঁলোক চূৰ্ণবিচূৰ্ণ হৈ লজ্জিত হৈছিল।\nতেওঁলোকে পথাৰত সেউজীয়া ঘাঁহ ৰুইছিল,\nপূবদিশৰ বতাহৰ আগত।\nঘৰৰ চালত বা পথাৰত গজা ঘাঁহৰ দৰে।\n28 কিন্তু তুমি বহা, তুমি বাহিৰলৈ আৰু ভিতৰলৈ অহা যোৱা কৰা, আৰু মোৰ বিৰুদ্ধে তুমি কৰা ক্রোধ, এই সকলোকে মই জানিছোঁ।\n29 তুমি মোৰ বিৰুদ্ধে কৰা ক্রোধৰ কাৰণে, আৰু তোমাৰ অহঙ্কাৰৰ কথা মোৰ কাণত পৰাৰ কাৰণে\nমই তোমাৰ নাকত মোৰ হাঁকোটা, আৰু তোমাৰ মুখত মোৰ লাগাম লগাম,\nআৰু যি বাটেদি তুমি আহিলা, সেই বাটেদিয়েই তোমাক উভটাই পঠাম।\n30 তোমাৰ বাবে এইয়ে এক চিন হ’ব, যে,\nএই বছৰত নিজে উৎপন্ন হোৱা শস্য, আৰু দ্বিতীয় বছৰত তাৰ পৰা উৎপন্ন হোৱা শস্য তোমালোকে ভোজন কৰিবা;\nকিন্তু তৃতীয় বছৰত তোমালোকে নিশ্চয়কৈ কঠিয়া সিচিঁ শস্য দাবা, আৰু দ্ৰাক্ষাবাৰী পাতি তাৰ ফল ভোগ কৰিবা।\n31 যিহূদা বংশৰ ৰক্ষা পোৱা অবশিষ্ট লোকে পুনৰাই পুখা মেলিব, আৰু ফলৱান হ’ব।\n32 কাৰণ যিৰূচালেমৰ পৰা অবশিষ্ট লোক আৰু চিয়োন পৰ্ব্বতৰ পৰা ৰক্ষা পোৱা লোক ওলাই আহিব;\nবাহিনীসকলৰ যিহোৱাৰ উৎসাহে ইয়াক সিদ্ধ কৰিব।\n33 এই হেতুকে ৰজা অচূৰীয়াৰ বিষয়ে যিহোৱাই এই কথা কৈছে:\nতেওঁ এই নগৰলৈ নাহিব, ইয়ালৈ এপাত কাঁড়ো নামাৰিব,\nইয়াৰ সন্মুখলৈ ঢাল লৈ নাহিব, আৰু ইয়াৰ বিৰুদ্ধে হাদাম নাবান্ধিব।\n34 যিহোৱাই কৈছে যে, তেওঁ যি বাটেদি আহিল, সেই বাটেদিয়েই উভটি যাব, তেওঁ এই নগৰত নোহোমাব।\n35 মই নিজৰ আৰু মোৰ দাস দায়ূদৰ কাৰণে এই নগৰ ৰক্ষা আৰু উদ্ধাৰ কৰিম।”\n36 তাৰ পাছত যিহোৱাৰ দূতবোৰে ওলাই গৈ অচূৰীয়াসকলৰ চাউনিত আক্রমণ কৰিলে, আৰু এক লাখ পঁচাশী হাজাৰ লোকক মাৰিলে। তাতে লোকসকলে ৰাতিপুৱা উঠি তেওঁলোকৰ চাৰিওফালে মৰা শৱ পৰি থকা দেখিলে। 37 সেই বাবে অচূৰৰ ৰজা চনহেৰীবে ইস্রায়েল ত্যাগ কৰি ঘৰলৈ উভটি গৈ নীনবিত বাস কৰিলে।\n38 তাৰ পাছত তেওঁ নিজৰ নিষ্ৰোক নামেৰে দেৱতাৰ গৃহত প্ৰণিপাত কৰোঁতে, অদ্ৰমেলক আৰু চৰেচ নামৰ তেওঁৰ পুত্র দুজনে তেওঁক তৰোৱালেৰে বধ কৰিলে। তাৰ পাছত তেওঁলোক অৰাৰট দেশলৈ পলাই গ’ল। পাছত তেওঁৰ পুত্ৰ এচৰ-হদ্দোনে তেওঁৰ পাছত ৰাজত্ব কৰিলে।


Gold Price: সোণৰ দাম হ্ৰাস পালে ! বিগত বৰ্ষৰ তুলনাত ১০,২০০ টকা হ্ৰাস...– News18 assam\nHome » photogallery » lifestyle »Gold Price: সোণৰ দাম হ্ৰাস পালে ! বিগত বৰ্ষৰ তুলনাত ১০,২০০ টকা হ্ৰাস, জানক আজি সোণ-ৰূপৰ কিমান দাম ?\nGold Price: সোণৰ দাম হ্ৰাস পালে ! বিগত বৰ্ষৰ তুলনাত ১০,২০০ টকা হ্ৰাস, জানক আজি সোণ-ৰূপৰ কিমান দাম ?\nসোণ আৰু ৰূপৰ মূল্য (Gold-Silver Price Today) এই মুহূৰ্তত হ্ৰাস হৈ আছে। যদি আপুনি বজাৰ কৰাৰ পৰিকল্পনা কৰি আছে তেন্তে এইটো এটা ভাল সুযোগ। আজি অক্টোবৰৰ বাবে মাল্টি কমোডিটি এক্সচেঞ্জত (MCX) সোণৰ মূল্য ০.১৫ শতাংশ হ্ৰাস পাইছে। ৰূপৰ মূল্য (Silver price) ০.২২ শতাংশ কম দামত ব্যৱসায় কৰি আছে।\n| September 28, 2021, 12:46 IST\nসোণ আৰু ৰূপৰ মূল্য কি জানি লওক অক্টোবৰত প্ৰদান কৰা সোণ আজি প্ৰতি ১০ গ্ৰামত ০.১৫ শতাংশ হ্ৰাস হৈ ৪৬,০০১ টকা হৈছে। ৰূপ ০.২২ শতাংশ হ্ৰাস পাইছে। আজি ১ কিলোগ্ৰাম ৰূপৰ মূল্য হৈছে ৬০,৫০৩ টকা।\nবিগত বৰ্ষৰ তুলনাত ১০,২০০ টকা মূল্য হ্ৰাস: ২০২০ চনত, MCXত ১০ গ্ৰাম সোণৰ মূল্য যোৱা বছৰৰ একে সময়ছোৱাত ৫৬,২০০ টকা স্পৰ্শ কৰিছিল। আজি, এমচিএক্সত সোণ প্ৰতি ১০ গ্ৰামত ৪৬,০০১ টকা, অৰ্থাৎ এতিয়াও প্ৰায় ১০,২০০ টকা সস্তাত আছে।


এখন হাতপুথিৰ সম্পাদনা, প্ৰেক্ষাপট আৰু কিছু অনুভৱ (ভাস্কৰজ্যোতি দাস) - সাহিত্য ডট অৰ্গ\nএখন হাতপুথিৰ সম্পাদনা, প্ৰেক্ষাপট আৰু কিছু অনুভৱ (ভাস্কৰজ্যোতি দাস)\nশিৱসাগৰলৈ নতুনকৈ অহা উপায়ুক্তক যোগদান কৰাৰে পৰা কেৱল মেল-মিটিং কৰি থকাহে দেখি আহিছিলোঁ। দিনটোত তিনি-চাৰিখন মিটিং থাকেই। প্ৰয়োজনো নথকা নহয়। প্ৰশাসনিক বিষয়া এজনৰ বাবে এখন নতুন ঠাইৰ বিষয়ে জ্ঞান আহৰণ কৰা আৰু বিভিন্ন তথ্য সংগ্ৰহ কৰাটো এটা জৰুৰী কাম। অন্তত: আজিৰ তাৰিখত। তেখেতে বিভিন্ন মহলৰ সৈতে আলচ কৰি কিছুমান আঁচনি গ্ৰহণ কৰা বুলি শুনিলোঁ আৰু এই আঁচনিসমুহ ৰূপায়ণৰ বাবে এটা “বিশেষ প্ৰকল্প দল” (Special Project Team চমুকৈ SPT) গঠন কৰিছে বুলি গম পালোঁ।\n২৫ অক্টোবৰৰ দিনা এটা অৰ্ডাৰ পালোঁ। অৱশ্যে দুদিনমানৰ আগতেই কথাটো গম পাইছিলোঁ। মোক সেই বিশেষ প্ৰকল্প দল (SPT)ত বিচাৰিছে উপায়ুক্তই। কেইমিনিটমানৰ পাচতে উপায়ুক্তৰ ব্যক্তিগত পিয়ন কুলেশ ডেকাই আহি ক’লেহি-“চাৰে বিচাৰিছে” পলম নকৰি তেখেতৰ কোঠা পালোহি। তেখেতে হাঁহি এটা মাৰি বহিবলৈ কৈ কথাবোৰ ভগা-চিগা অসমীয়া-ইংৰাজী-হিন্দী মিশ্ৰিত ভাষা এটাত কৈ গ’ল। কি কি বিশেষ প্ৰকল্প হাতত লৈছে, কিয় লৈছে ইত্যাদিবোৰ কথা। লগতে জনালে যে ২৬ অক্টোবৰ শণিবাৰে ONGCL ৰ গেষ্ট হাউচত SPT ৰ ৰিভিউ মিটিং হ’ব। তাতে কথাবোৰ বিতংভাৱে আলোচনা কৰা হ’ব।\n২৬ অক্টোবৰ শণিবাৰে দিনৰ ১ বজাত গেষ্ট হাউচ পালোগৈ। SPT ৰ ৩জন লোকক তাতে লগ পালোঁ। তাৰে দুজন জে.ই., লগতে এজন ৱেব ডিজাইনাৰ। ১৫মিনিটমানৰ পাচতে উপায়ুক্তও গৈ পালেগৈ। প্ৰথমে ৱেব ডিজাইনাৰজনে প্ৰজেক্টৰযোগে এটা ৱেবচাইট দেখুৱালে। Mission Green Sivasagar (সেউজ শিৱসাগৰ অভিযান) ৰ ৱেবচাইট। নিৰ্মানকাৰ্য চলি আছে। ৱেবচাইট সম্পৰ্কীয় কিছু কথা আলোচনা কৰা হ’ল। যোগ-বিয়োগৰ কথা। এই সেউজ শিৱসাগৰ অভিযানটো বিশেষ প্ৰকল্প দলৰ আন আন প্ৰকল্পৰ মাজৰে এটা। এইক্ষেত্ৰত কিছু পৰামৰ্শ আমিও দিলোঁ। ইয়াৰ পাচতে উপায়ুক্তই SPT ৰ আন আন প্ৰকল্পৰ বিষয়ে জনালে। তাৰ মাজৰে কৃষ্নকান্ত সন্দিকৈ সেউজ শিৱসাগৰ কেৰিয়াৰ কাউন্সেলিং প্ৰগ্ৰাম, প্ৰাচীন কৃতীচিহ্নৰ সংৰক্ষণ তথা সৌন্দৰ্যবৃদ্ধিকৰণ, ট্ৰেফিক আৰ্ট, পেৰামটৰিং ইভেন্ট ইত্যাদিবোৰ প্ৰকল্পৰ বিষয়ে জানি ভাল লাগিল। এইসমুহত এক নতুনত্বৰ আভাস পালোঁ। কিন্তু যিটো বিষয়ে আমাক সকলোতকৈ বেছি উৎসাহিত কৰিলে সেইটো হ’ল-শিৱসাগৰৰ প্ৰতিখন চাহ বাগানতে একো একোটা “সেউজ শিৱসাগৰ চাহবাগান তথ্য কেন্দ্ৰ” খুলিবলৈ আগবঢ়োৱা প্ৰস্তাৱটো।\nভাৰতৰ শতকৰা ১৭ শতাংশ আৰু অসমৰ শতকৰা ৫১ শতাংশ দৈনিক কাম কৰা শ্ৰমিক চাহ উদ্যোগৰ লগত জঢ়িত। কিন্তু পৰিতাপৰ বিষয় যে স্বাধীনতাৰ ৬৬ বছৰ পাৰ হৈ যোৱাৰ পাচতো সভ্যতাৰ পোহৰ নপৰা এই চাহবাগানসমুহত ডাইনী ওলাই, আজিও ডায়েৰিয়া হৈ শ শ হিচাবে শিশুৰ মৃত্যু হয়। শিৱসাগৰ জিলাৰ চৰাইদেউ মহকুমাৰ চাহ বাগানবোৰত জন্ম হৈয়ে মৃত্যু হোৱা শিশুৰ সংখ্যা তথা হাৰ দেশৰ ভিতৰতে সৰ্বাধিক। অসমৰ আন আন বাগানসমুহততো আবেলি ৩ বজাৰ পাচত যাবলৈ সাধাৰণ মানুহে সাহসেই কৰিব নোৱাৰে। শেহতীয়াকৈ তিনিচুকীয়া জিলাৰ কণাপথাৰ চাহ বাগিছাত ঘটা ঘটনাটোৰ পাচত অসমৰ চাহবাগিচাত মাওবাদীৰ উত্থানহোৱাটো ষ্পষ্ট হৈছে। মাওবাদীৰ যুদ্ধ এক আদৰ্শৰ ওপৰত প্ৰতিস্থিত। লাগিলে ই যিমানে ধ্বংসাত্মক নহওক কিয়। চৰকাৰে চাহবাগানত খোৱাপানীৰ ব্যৱস্থা কৰি দিয়ে ঠিকেই কিন্তু শ্ৰমিকে সেই পানীৰে কাপোৰ-বাচনহে ধোৱে। খাবলৈ ঘৰৰ পিচফালে থকা কোঁৱাৰ পানী আছেই। এইবোৰকে ধৰি এশ এবুৰি সমস্যাৰে জৰ্জৰিত হৈ আছে অসমৰ চাহবাগানবোৰৰ লেবাৰ লাইনত থকা লাখ লাখ শ্ৰমিক। ইয়াৰোপৰি উজনি অসমৰ কাৰাগাৰসমুহৰ শতকৰা ৭০ শতাংশ হাজোতিয়েই এই চাহ বাগানৰ শ্ৰমিক সম্প্ৰদায়ৰ। কিন্তু, কিয় ইত্যাদিবোৰ ধৰিলে একো একোটা প্ৰশ্নভান্ডাৰ হ’ব। এইসমুহ প্ৰশ্নৰ সমাধানৰ দিশত “সেউজ শিৱসাগৰ চাহবাগান তথ্যকেন্দ্ৰ” একো একোটা প্ৰতিখন বাগানতে থাকিব। তাত দহজনমান স্বেচ্ছাসেৱক থাকিব আৰু এই স্বেচ্ছাসেৱকসলক চৰকাৰৰ বিভিন্ন আঁচনিৰ সন্দৰ্ভত প্ৰশিক্ষণ দিয়া হ’ব। প্ৰশিক্ষণৰ অন্তত তথ্যকেন্দ্ৰটো খূলি অহালৈকে কাম জিলা প্ৰশাসনৰ। তাৰ পাচত বাগানসমুহৰ মেনেজমেন্টে এইসমুহ চলাব। প্ৰশিক্ষণপ্ৰাপ্ত স্বেচ্ছাসেৱক সকলে বাগানখনৰ লেবাৰ লাইনত সোমাই চৰকাৰৰ আঁচনিবোৰৰ লাভ কেনেকৈ ল’ব পাৰি, কাৰ সৈতে যোগাযাগ কৰিব লাগিব, কি কি নথি লাগিব ইত্যাদিসমুহ পৰ্যায়ক্ৰমে শ্ৰমিকক বুজাব। মুঠৰ ওপৰত বাগানৰ লোকসকলে আন লোকৰ দৰেই চৰকাৰী সা-সুবিধা পাব লাগে-আঁচনিৰ লক্ষ্য এয়াই।\nযি কি নহওক, মোক ইয়াৰ সম্পূৰ্ণ দায়িত্ব দিয়া হ’ল। প্ৰকল্প দলটোৰ কৰ্মচাৰীসকলক বাহিৰৰ অফিচৰপৰা Deputationত অনা হৈছে। কাৰ্যসম্পাদনৰ দক্ষতাত সন্দেহ থাকে। সন্দেহটো অমুলক বুলিও প্ৰমাণিত নহ’ল। হ’লেও কামবোৰ হাতত লোৱা হ’ল। প্ৰায় এটামান মাহৰ কচৰৎ, মেল-মিটিং তথা আন আন যাৱতীয় কৰ্ম সম্পাদন কৰাৰ পাচত বিষয়সমুহৰ কাৰ্যক্ষেত্ৰত সম্পাদনৰ সময় আহি পৰিল। বিশেষ প্ৰকল্প দলৰ ১৯ নৱেম্বৰৰ ৰিভিউ মিটিংত চাহ বাগান তথ্যকেন্দ্ৰ খোলাৰ কথা চুঢ়ান্ত কৰা হ’ল।\nতথ্যমতে শিৱসাগৰ জিলাৰ মুঠ চাহবাগানৰ সংখ্যা ৮৭ খন। ইয়াৰে দুখনমানৰ আন্তগাঁথনি যথেষ্ঠ দুৰ্বল। ভাৰতীয় চাহ পৰিষদ (BCP), এবিটা (Assam Branch Indian Tea Association), এ.টি.পি.এ.(Assam Tea Planter’s Association), এইসমুহৰ অধীনৰ চাহবাগানসমুহৰ মেনেজাৰ তথা সহকাৰী শ্ৰম আয়ুক্তৰ অধীনৰ বিষয়াসকলক লৈ ২০ নৱেম্বৰ তাৰিখে এখন জৰুৰী সভা অনুস্থিত কৰা হ’ল। সকলোৱে এই তথ্যকেন্দ্ৰক এক উল্লেখনীয় পদক্ষেপ বুলি কোৱাৰ লগতে এইসমুহ স্থাপনৰ বাবে সম্পূৰ্ণ সহযোগিতা আগবঢ়োৱা হ’ব বুলি জনালে। সেইমৰ্মে কাৰ্যপন্থাৰ বিষয়ে তেওলোকক জনোৱা হ’ল আৰু এই তথ্যকেন্দ্ৰটোৰ বাবে প্ৰয়োজনীয় হোৱা স্বেচ্ছাসেৱকৰ (প্ৰতিখন বাগানৰ ১০জনকৈ) তালিকা অনতিপলমে দাখিল কৰিবলৈ চাহবাগান কতৃপক্ষক জনোৱা হ’ল। জিলাখনৰ বিভিন্ন ৰাজহ চক্ৰৰ চক্ৰ বিষয়াসকলৰ সহযোগত তিনিখনমানকৈ ওচৰা-ওচৰি বাগানক সাঙুৰি মুঠ ২৮ টা ক্লাষ্টাৰ (Cluster) কৰা হ’ল।\nএকেদৰে জিলাখনৰ মুঠ ১২টা বিভাগৰ বিভাগীয় মুৰব্বী সকলক নিজৰ বিভাগৰ সমল ব্যক্তিসকলৰ নাম, ঠিকনা তথা ম’বাইল নম্বৰ দাখিল কৰিবলৈ জনোৱা হ’ল। লগতে বিভাগৰ আঁচনিসমুহৰ বিতং তথ্য দাখিল কৰিবলৈ জনোৱা হ’ল। সেইমৰ্মে তথ্যভান্ডাৰ প্ৰস্তুত কৰা হ’ল। লগতে কিছুমান বিভাগৰ পৰা IEC (Information, Education, Communication) ৰ সামগ্ৰী যেনে লিফলেট, স্কিমন’ট, চি.ডি, ডি.ভি.ডি. ইত্যাদিসমুহো বিচৰা হ’ল আৰু সেইদৰেই সেউজ শিৱসাগৰ চাহবাগান তথ্যকেন্দ্ৰই পূৰ্ণতাৰ প্ৰাৰম্ভিক গতি ল’লে।\n২৬ নৱেম্বৰ তাৰিখ মঙ্গলবাৰে SPT ৰ জৰুৰী বৈঠক অনুস্থিত হ’ব বুলি উপায়ুক্তই জানিবলৈ দিয়ে। সেই সভাত বিভিন্ন বিষয়ৰ লগতে মুলত: চাহবাগান তথ্যকেন্দ্ৰৰ বিষয়ে আলোচনা হয়। আলোচনাকালত ডিচেম্বৰ মাহৰ মধ্যভাগতে মুখ্যমন্ত্ৰীৰ শিৱসাগৰ ভ্ৰমণৰ সময়তে চাহবাগান তথ্যকেন্দ্ৰ মুকলি কৰোৱাৰ চিন্তাৰ কথা উপায়ুক্তই জানিবলৈ দিয়ে আৰু তাৰ বাবে ১০ ডিচেম্বৰৰ ভিতৰতে অন্তত: ১০খন চাহ বাগানত স্বেচ্ছাসেৱকৰ প্ৰশিক্ষণ শেষ কৰিব লাগে। ইতিমধ্যে প্ৰায় ২০খনমান বাগানৰ স্বেচ্ছাসেৱকৰ তালিকা আমাৰ হাতত পৰিল যদিও তিনিখন বাগান সাঙুৰি ক্লাষ্টাৰ কৰাটো সম্ভৱ নহ’ব যেন লাগিল কিয়নো বাগানবোৰৰ ভিতৰত তেনে বাগান কমসংখ্যকেই আছিল যিবোৰ এখন আনখনৰ ওচৰৰ। দুই এখন যোগ দি, দুই এখন বাদ দি ক্লাষ্টাৰবোৰৰ সংশোধন কৰা হ’ল।\n৫ ডিচেম্বৰৰ পৰা ৭ ডিচেম্বৰলৈ প্ৰথম পৰ্যায়ত প্ৰশিক্ষণ আৰম্ভ কৰাৰ কথা চুঢ়ান্ত কৰা হ’ল। ট্ৰেইনিংৰ কেলেন্ডাৰ, সুচী ইত্যাদিসমুহ চুঢ়ান্ত কৰা হ’ল। ২৯ নৱেম্বৰৰ সভাত এটি চমু আলোচনা হ’ল। বিষয় সন্ডৰ্ভত সকলোবোৰ কথায়েই ঠাই পালে। জিলা তথ্য আৰু জনসম্পৰ্কৰক্ষী বিষয়া বীজেন্দ্ৰ গগৈদেৱে কথাৰ মাজতে উপায়ুক্তক ক’লে- “চাৰ, Training Manual এখন লাগিব নহয়” কথাটো ময়ো চিন্তা কৰিছিলোঁ যদিও ব্যস্ততাৰ বাবে উনুকিয়াবলৈ থাকি গ’ল। উপায়ুক্তই সেইখনৰ সম্পাদনাৰ কাম মোকে দিলে। মই তেখেতক জনালো যে ৫ দিনত এখন হাতপুথি লিখি উলিওৱাটো অসম্ভৱ। তেখেতে এইবাৰ মোক প্ৰায় আঁচৰিত কৰি কৈ উঠিল-“আপুনি ই-মেগাজিনৰ কাম কৰে। মই পঢ়িছো। অলপ কষ্ট কৰিলে আপুনি পাৰিব। মোক ৰুমিনে কৈছেই আপোনাৰ কথা” মনতে ৰুমিন বৰুৱালৈ খঙ উঠিল। ৰুমিন বৰুৱা, ডি.চি.ৰ গোপনীয় সহায়ক।\nহাতত মাত্ৰ ৫টা দিন। এখন হাতপুথিৰ সম্পাদনাৰ কাম। ১২টা বিভাগৰ সকলোবোৰ আঁচনিৰ বিষয়ে লিখিব লাগিব। আঁচনিখন কি, ইয়াৰ পৰা কি লাভ কৰিব পাৰি, যোগ্যতাৰ ভিত্তি, আঁচনিখনৰ লাভ পাবলৈ হ’লে কাৰ সৈতে যোগাযাগ কৰিব লাগিব, কি কি নথি আৱশ্যকীয় ইত্যাদিবোৰ সাঙুৰিলেহে হাতপুথিখন বাস্তৱ অৰ্থত কামত আহিব। বিভাগসমুহে দাখিল কৰা Write-up বোৰ চালোঁ। দুটামান বিভাগ বাদ দি প্ৰায় সকলোবোৰেই অসম্পূৰ্ণ। সকলো বিভাগৰে মুৰব্বী সকললৈ ফ’ন কৰি তথ্যবোৰ ল’লো। কেইটামান বিভাগে নিজৰ বিভাগৰ কিছুমান সাধাৰণ তথ্যও দিব নোৱাৰিলে। চৰকাৰৰ আঁচনিৰ বিষয়ে বিভাগীয় মুৰব্বীয়েও ভালদৰে নাজানে। আনৰ কথা বাদ দিলোঁ।চৰকাৰৰ আঁচনিৰ বিষয়ে ৰাইজে গম নোপোৱাৰ এইটোও এটা কাৰণ যেন লাগিল।\nহাতপুথিখন লিখিবলৈ দিনত সময় নাই। দিনৰ দিনটো আন আন যাৱতীয় কামৰ বাবে দিনৰ ভাগত এই কামটোত হাত দিবলৈ সময় নোহোৱাটোও স্বাভাৱিক। সেয়ে ৰাতিৰ সময়খিনিতে হাতপুথিখনৰ কাম হাতত ল’লো। সেই পাঁচটা দিনত যন্ত্ৰৰ দৰে ব্যস্ত হৈ পৰিলোঁ। অৱশেষত ৪ ডিচেম্বৰ তাৰিখে পুৱাভাগত হাতপুথিখন লিখি উলিয়ালোঁ। প্ৰেচেও কামটোৰ গুৰুত্ব বুজি একেদিনাই ৩২ পৃষ্ঠাৰ পুথিখন প্ৰিন্ট কৰি উলিয়ালে।\nপুৰ্বনিৰ্ধাৰিত সময় অনুযায়ী ৫ তাৰিখৰ পৰা প্ৰথম পৰ্যায়ত ৯খন বাগান সাঙুৰি আৰু দ্বিতীয় পৰ্যায়ত ৬খন বাগান সাঙুৰি স্বেচ্ছাসেৱকৰ প্ৰশিক্ষণ কাৰ্য্যসুচী সমাপ্ত হ’ল। কালি ১৩ ডিচেম্বৰ তাৰিখে শিৱসাগৰৰ পাটসাঁকোত মুখ্যমন্ত্ৰী মহোদয়ে চাহবাগান তথ্যকেন্দ্ৰ, সেউজ শিৱসাগৰ অভিযানৰ Newsletter, ৱেবচাইট ইত্যাদিসমুহৰ উন্মোচন কৰে।\nইমান কম সময়ৰ ভিতৰতে এখন হাতপুথি লিখা এই ৫টা দিন মই জীৱনত পাহৰিব নোৱাৰিম।\n← মাটিত মিলি যাবৰ বাবেই জীৱন (কৌস্তুভমণি শ‌ইকীয়া দত্ত)\nপানীৰ বিষয়ে এখন অতি গহীন ৰচনা….(মাখনলাল দাস) →


১ জানুৱাৰীৰ পৰা এই কাম নকৰিলে মোবাইল ফোনেৰে কৰিব নোৱাৰিব ক’ল! নতুন নিয়ম জানি লওক– News18 Assam\n১ জানুৱাৰীৰ পৰা এই কাম নকৰিলে মোবাইল ফোনেৰে কৰিব নোৱাৰিব ক'ল! নতুন নিয়ম জানি লওক\nজানুৱাৰী লৈকে এতিয়া বান্ধি দিয়া হৈছে সময়সীমা।\nNews18 Assam | News18 Assam | November 25, 2020, 1:37 PM IST\n১ জানুৱাৰীৰ পৰা সমগ্ৰ দেশতে লেণ্ডলাইনৰ লগতে মোবাইল ফোনত ক'ল কৰিবলৈ হ’লে গ্ৰাহকে যোগ কৰিব লাগিব এটা অতিৰিক্ত সংখ্যা। ফোন নম্বৰৰ আগত শূন্য ব্যৱহাৰ কৰাটো বাধ্যতামূলক হ’ব। এই সন্দৰ্ভত ট্ৰাইৰ প্ৰস্তাৱ গ্ৰহণ কৰিছে টেলীকম প্ৰতিষ্ঠানসমূহে।\n২৯ মে’ ২০২০ তাৰিখে মোবাইল নম্বৰৰ আগত শূন্য ব্যৱহাৰ কৰাৰ সন্দৰ্ভত টেলীকম ৰেগুলেটৰী অথৰিটী অৱ ইণ্ডিয়াই প্ৰস্তাৱ প্ৰেৰণ কৰিছিল টেলীকম প্ৰতিষ্ঠানসমূহলৈ।\n২০ নৱেম্বৰত প্ৰকাশিত বিজ্ঞাপ্তি অনুসৰি, টেলীকম বিভাগে জনাইছে যে, ‘লেণ্ডলাইনৰ লগতে মোবাইল নম্বৰ ডাইল কৰাৰ পদ্ধতি পৰিৱৰ্তনৰ বাবে ট্ৰাইৰ প্ৰস্তাৱ গ্ৰহণ কৰা হৈছে। ই মোবাইলৰ লগতে লেণ্ডলাই ন সেৱাৰ বাবে পৰ্যাপ্ত নম্বৰ সৃষ্টি কৰাত সহায়ক হ’ব।\nবিজ্ঞাপ্তি অনুসৰি, এই নিয়ম প্ৰয়োগৰ পিছৰ পৰা লেণ্ডলাইনৰ লগতে মোবাইল ক'ল কৰাৰ বাবে নম্বৰৰ আগত শূন্য ব্যৱহাৰ কৰিব লাগিব। অন্যথা আপুনি নোৱাৰিব ফোনক’ল কৰিব।\nএই নতুন ব্যৱস্থা গ্ৰহণৰ ববে টেলীকম সংস্থাসমূহক জানুৱাৰীলৈকে সময় নিৰ্ধাৰণ কৰি দিছে।\nএই ব্যৱস্থাৰ ফলত অতিৰিক্ত ভাবে ২৫৪.৪ কোটি নতুন ফোন নম্বৰ সৃষ্টি কৰিব পৰা হ’ব।


নৰেন্দ্ৰ মোডীৰ প্রাণী-প্ৰেম\nআমাৰ দেশৰ মূলসুঁতিৰ প্রচাৰ মাধ্যমত আৰু সামাজিক মাধ্যমতো নৰেন্দ্ৰ মোডী ডাঙৰীয়াৰ প্রাণীৰ প্রতি থকা প্রেমৰ সৰস বৰ্ণনা প্রায়ে দেখিবলৈ পোৱা যায়। কোনোটো কাহিনীত তেখেতৰ সাহসৰ কথাও প্রতিফলিত হয়। সামাজিক মাধ্যমত বিজেপিৰ তথ্য প্রযুক্তি কোষে কাহিনীবোৰ বৰ মনোমোহাকৈ বৰ্ণনা দিয়ে।\nএটা কাহিনী মতে, বালক নৰেন্দ্ৰ মোডীয়ে সমনীয়াৰ লগত বল খেলি থাকৌতে এবাৰ হেনো বল গৈ নাতিদূৰৰ জলাশয়ত পৰিলেগৈ। আনিবলৈ কোন যাব? পানীত নামিবলৈ কাৰো সাহস নাই। তাতে আকৌ তাত ঘঁৰিয়ালৰ বসতি। সংকট মোচক বালক মোডী ডাঙৰীয়া আগবাঢ়ি গ’ল। পানীত নামি বলটোতো আনিলেই, লগতে ঘঁৰিয়ালৰ পোৱালি এটাও লৈ আহিল। কিন্তু ক্ষন্তেক পাছতে শিশু ঘঁৰিয়ালক পানীত এৰি দিলেগৈ। কাৰণ? কাৰণ পোৱালিক হেনো মাকৰ পৰা বিচ্ছিন্ন কৰিব নাপায়। নিতাম্তই সজ চিন্তা।\n২০১৩ চনত গুজৰাটৰ তদানীস্তন মুখ্য মন্ত্ৰী নৰেন্দ্ৰ মোডী ডাঙৰীয়াক ৰয়টাৰ নামৰ সংবাদ সংস্থাৰ সাংবাদিকে প্রশ্ন কৰিছিল-_ তেখেতে ২০০২ চনৰ গুজৰাটৰ সাম্প্ৰদায়িক সংঘৰ্ষত নিহত লোকসকলৰ বাবে দুখ কৰেনে? তেখেতে উভৰ দিছিল- আন কোনোবাই গাড়ী এখন চলাই গৈছে আৰু আমি গাড়ীৰ পাছৰ আসনত বহি গৈছো। তেনে সময়ত গাড়ীৰ চকাৰ তললৈ আহি যদি কুকুৰ পোৱালি এটাই মৃত্যুক সাবটি লয়, ঘটনাটো দুখদায়ক হ’বনে, নহয়? নিশ্চয় হ’ব।\nসিদিনা গৃহ মন্ত্ৰী অমিত শ্বাহে মোডী ডাঙৰীয়াৰ সংবেদনশীলতাৰ সন্দৰ্ভত স্মৃতিচাৰণ কৰি কৈছিল- মোডী চাহাবৰ অফিচত এখন গুৰুত্বপূৰ্ণ সভা চলি থকা সময়ত এটা ম’ৰা চৰায়ে খিৰিকীৰ আয়নাত ঠোটেৰে খুঁটিবলৈ ধৰাত, প্রধান মন্ত্ৰী ডাঙৰীয়াই সভাৰ প্রক্ৰিয়াত হস্তক্ষেপ কৰি ব্যক্তিগত সচিব এজনক ‘ভোকাতুৰ’ ম’ৰা চৰাইটোক দানা দিবলৈ নিৰ্দেশ দিছিল। অবুজ প্রাণীৰ প্রতি থকা তেখেতৰ আত্মীয়তাৰ বাবেই ম’ৰা চৰাইটোৰ ভোক লগা কথাটো অনুভৱ কৰিব পাৰিছিল।\nএইবিলাকেই হ’ল মোডী ডাঙৰীয়াৰ মহানুভৱতা। এনে মহতাত্মা, সংবেদনশীল ৰাজনেতাৰ অধীনত নাগৰিকসকলে নিয়ম মতে সুখে-শান্তিৰে দিন পাৰ কৰিব পাৰিব লাগে কিম্বা লাগিছিল অথবা পৰা উচিত আছিল। কিন্তু বাস্তৱ ক্ষেত্ৰত থাকিব পাৰিছেনে?\nতেখেতে ৰয়টাৰৰ প্রতিবেদকক কোৱা ‘কুকুৰ পোৱালিৰ মৃত্যু”ত দুখ পোৱা কথাটোত তেখেতৰ দ্বিচাৰিতা প্রতিফলিত হয়। কাৰণ ২০০২ চনৰ গুজৰাটৰ সাম্প্ৰদায়িক সংঘৰ্ষত তেখেতৰ সচেতন আৰু সত্তিয় নিৰ্লিপ্ততা বহু লোকৰ মৃত্যুৰ কাৰক আছিল বুলি বহু অভিযোগ উত্থাপিত হৈছিল। একাধিক প্রতিবেদনত পোৱা গৈছিল যে মোডী ডাঙৰীয়াৰ নিৰ্লিপ্তুতাৰ কাৰণে সংঘৰ্ষ নিয়ন্ত্ৰণৰ বাবে বাজপেয়ী চৰকাৰে পঠোৱা সামৰিক বাহিনীৰ লোক বহু ঘণ্টা ধৰি বিমান ঘাটিত আবদ্ধ হৈ থাকিব লগা হৈছিল। তেওঁলোকক যেতিয়া সংঘৰ্ষ স্থলীলৈ অনা হৈছিল, তেতিয়ালৈ উত্তেজনা বহুখিনি শাম কাটিছিল। ইতিমধ্যেই বহু ধন-জনৰ ক্ষতি হৈ গৈছিল। সেই সংঘৰ্ষত ২০০০ৰো অধিক লোক নিহত হৈছিল আৰু অগণন লোক আহত হৈছিল।\nসংঘৰ্ষ নিয়ন্তণত যথোচিত উদ্যোগ ল’বলৈ বিচৰা গুজৰাটৰ তদানীন্তন গৃহ মন্ত্ৰী হৰেন পাণ্ড্যাৰ হায়দৰাবাদত হোৱা ৰহস্যজনক মৃত্যুৰ সমুচিত বিচাৰ নোহোৱা কথাটোকো বহুতে স্বাভাৱিকভাৱে লোৱা নাছিল। তেওঁৰ পৰিবাৰ, জাগৃতি পাণ্ডাৰ মতে, “My husband’s assassination wasapolitical murder….. I have never made any personal allegations, never named anybody. So I have no personal issues with Narendra Modi or Amit Shah. I just questioned the manner in which the probe was con-ducted.” উল্লেখযোগ্য, তেতিয়াৰ প্রধান মন্ত্ৰী অটল বিহাৰী বাজপেয়ীয়ে মোডী ডাঙৰীয়াৰ ভূমিকাত অসন্তুষ্ট হৈ “ৰাজধৰ্ম পালন”ত গুৰুত্ব দিবলৈ পৰামৰ্শ দিছিল।\nকুকুৰ পোৱালিৰ মৃত্যুত শোকাহত হয় বুলি মন্তব্য দিয়া মোডী ডাঙৰীয়াক এবাৰ এটা সাক্ষাৎকাৰত জ্যেষ্ঠ সাংবাদিক কৰণ থাপৰে কৰা এটা প্রশ্নৰ উতভ্তৰতো নিদিলেই, সাক্ষাৎকাৰো সিমানতে সামৰি তেখেত ভিতৰলৈ শুচি গৈছিল। প্ৰশ্নটো আছিল—“আপুনি গুজৰাট সংঘৰ্ষৰ বাবে অনুতপ্ত হয়নে?” অন্তৰত জীৱ-জন্তুৰ বাবে অগাধ প্রেম থকা ব্যক্তিজনে এই প্রশ্নৰ উত্তৰ দিয়াত কি অসুবিধা পালে, সেই কথা সাধাৰণ বিচাৰত বুজা নাযায়। ভূ ৰখা মহলৰ মতে, তেখেতে একমাত্ৰ এই প্রশ্নটোৰ বাবেই সাক্ষাৎকাৰ বাতিল কৰি দৰাচলতে নিজৰ মনটোৰ ওপৰতে ঢাকোন দি থলে!\nপ্রধান মন্ত্ৰী হোৱাৰ পাছতো সংঘটিত হোৱা বহুবোৰ হিংসাত্মক ঘটনাৰ প্রতিও মোডী ডাঙৰীয়াৰ উদাসীনতা অথবা নিৰ্লিপ্ততাই সামাজিক পৰিস্থিতিৰ অধিক অৱনতি ঘটাই আছে। অটল বিহাৰী বাজপেয়ী থকা হ’লে হয়তো এতিয়াও তেখেতক ক’লেহেঁতেন–“তুমি ৰাজধৰ্ম পালন কৰা৷” ৰজাৰ দৃষ্টিত সকলো প্ৰজা সমান হয় অথবা হ’ব লাগে কিম্বা হোৱা উচিত।\nতেখেত প্রধান মন্ত্ৰী হোৱাৰ পাছৰ পৰা গো-হত্যা নিষিদ্ধ কৰা ৰাজ্যবোৰত নিজে খাবৰ বাবে ঘৰৰ ভিতৰতো গো মাংস ৰখা বিপজ্জনক হৈ পৰিল। তাৰ বাবে ইতিমধ্যে একাধিক লোকে নানা ধৰণৰ অত্যাচাৰ সহিব লগা হৈছে; আনকি মৃত্যুকো সাবটি ল’ব লগা হেছে। মৃত গৰুৰ ছাল বখলিওৱাক লৈও নানা লোকে অবৰ্ণনীয় অত্যাচাৰ ভোগ কৰিব লগা হৈছে। এইবিলাক ঘটনা ঘটিছে ঘাইকৈ বিজেপি শাসিত ৰাজ্যবোৰত। অসমত ‘সৌ সিদিনা টিফিনত গো মাংস নিয়া বাবে এগৰাকী প্রধান শিক্ষয়িত্ৰী নিলম্বিত হ’ব লগা হৈছে৷ অথচ অসমত গো মাংস ভক্ষণ নিষিদ্ধ নহয়।\n২০১৪ চনৰ পাছৰ পৰা আমাৰ মৰমৰ দেশখনত এচাম লোকে, বিশেষকৈ মুছলমান, খৃষ্টান আৰু দলিতসকলে শান্তিত বাস কৰিব নোৱাৰা হৈছে। মনৰ ভিতৰত অনবৰত এক ক্ষয়ংকাৰী ‘টেন্সন’ লৈ দিন অতিবাহিত কৰিব লগা হৈছে। দেশৰ বিজেপি শাসিত কিছুমান ৰাজ্যত তেওঁলোকক হাতেৰেতো মাৰিছেই, ভাতে মৰাৰো ব্যৱস্থা কৰা হৈছে। এই সকলোবিলাক কৰি আছে “নন-ষ্টেট প্লেয়াৰ” কিছুমান হিন্দুত্ববাদী সংগঠনৰ লোকে আৰু ৰাষ্ট্ৰযন্ত্ৰই তাত পৃষ্ঠপোষকতা কৰিছে। কিন্তু পৰিতাপৰ কথা যে ৰাষ্ট প্রধানজনে এই ঘটনাবোৰৰ বিৰুদ্ধে যথোচিত ব্যৱস্থা লোৱাৰ নিৰ্দেশ দিয়াটো দূৰৰ কথা, গৰিহণামূলক মন্তব্য এটাও দিয়া নাই। পাণীৰ প্রতি প্রেম থকা এজন ব্যক্তি এচাম মানুহৰ প্রতি ইমান নিৰ্লিপ্ত হ’ব পাৰেনে?\n২০১৪ চনৰ পাছৰ পৰা সংখ্যালঘূ সম্প্ৰদায়সমূহৰ ওপৰত কিছুমান বিধিগত (Lagislative) বাধা-নিষেধো আৰোপ কৰা হৈছে। শেহতীয়াকৈ তেওঁলোকৰ ধৰ্মস্থান অথবা উপাসনা স্থান কিম্বা মোগল শাসকে নিৰ্মাণ কৰা এঁতিহাসিক কীৰ্তিস্তম্ভসমূহৰ ওপৰতো আক্ৰমণৰ আখৰা চলাইছে। বৰ্তমানৰ নিৰ্মম চৰকাৰৰ শাসন কালত ৰাজধৰ্মক সমূলি অৱজ্ঞা কৰা হৈছে। মোড়ী ডাঙৰীয়াৰ প্রাণী-প্ৰেম দৰাচলতে কপটাচাৰহে। তেখেতৰ শাসন কালতে সাধাৰণ শ্ৰেণীৰ মানুহৰ যি বিলৈ বিপত্তি হৈছে, তাৰ প্ৰতিও তেখেত নিৰ্বিকাৰ। অন্তৰত প্ৰেম থকা হ’লে, তেখেতে এজন বেলেগ ধৰণৰ ৰাজনেতা হ’লহেঁতেন।\nপ্রসংগ ত্ৰুমে, তেখেতে আজিলৈকে এখনো সংবাদ মেল নপতাটো তেখেতৰ সাহসৰ পৰিচয় নহয়, বৰং ই তেখেতৰ ভীৰুতাহে প্রতিফলিত কৰে।\nবিজেপিৰ আই টি কোষ অথবা অন্যান্য “প্র’পাগাণ্ডা মেচিনেৰী”য়ে মোডী ডাঙৰীয়াৰ “প্রাণী-প্ৰেম”ক “বিগাৰ ডেন লাইফ চাইজ” কৰি দেখুৱাই, তেখেতৰ মানৱ বিদ্বেষৰ কথা কিমান দিনলৈ ঢাকি ৰাখিব পাৰিব? ইটালি আৰু জাৰ্মেনীৰ জনতাই এটা সময়ত মুছ’লিনি আৰু হিটলাৰক সঠিকভাৱেই চিনি পাইছিল।\nলেখকৰ ফোন- ৯৪৩৫০৯০৮৯


কৰ্তন তালিকা - Asomiya Pratidin - অসমীয়া প্ৰতিদিন | Highest Circulated Assamese News Paper & News Portal\nৰাষ্ট্ৰীয় নাগৰিকপঞ্জী (এন আৰ চি)ৰ উন্নীত চূড়ান্ত তালিকাখন প্ৰকাশৰ বাবে উচ্চতম ন্যায়ালয়ে নিৰ্ধাৰণ কৰি দিয়া ৩১ জুলাইৰ সময়সীমালৈ এমাহ চাৰি দিন থকা অৱস্থাত ন্যায়ালয়ৰ নিৰ্দেশমৰ্মেই বুধবাৰে পুৱা প্ৰকাশ হৈ ওলাল ইয়াৰ অতিৰিক্ত কৰ্তন তালিকাখন। অতিৰিক্ত খচৰাৰ ৰূপত প্ৰকাশ হ’লেও এই তালিকাখনত যি ১ লাখ ২ হেজাৰ ৪৬২ গৰাকী লোকৰ নাম অন্তৰ্ভুক্ত হৈছে, তেওঁলোকৰ অঘোষিত পৰিচয়টো হ’ল সন্দেহযুক্ত বিদেশী। কাৰণ ‘ডি ভোটাৰ’ হিচাপে চিহ্নিত, বিদেশী ন্যায়াধিকৰণে বিদেশী বুলি ঘোষণা কৰা তথা ন্যায়াধিকৰণত বিচাৰাধীন হৈ থকা ব্যক্তিসকলৰ নামেই এই তালিকাত অন্তৰ্ভুক্ত হৈছে।\nঅৱশ্যে এই লোকসকলে নিজক ভাৰতীয় নাগৰিক বুলি দাবী কৰি প্ৰয়োজনীয় নথি-পত্ৰসহ আবেদন কৰিবলৈ অহা ১১ জুলাই পৰ্যন্ত সময় পাব। কিন্তু গুৰুতৰ কথাটো হ’ল- এই লোকসকল এন আৰ চি খচৰা প্ৰকাশৰ সময়ত যি ৪০ লক্ষাধিক লোক বাদ পৰিছিল, তাৰ ভিতৰৰ নহয়। এওঁলোকে নথি-পত্ৰৰ জালিয়াতি কৰি নিজৰ নিজৰ নাম এন আৰ চি মূল খচৰাখনত অন্তৰ্ভুক্ত কৰিবলৈ সক্ষম হৈছিল। পৰৱৰ্তী সময়ৰ পুনৰীক্ষণত এওঁলোক যে অবৈধ প্ৰক্ৰিয়াৰে তালিকাত অন্তৰ্ভুক্ত হৈছিল, সেইটো প্ৰমাণিত হয় আৰু তদনুসাৰে এওঁলোকৰ নামসম্বলিত অতিৰিক্ত খচৰাখন এন আৰ চি কৰ্তৃপক্ষই প্ৰকাশ কৰিছে।\nএই তালিকাখনেই প্ৰমাণ কৰিছে যে বহু বিদেশী (বাংলাদেশী)-এ নাগৰিকপঞ্জী উন্নীতকৰণৰ প্ৰক্ৰিয়াটোৰ দুৰ্বল দিশবিলাকৰ সুৰুঙাৰে সুযোগ লৈ ইয়াত নাম অন্তৰ্ভুক্ত কৰি নিজকে ভাৰতীয় নাগৰিকৰূপে গজগজীয়া কৰিবলৈ উঠিপৰি লাগিছে। এতিয়া প্ৰশ্ন হৈছে- যিখন এন আৰ চিক আমি অসমৰ জাতীয় দলিলৰূপে অভিহিত কৰিছো, যিখন এন আৰ চিৰ জৰিয়তে অবৈধ বিদেশীমুক্ত অসম এখনৰ কল্পনা কৰিছো, সেই এন আৰ চিৰ এমাহৰ পিচত প্ৰকাশ হ’ব লগা চূড়ান্ত তালিকাখনে ৰাজ্যখনৰ খিলঞ্জীয়াক কিমানদূৰলৈ সুৰক্ষা দিব পাৰিব? এই ভূ-খণ্ডৰ যি স্বকীয়তা তাক ৰক্ষা কৰাত এই তালিকাই অৰিহণা যোগাব পাৰিবনে? নাগৰিকপঞ্জীকেন্দ্ৰিক বহু ঘটনাই এই ‘দলিল’খনক লৈ ৰাজ্যবাসীৰ প্ৰত্যাশাৰ বিপৰীতে শংকাৰহে উদ্ৰেক ঘটাইছে।\nএনে আশংকাৰ পৰিপ্ৰেক্ষিততে আছাম পাব্লিক ৱৰ্কছ (এ পি ডব্লিউ)ৰ সভাপতি অভিজিৎ শৰ্মাই খচৰা নাগৰিকপঞ্জীখনৰ ২২খন জিলাত এশ শতাংশ পুনৰীক্ষণৰ অনুৰোধ জনাই উচ্চতম ন্যায়ালয়ত ইতিমধ্যে এখন আবেদন দাখিল কৰাটো তাৎপৰ্যপূৰ্ণ এইবাবেই যে এ পি ডব্লিউৱে তৰা মূল গোচৰৰ ভিত্তিতে নাগৰিকপঞ্জী উন্নীতকৰণৰ সাম্প্ৰতিক প্ৰক্ৰিয়াটো ছুপ্ৰিম ক’ৰ্টৰ তত্ত্বাৱধানত চলি আছে। এই আবেদনত সংগঠনটোৱে অলপতে দিছপুৰত এন আৰ চিত নাম অন্তৰ্ভুক্তিৰ বাবে উৎকোচ লৈ ধৰা পৰা দুজন বিষয়াৰ ঘটনাটো উল্লেখ কৰি অভিযোগ কৰিছে যে ৰাজ্যৰ অন্য বহু স্থানত অনুৰূপভাৱে উৎকোচৰ বিনিময়ত জাল নথি-পত্ৰৰে বহু লোকৰ নাম অন্তৰ্ভুক্ত হোৱাৰ ফলত এন আৰ চিত বহু সন্দেহযুক্ত বিদেশীৰ নাম সোমাই পৰিছে।\nআবেদনখনত অন্য জিলাৰ বিষয়াৰ দ্বাৰা পুনৰীক্ষণ প্ৰক্ৰিয়া সম্পন্ন কৰাৰ অনুৰোধ জনোৱা হৈছে। এতিয়া এই আবেদনখনক সৰ্বোচ্চ ন্যায়ালয়ে কিদৰে মান্যতা দিয়ে, তাৰ ওপৰত নাগৰিকপঞ্জীখনৰ ভবিষ্যৎ তথা ইয়াৰ সাৰ্থকতা নিৰ্ভৰ কৰিছে। ইফালে, খচৰা তালিকাত বাদ পৰা ৪০ লক্ষাধিক লোকৰ নাম পুনৰ অন্তৰ্ভুক্তিৰ দাবী তথা বিভিন্ন ব্যক্তিৰ বিৰুদ্ধে উত্থাপিত আপত্তিবোৰৰ নিষ্পত্তিৰ প্ৰক্ৰিয়াও সমান্তৰালভাৱে চলি আছে। আনহাতে, খচৰা এন আৰ চিত অন্তৰ্ভুক্ত দুই লক্ষাধিক পৰিয়ালৰ বিৰুদ্ধে ঠিকনাবিহীন লোকে তোলা আপত্তিৰ আঁৰত সদৌ অসম ছাত্ৰ সন্থাৰ হাত থকাৰ অভিযোগ সংখ্যালঘু বসতিপ্ৰধান এলেকাবিলাকত যথেষ্ট প্ৰতিক্ৰিয়াৰ সৃষ্টি কৰা পৰিলক্ষিত হৈছে। গুৰুত্বপূৰ্ণ কথাটো হ’ল- খচৰা এন আৰ চিত যি লক্ষাধিক লোকৰ নাম বাদ পৰিছিল, তাৰে বুজন অংশ এটা খিলঞ্জীয়া লোক।\nকাৰিকৰী কাৰণত ‘লিগেচী’ প্ৰতিপন্ন কৰিব নোৱৰা বাবে তেওঁলোকৰ নাম খচৰাত অন্তৰ্ভুক্ত হোৱা নাছিল। অসম সন্মিলিত মহাসংঘ, এন ডি এফ বি (প্ৰ)কে ধৰি কেইবাটাও সংগঠনে বিদেশী চিনাক্ত কৰণৰ ভিত্তিবৰ্ষ ১৯৫১চন হোৱাৰ দাবী জনাই সাংবিধানিক বিচাৰপীঠত ইয়াৰ আশু মীমাংসা কৰাৰ আবেদন জনোৱা সত্ত্বেও ন্যায়ালয়ে অসম চুক্তিৰ আধাৰবৰ্ষ ১৯৭১ বৰ্ষক ভিত্তি কৰি নাগৰিকপঞ্জী উন্নীতকৰণৰ প্ৰক্ৰিয়াটো বৰ্তমানৰ পৰ্যায়লৈ আগুৱাই নিছে।\nএনে অৱস্থাত এইবাৰ সংসদত যদি বিতৰ্কিত নাগৰিকত্ব আইন সংশোধনী বিধেয়ক গৃহীত হয়, তেতিয়াহ’লে ই নাগৰিকপঞ্জীখনত যে নতুন আউল লগাব সেইটো ধুৰুপ। কাৰণ বিজেপি চৰকাৰে নিজা অংকৰেহে নাগৰিকপঞ্জীখন প্ৰস্তু হৈ উঠাটো বিচাৰিব। এই সকলোবিলাক দিশ মিলাই বহু প্ৰত্যাশিত এন আৰ চিখনে অৱশেষত জাতিটোক কি দিয়ে, সেইটো অদ্যপৰিমিত মৰীচিকা হৈ আছে।


অট’ ভাৰা লোৱাৰ দৰে হেলিকপ্টাৰ ভাৰাত লৈছে কোনে? - Asomiya Pratidin - অসমীয়া প্ৰতিদিন | Highest Circulated Assamese News Paper & News Portal\nঅট’ ভাৰা লোৱাৰ দৰে হেলিকপ্টাৰ ভাৰাত লৈছে কোনে?\nডিজিটেল ডেস্কঃ শুকুৰবাৰে সংবাদমেলত প্ৰাক্তন মুখ্যমন্ত্ৰী তৰুণ গগৈয়ে সমালোচনা কৰে মুখ্যমন্ত্ৰী সৰ্বানন্দ সোণোৱালক। সংবাদমেলত তৰুণ গগৈয়ে কয়- ‘মুখ্যমন্ত্ৰীয়ে এখন হেলিকপ্টাৰ স্থায়ীভাৱে লৈ লৈছে৷ মাহিলী হিচাপত অটো ভাৰা লোৱাৰ দৰে হেলিকপ্টাৰ লৈছে মুখ্যমন্ত্ৰীয়ে।’\nইফালে, হিমন্ত বিশ্ব শৰ্মাক কটাক্ষ কৰি তৰুণ গগৈয়ে কয়– ‘হিমন্ত বিশ্বই ১৭টা সমষ্টিৰ কথা কৈছে, মই কৈছো ১৭ নহয় ৭০টা বচাওক, কিন্তু বেংগলী আনি সমষ্টি বচাব নেকি? ধৰ্মীয় নিৰ্যাতনৰ বলি হৈ আহিব বিচৰা হিন্দু বাংলাদেশীক সংস্থাপন দিবলৈয়ে বিজেপিয়ে এই আইন আনিব বিচাৰিছে৷ কিন্তু মই পোন্ধৰ বছৰ মুখ্যমন্ত্ৰী হৈ থাকোতে এনে নিৰ্যাতনৰ বলি হোৱা বুলি এখনো আবেদন নাপালো৷’\n‘আমি সন্ত্ৰাসবাদৰ পৰা যুৱকসকলক আঁতৰাই আনিছিলো, কিন্তু বিজেপিৰ কাম–কাজে যুৱকসকলক সন্ত্ৰাসবাদলৈ আগুৱাই দিছে।’-সংবাদমেলত এই মন্তব্য প্ৰাক্তন মুখ্যমন্ত্ৰী তৰুণ গগৈৰ। ৰাজ্যৰ গৃহ বিভাগ সম্পূৰ্ণৰূপে ব্যৰ্থ বুলিও মন্তব্য কৰে গগৈয়ে। ‘বেংগল কেডাৰৰ আই পি এছ এজনক মুখ্যমন্ত্ৰীৰ নিৰাপত্তা উপদেষ্টা হিচাপে লৈছে, অসম কেডাৰৰ বিষয়া নাপালে৷ কোনোবাদিনা বিজেপিয়ে মুখ্যমন্ত্ৰীও বাহিৰৰ পৰা আনিব৷ ৰাম মাধৱেই আহি কেতিয়াবা অসমৰ মুখ্যমন্ত্ৰী হ’ব’ বুলিও মন্তব্য কৰে প্ৰাক্তন মুখ্যমন্ত্ৰীগৰাকীয়ে৷ তদুপৰি, নাগৰিকত্ব সংশোধনী বিধেয়ক বাতিল নকৰিলে ১৪৪ ধাৰা ভংগ কৰি জে’লভৰো কাৰ্যসূচী গ্ৰহণৰো হুংকাৰ তৰুণ গগৈৰ।\nৰাভা হাছং পৰিষদৰ নিৰ্বাচন, মনোনয়ন পত্ৰ দাখিল ৫১ প্ৰাৰ্থীৰ …\nএটা ভাইৰাছ ওলাইছে, নাম ‘বিজেপি’!


Get Rid of Depression | Bikash Kalita\nDepression Free Now (ASSAMESE)\nGet rid of Depression and startafresh life\nEnroll in Course for ₹3,000\nএই কর্চটোত কি কি পাব?\nআপুনি যদি ডিপ্ৰেচনৰ লগত যুঁজি আছে তেনেহ’লে মই বুজি পাও যে এই সময়ত আপোনাৰ একোকে কৰিবলৈ মন নাযায়৷ কাৰো লগত কথা পাতিবলৈ মন নাযায়, কাৰো কথা শুনিবলৈ মন নাযায় আৰু আপুনি একো কৰিব নোৱাৰে৷ সেয়ে আমি এই কর্চটো চুটি কৰিছোঁ আৰু অপ্ৰয়োজনীয় কথাবোৰ ইয়াৰ পৰা বাদ দিছোঁ৷ কর্ছটো চুটি সেয়ে ইয়াৰ প্ৰতিটো কথাই মন কৰিব৷\nইয়াত আপুনি পাব\nডিপ্ৰেচন কিয় হয় সেয়া বুজি পাব\nডিপ্ৰেচনৰ পৰা বাহিৰ ওলোৱাৰ বাবে কেইবাটাও উপায়ৰ কথা ইয়াত বিচাৰি পাব\nডিপ্ৰেচনৰ লগত অকলে যুঁজাটো ইমান সহজ নহয়৷ অকণমান সহায় হ’লে এই যুঁজখনত আপুনি জয়ী হোৱাটো বেছি সহজ হ’ব৷ এই অনলাইন কৰ্ছটোে সেই সহায় আগবঢ়াব৷ আপুনি নিজৰ সুবিধামতে যিমান দিন মন যায় সিমান দিনত এই কৰ্ছটো কৰিব পাৰিব৷ ইয়াত থকা উপায় বিলাকে আপোানক সহজে ডিপ্ৰেচনৰ পৰা বাহিৰ ওলাবলৈ সহায় কৰিব৷\nমাত্ৰ আপুনি এটা কথা মনত ৰাখিব৷ এই কর্ছটো কেৱল পঢ়ি যাবলৈ, শুনি যাবলৈ বা শেষ কৰিবলৈ সৃষ্টি কৰা হোৱা নাই৷ আপুনি ইয়াত যি যি এক্সাচাইজ পায় বা উপায় পায় সেই বোৰ আপুনি নিজে কৰিব লাগিব৷ বিশেষকৈ যিবোৰ উপায়ৰ কথা কোৱা হৈছে তাৰে বেছিভাগ আপুনি নিজৰ জীৱনত প্ৰতিদিনে কামত লগাব লাগিব৷ আৰু তেতিয়া এইবোৰে কাম কৰিব৷ আপোনাৰ মন নাযাব কিন্তু তথাপিও আপুনি সেইবোৰ কৰিব লাগিব৷ কিয়? কাৰণ আপুনি যদি একো কাম হাতত নলয়, তেতিয়া তাৰ ফলাফলো একো নাপায়৷\nBikash Kalita Facebook Page https://www.facebook.com/bikashkalitaofficial\nLSTI Facebook Page https://www.facebook.com/lifeskillstraininginstitute\nLife Skills Training Institute (www.lstionline.in)\nBikash isaMotivational Speaker and Life Skill Trainer.\nBikash is alsoaCertified Coach (ACC), certified by the International Coach Federation (ICF), USA.\nBikash writesaregular column in Purbachal of Amar Asom on motivation and life related topics.\nHe had done more than 100 motivational programs in different parts of Assam where he interacted with more than 30000 people\nBikash has passed through similar problems in life and has improved himself tremendously to reach where he is now. So, he knows how it feels to be not so confident in life and the problems you face because of that. The experience the tools he used will help you to achieve success- become more confident withinashort time.\nWhy fighting depression is difficult (2:07)\nSigns of depression (0:54)\nEliminating Depression (7:15)\nFew important things that you need to know\nSuffering isachoice (6:46)\nmemento mori (5:27)\nSolutions- Get rid of Depression\nSolution 1 (3:59)\nSolution2(4:51)\nSolution3(6:27)\nSolution4(A) (2:16)\nSolution4(B) (5:00)\nSolution5(8:36)\n© Bikash Kalita 2021


সমুদ্ৰ মন্থন - অসমীয়া ৱিকিপিডিয়া\nসমুদ্ৰ মন্থন বা সাগৰ মন্থন বা ক্ষীৰসাগৰ মন্থন (সংস্কৃত: समुद्रमन्थन, ইংৰাজী: Samudra Manthana) হিন্দু ধৰ্মৰ বহুলভাৱে জনাজাত কিংবদন্তিসমূহৰ অন্যতম। সমুদ্ৰ মন্থনৰ বিষয়ে ভাগৱত পুৰাণ, মহাভাৰত আৰু বিষ্ণু পুৰাণত বিস্তৃত বৰ্ণনা পোৱা যায়। দেৱতা আৰু অসুৰসকলে মিলি বিষ্ণুৰ সহযোগত ক্ষীৰ সাগৰ মন্থন কৰে। সাগৰ মন্থনৰ মূল উদ্দেশ্য আছিল সমুদ্ৰৰ পৰা অমৃত আহৰণ কৰা। এই কাৰ্যৰ যোগেদি অমৃতৰ লগতে সমুদ্ৰৰ পৰা বহুকেইবিধ ৰত্ন, দৈৱিক জন্তু, লক্ষ্মী, অলক্ষ্মী, অপ্সৰা, হলাহল, কল্পবৃক্ষ আদিৰো আৱিৰ্ভাৱ ঘটে।\nদেৱাসুৰৰ সমুদ্ৰ মন্থনৰ শিলামূৰ্ত্তি, কম্বোডিয়া\n1.1 দুৰ্বাসাৰ অভিশাপ\n1.3 হলাহল বিষৰ নিৰ্গমণ\nদুৰ্বাসাৰ অভিশাপসম্পাদনা কৰক\nআখ্যান অনুসৰি এবাৰ স্বৰ্গাধিপতি ইন্দ্ৰই বাহন ঐৰাৱতত আৰোহণ কৰি গৈ থাকোঁ‌তে বাটতে ঋষি দুৰ্বাসাই লগ পাই এধাৰ মালা উপহাৰ দিয়ে। ইন্দ্ৰই মালাধাৰ ঐৰাৱতৰ শুঁ‌ৰত স্থাপন কৰে। কিন্তু ঐৰাৱতে মালাডাল মাটিত নিক্ষেপ কৰে। ঋষিৰ উপহাৰৰ অৱমাননা দেখি দুৰ্বাসাই খংত অগ্নিশৰ্মা হৈ ইন্দ্ৰ আৰু দেৱতাসকলক শ্ৰীহীন হ'বলৈ অভিশাপ দিয়ে।\nএই ঘটনাৰ পিছত দেৱতাসকলে অসুৰৰাজ বলিৰ হাতত পৰাজয় বৰণ কৰে আৰু তিনিওলোকতে অসুৰৰ আধিপত্য আৰম্ভ হয়। দুৰ্বাসাৰ অভিশাপত শক্তিহীন হৈ পৰা দেৱতাসকলে এই বিপদৰ পৰা উদ্ধাৰ বিচাৰি বিষ্ণুৰ কাষ চাপে। বিষ্ণুৱে ইন্দ্ৰক হৃত গৌৰৱ উদ্ধাৰ পোৱাৰ লগতে অমৃত আহৰণৰ বাবে অসুৰসকলক লগত লৈ ক্ষীৰসাগৰ মন্থন কৰিবলৈ পৰামৰ্শ দিয়ে। সেইমতে অমৃতৰ লোভ দেখুৱাই দেৱতাসকলে অসুৰৰ সৈতে সন্ধি স্থাপন কৰে। সমুদ্ৰ মন্থনৰ বাবে মন্দৰ পৰ্বতক মন্থন স্তম্ভ হিচাপে অনা হয়। নাগৰাজ বাসুকীক মন্থন কাৰ্যৰ জৰী হিচাপে ব্যৱহাৰ কৰিবলৈ থিৰাং কৰা হয়। মন্দৰ পৰ্বতক ডুবি নাযাবলৈ ধৰি ৰাখিবৰ বাবে বিষ্ণুৱে কূৰ্ম অৱতাৰ ধাৰণ কৰে।\nহলাহল বিষৰ নিৰ্গমণসম্পাদনা কৰক\nপ্ৰধান প্ৰবন্ধ: হলাহল\nসমুদ্ৰ মন্থনৰ ফলত সাগৰতলিৰ পৰা হলাহল নামৰ এক প্ৰাণঘাতী বিষৰ উৎপত্তি হয়। এই বিষ ইমানেই ভয়ংকৰ আছিল যে ইয়াৰ ফলত সমস্ত সৃষ্টি ধ্বংস হোৱাৰ উপক্ৰম হয়। দেৱাসুৰে ভয় খাই শিৱক স্তুতি কৰাত তেওঁ এই হলাহল নিজৰ কণ্ঠত ধাৰণ কৰে। বিষৰ প্ৰভাৱত শিৱৰ কণ্ঠ নীলবৰ্ণৰ হৈ পৰে আৰু তেতিয়াৰপৰাই তেওঁ নীলকণ্ঠ নাম পায়।\nপ্ৰধান প্ৰবন্ধ: মোহিনী\nমন্থনৰ ফলত সৰ্বশেষত হাতত অমৃতৰ কলহ লৈ দেৱবৈদ্য ধন্বন্তৰিৰ আৱিৰ্ভাৱ ঘটে। অমৃতৰ বাবে দেৱতা আৰু অসুৰৰ মাজত ভয়ংকৰ যুদ্ধ হয়। গৰুড়ই অমৃত লৈ যুদ্ধক্ষেত্ৰৰ পৰা উৰা মাৰে। বিষ্ণুৱে মোহিনী নামৰ অতীৱ সুন্দৰী নাৰীৰ ৰূপ লৈ অমৃত কলহ দেৱতা আৰু অসুৰৰ মাজত সমানে বিতৰণ কৰাৰ আশ্বাস দিয়ে। কিন্তু তেওঁ চল কৰি কেৱল দেৱতাকহে অমৃত পান কৰোৱায়। স্বৰভানু নামৰ এজন অসুৰে দেৱতাৰ বেশ লৈ দেৱতাৰ মাজত বহি অমৃত পান কৰে। চন্দ্ৰ আৰু সূৰ্যই স্বৰভানুক চিনিব পাৰি মোহিনীক এই কথা জনায়। লগে লগে মোহিনীৰূপী বিষ্ণুৱে অমৃত স্বৰভানুৰ ডিঙি পাৰ হ'বলৈ নাপাওঁ‌তেই সুদৰ্শন চক্ৰৰে তেওঁৰ শিৰচ্ছেদ কৰে। অমৃতৰ স্পৰ্শ পোৱাৰ বাবে স্বৰভানুৰ শিৰ অংশই ৰাহু আৰু বাকী দেহাংশই কেতু নাম পাই গ্ৰহত পৰিণত হয়।\nসমুদ্ৰ মন্থনৰ ফলত সাগৰৰ পৰা বহুবিধ ৰত্ন, দেৱী, দৈৱিক জন্তু আদিৰ উদ্ভৱ হয়। সাধাৰণতে লেখনিসমূহত পোৱা তালিকাসমূহত ৯ৰ পৰা ১৪ বিধ ৰত্নৰ উল্লেখ আছে। কিন্তু কোনো কোনো ক্ষেত্ৰত এই সংখ্যাৰ তাৰতম্য দেখা যায়। এইসমূহ দেৱতা, অসুৰ, বিষ্ণু, শিৱ, ব্ৰহ্মা আদিৰ মাজত ভাগ-বটোৱাৰা কৰা হয়। \nসমুদ্ৰ মন্থনত নিৰ্গত ৰত্নসমূহ\nসমুদ্ৰ মন্থনত নিৰ্গত হোৱা ৰত্নসমূহৰ তালিকা\n১ লক্ষ্মী সৌভাগ্য আৰু ঐশ্বৰ্যৰ দেৱী বিষ্ণু\n২ অলক্ষ্মী/জ্যেষ্ঠা দুৰ্ভাগ্যৰ দেৱী -\n৩ অপ্সৰা নৃত্য পটিয়সী গন্ধৰ্ব\n৪ বৰুণী সুৰাৰ দেৱী অসুৰ বা বৰুণ\n৫ কামধেনু/সুৰভি ইচ্ছাপূৰ্ণ কৰা গাই ব্ৰহ্মাই লৈ ঋষিসকলক দিয়ে\n৬ ঐৰাৱত হস্তী ইন্দ্ৰ\n৭ উচ্চৈশ্ৰৱা সাতোটা মূৰযুক্ত ঘোঁৰা বলি\n৮ কৌস্তুভ বহুমূলীয়া ৰত্ন বিষ্ণু\n৯ পাৰিজাত দৈৱিক পুষ্পবৃক্ষ ইন্দ্ৰলোক\n১০ সাৰংগ ধনু বিষ্ণু\n১১ চন্দ্ৰ দেৱতা শিৱৰ জঁ‌টা\n১২ ধন্বন্তৰি দেৱতাৰ কবিৰাজ স্বৰ্গলোক\n১৩ অমৃত সঞ্জীৱনী ৰস দেৱতা\n১৪ কল্পবৃক্ষ ইচ্ছাপূৰণ কৰা বৃক্ষ ইন্দ্ৰ\n১৫ কুণ্ডল অলংকাৰ অদিতি\n১৬ শঙ্খ বাদ্য বিষ্ণু\n১৭ ছত্ৰ শিৰোছত্ৰ বৰুণ\nমধ্যযুগীয় হিন্দু সাহিত্যসমূহৰ মতে দেৱাসুৰৰ মাজত হোৱা যুদ্ধত কেইটোপালমান অমৃত পৃথিৱীৰ চাৰি ঠাইত পৰে: হৰিদ্বাৰ, প্ৰয়াগ, ত্ৰিম্বগ আৰু উজ্জয়িনী। ইয়াৰ ফলত এই চাৰিখন ঠায়ে এক অলৌকিক শক্তি আৰু আধ্যাত্মিক গুৰুত্ব লাভ কৰে। সেয়ে প্ৰতিবছৰে এই স্থানসমূহত কুম্ভ মেলা অনুষ্ঠিত কৰা হয়। সেই স্থানত কুম্ভমেলাত স্নান কৰিলে মোক্ষপ্ৰাপ্তি হয় বুলি লোকবিশ্বাস আছে।\nপুৰাণকে ধৰি প্ৰাচীন সাহিত্যসমূহত সমুদ্ৰ মন্থনত এই চাৰি স্থানত অমৃত পতিত হোৱাৰ কথা উল্লেখ নাই। এই ৰচনাৱলীসমূহত কুম্ভমেলাৰো উল্লেখ পোৱা নাযায়। বহু পণ্ডিতে মত প্ৰকাশ কৰে যে এই স্থানসমূহৰ আধ্যাত্মিক গুৰুত্ব বঢ়াবৰ বাবে এই আখ্যানটোৰ সৃষ্টি কৰা হৈছিল।\n↑ Chandak, Kanhaiya Lal (2010-01-01). ["Bharatiya Sanskriti Ke Aadhar Granth" (হিন্দী ভাষাত). Prabhat Prakashan. ISBN 9788188267958. [https://books.google.co.in/books?id=ReN0BQAAQBAJ&pg=PA46&dq=%E0%A4%B8%E0%A4%AE%E0%A5%81%E0%A4%A6%E0%A5%8D%E0%A4%B0%E0%A4%AE%E0%A4%82%E0%A4%A5%E0%A4%A8&hl=en&sa=X&ved=0ahUKEwj5-rTwr53gAhVLiXAKHYoCBZQQ6AEIODAC#v=onepage&q=%E0%A4%B8%E0%A4%AE%E0%A5%81%E0%A4%A6%E0%A5%8D%E0%A4%B0%E0%A4%AE%E0%A4%82%E0%A4%A5%E0%A4%A8&f=false.\n↑ Varadpande, Manohar Laxman (2009). "Mythology of Vishnu and His Incarnations" (ইংৰাজী ভাষাত). Gyan Publishing House. ISBN 9788121210164. https://books.google.co.in/books?hl=en&lr=&id=_XrFh2S8nlEC&oi=fnd&pg=PA9&dq=samudra+manthan+myths&ots=yRdU81JflK&sig=sMNCLgp-Qza0DcZ5LYQrWitm4CU#v=onepage&q=samudra%20manthan%20myths&f=false.\n↑ teDeepak (2019-08-11). সমুদ্ৰ মন্থন কি কথা ঔৰ ওচকে পিচ্ছে চ্ছিপা জীৱন কা উপদেচ.\n↑ (মাৰাঠী ভাষাত) সমুদ্ৰমন্থন. 2019-07-04.\n↑ जोशी 'शतायु' (হিন্দী ভাষাত). Samudra Manthan | समुद्र मंथन से प्राप्त चौदह रत्नों का रहस्य, जानिए.\n↑ "ৰাহু - ভাৰতকোষ, জ্ঞান কা হিন্দী মহাসাগৰ".\n↑ Wilson, Horace Hayman (1840). The Vishnu Purana. http://www.sacred-texts.com/hin/vp/vp044.htm#fr_236.\n↑ Allahabad to be renamed as Prayaga\n↑ 9.0 9.1 Kama MacLean (August 2003). "Making the Colonial State Work for You: The Modern Beginnings of the Ancient Kumbha Mela in Allahabad". The Journal of Asian Studies খণ্ড 62 (3): 873–905. doi:10.2307/3591863.\n↑ Arvind Krishna Mehrotra (2007). The Last Bungalow: Writings on Allahabad. Penguin. পৃষ্ঠা. 289. ISBN 978-0-14-310118-5. https://books.google.com/books?id=4DRuAAAAMAAJ.\n↑ Kama Maclean (28 August 2008). Pilgrimage and Power: The Kumbh Mela in Allahabad, 1765-1954. OUP USA. পৃষ্ঠা. 88–89. ISBN 978-0-19-533894-2. https://books.google.com/books?id=MALacgnsroMC&pg=PA5.\n"https://as.wikipedia.org/w/index.php?title=সমুদ্ৰ_মন্থন&oldid=285154"ৰ পৰা অনা হৈছে\nশেষ সম্পাদনা কৰা হৈছে5July 2021 তাৰিখে 18:46 বজাত\nএই পৃষ্ঠাখন ০৫ জুলাই, ২০২১ তাৰিখে ০০:১৬ বজাত অন্তিম সংশোধন কৰা হৈছিল।\nআন একো উল্লেখ নাথাকিলে এই বিষয়বস্তু CC BY-SA 3.0 ৰ আওতাত উপলব্ধ। এই পৃষ্ঠাটোৰ সংক্ষিপ্ত ইউ.আৰ.এল. : https://as.wikipedia.org/?curid=71014।


October 1, 2021 অনুবাদ\tLeaveacomment\nমূল : শেষৰাতি বৰষুণ পেলালে,কবি : জয় গোস্বামী, ভাষান্তৰ-মুনমুন সৰকাৰ\nশেষৰাতি বৰষুণ পেলালে, বৰষুণৰ শব্দত দুয়ো উঠি বহিলোঁ, আমাৰ দুয়োৰে মাজত আমাৰ কণমানিজনী শুই আছে, সাৰ পাই যাব, কথা নাপাতোঁ, কাজিয়া আধাতে সামৰি মাজ ৰাতি দুয়ো শুইছোঁ, দুটামান গধুৰ লোহাৰ বস্তা যেন বুকুত হেঁচা মাৰি থৈ দুয়ো শুইছিলোঁ এতিয়া খিৰিকীত বৰষুণৰ ছিটিকনি, দুয়ো একে‌থৰে চাই আছোঁ। এতিয়ানো ক’ত দম লোৰ দৰে গধুৰ অভিযোগেৰে ভৰি থকা টোপোলা? আও উঠাকে লে যাও কোই ইছে, নিবলৈ কোনো নাই, টোপোলা খুলি ভিতৰৰ যাৱতীয় বস্তু পকাত পাৰিয়েই বহা যাওক! শেষৰাতিৰ বৰষুণৰ টোপাল সৰি সৰি মাজত\nOctober 1, 2021 অনুবাদ\tOne comment\nমূল: ঘোঁৰাবাগীৰ চালকজন, গল্পকাৰ : চিনক্লেইৰ লুইচ,ভাবানুবাদ- চিত্ৰলেখা দেৱী\n(প্ৰখ্যাত আমেৰিকান সাহিত্যিক নোবেল বঁটা বিজয়ী SINCLAIR LEWIS ৰ গল্প THE HACK DRIVER ৰ অসমীয়া ভাবানুবাদ) সন্মানসহ স্নাতক ডিগ্ৰী লাভ কৰাৰ পাছত মই এখন “ল ফাৰ্ম”ত কনিষ্ঠ সহকাৰী কেৰাণী হিচাপে কাম আৰম্ভ কৰিলোঁ। ইয়াত মোক আইনী নথি-পত্ৰ তৈয়াৰ কৰিবলৈ দিয়া হোৱা নাছিল; কিন্তু এজন সস্তীয়া ব্যক্তিগত ৰহস্য সন্ধানীৰ দৰে কাৰোবালৈ চমন পঠোৱাৰ কামত নিয়োগ কৰা হৈছিল। এইটো কামত মই ভিক্টিম একোজনক বিচাৰি উলিয়াবলৈ চহৰখনৰ লেতেৰা আৰু অন্ধকাৰ জগতখনতো প্ৰৱেশ কৰিব লগা হৈছিল। আনকি, দুই-এজন বিৰাট বপু আৰু আত্মবিশ্বাসীৰপৰা মাজে-সময়ে মই\nমূল :ছাঁ,গল্পকাৰ : মানিক বন্দোপাধ্যায়,অনুবাদ-কলচুম বিবি\nমোৰ প্ৰথম পত্নীৰ মৃত্যুৰ পিছত কিছুদিন মই পাগলৰ দৰে হৈ গৈছিলোঁ। সময়মতে গা ধোৱা নাছিলোঁ, কোঠাৰ চুক এৰি ওলাই যোৱা নাছিলোঁ, দিনে-ৰাতিয়ে পৰলোকতত্বৰ কিতাপ পঢ়িছিলোঁ আৰু মনে মনে বহি আকাশ-পাতাল ভাবি আছিলোঁ। পত্নীক মই ইমানেই ভাল পাইছিলোঁ যে, শ্মশানত নিজে মুখাগ্নি কৰি তেওঁক পুৰি আহিও মই বিশ্বাস কৰিব পৰা নাছিলোঁ, তেওঁ সঁচাকৈ বাষ্প আৰু ভস্মত পৰিণত হৈ গৈছে, জগতৰ ক’তো তেওঁ আৰু নাই বুলি, তেওঁ ঘূৰি আহিব। আকৌ মই তেওঁক দেখা পাম। ঘৰত বেছি মানুহ থকা বাবে হয়তো তেওঁ আহিবলৈ\nSeptember 1, 2021 অনুবাদ\t4 Comments\nমূল : আদাব, গল্পকাৰ : সমৰেশ বসু ,ভাষান্তৰ-মুনমুন সৰকাৰ\nচহৰখনত ১৪৪ ধাৰা জাৰী কৰা হৈছে। দাঙ্গা হৈছে হিন্দু-মুছলিমৰ মাজত। মুখামুখি ৰণ- দা, যাঠি, ছুৰি, লাঠি লৈ মানুহবোৰ ওলাই আহিছে। তাৰোপৰি চাৰিওপিনে গুপ্তঘাতকৰ দল- চোৰাংচোৱাৰ দৰে আঘাত হানি ফুৰিছে।ডকাইতৰ দলেও তেওঁলোকৰ অভিযানত নামি পৰিছে। মৃত্যুৰ বিভীষিকাময় এই আন্ধাৰ ৰাতিয়ে তেওঁলোকৰ বন্য উল্লাসক তীব্ৰতৰ কৰি তুলিছে। বস্তিবোৰ জ্বলি ছাৰখাৰ হৈছে। মৃত্যুকাতৰ নাৰী-শিশুৰ চিঞৰে কেওপিনে পৰিবেশ বিভৎস কৰি তুলিছে। ভূতৰ ওপৰত দানহ পৰাদি আকৌ সৈন্য বাহিনীৰ গাড়ীবোৰ ঘূৰি ফুৰিছে। আইন শৃংখলা বজাই ৰাখিবলৈ শূন্যলৈ গুলি চালনা কৰিছে। দুই ফালৰ পৰা দুটা গুলি\nSeptember 1, 2021 অনুবাদ\t6 Comments\nপিকনিক, মূল লেখক- অজ্ঞাত, অনুবাদ-বিজু বুঢ়াগোহাঁ‌ই\nএবাৰ এটা কাছ পৰিয়ালে পিকনিকলৈ যাবলৈ থিৰাং কৰিলে। ক’লৈ যাব, কি কৰিব এইবোৰ ভাবোঁ‌তেই ছয় বছৰ আৰু কেনেকৈ যাব, ক’ত বিশ্ৰাম ল’ব এইবোৰ ভাবোঁ‌তে এবছৰ লাগিল। ভ্ৰমণৰ বাবে প্ৰস্তুত হ’বলৈ তেওঁলোকক মুঠতে সাত বছৰ সময় লাগিল। অৱশেষত কাছ পৰিয়ালটোৱে উপযুক্ত ঠাই বিচাৰি ঘৰ এৰিল। তেওঁলোকৰ যাত্ৰাৰ দ্বিতীয় বছৰত তেওঁলোকে নিৰ্বাচিত কৰা ঠাইত উপস্থিত হ’ল। প্ৰায় ছয় মাহ ধৰি তেওঁলোকে অঞ্চলটো পৰিষ্কাৰ কৰিলে। পিকনিকৰ ব্যৱস্থাবোৰ সম্পূৰ্ণ হোৱাত তেওঁলোকে খাদ্যবস্তুৰ বাস্কেটটো খুলি দেখিলে যে তেওঁলোকে নিমখেই নানিলে! নিমখ অবিহনে পিকনিকত খাব কি\nAugust 1, 2021 অনুবাদ\t2 Comments\nমূল: গয়ানাথৰ হাতী,গল্পকাৰ :শীৰ্ষেন্দু মুখোপাধ্যায়,ভাষান্তৰ-মুনমুন সৰকাৰ\nগয়ানাথৰ হাতী এটা কিনিবলৈ বৰ চখ। সৰুৰেপৰাই এই চখ লম্ভিছিল। গাঁৱৰ মগনলাল বোলাজনৰ হাতী আছিল। হাতীৰ পিঠিত উঠি বুকু ফিন্দাই ঘূৰি ফুৰিছিল। হাতীৰ চমকেই বেলেগ আছিল, খোজ-কাটল, আদব কায়দা। ঘোঁৰা আৰু গাধতো উঠি ফুৰিব পাৰি কিন্তু হাতীৰ পিঠিত উঠাৰ দৰে সুখ পোৱা নাযায়। মানুহে ঘূৰিও নাচায়। কিন্তু হাতী ওলালে সকলোৱে সসন্মানে বাট এৰি দিয়ে। কিন্তু গয়ানাথে লওঁ বুলিলেই হাতী কিনি ল’ব নোৱাৰে। পানীত হাঁহ নচৰা অৱস্থা তাৰ। খেতি-বাতিত যিমান লাগিভাগি মূৰৰ ঘাম মাটিত পেলাই কাম কৰে দহভাগৰ এভাগ ফচল ঘৰলৈ\nমূল: নগাভূমিৰ অসম্পূৰ্ণ গল্প,লেখক : অৰুণ কাঞ্জিলাল, অনুবা- বিবেকানন্দ চৌধুৰী\nপ্ৰত্যেক ৰে’লযাত্ৰাৰ এটা গল্প থাকে। বিশেষকৈ নিশাৰ যাত্ৰাবোৰত। পূবভাৰতত ৰে’লগাড়ী চলাৰ প্ৰস্তুতি পৰ্বৰ পৰাই ইয়াৰ সৈতে গল্প সাঙোৰ খাই গৈছে। যেনে ধৰক, ট্ৰেইনৰ বাষ্পচালিত ইঞ্জিন বা লোকোমোটিভ কলিকতালৈ বহন কৰি আনি আছিল ‘কেডগ্ৰি’ নামৰ এখন জলযানে, বাট ভুল কৰি সেইখন ওলালগৈ অষ্ট্ৰেলিয়া। সেই জাহাজখনকে ১৮৫৪ চনমানত যেতিয়া কলকাতালৈ লৈ অনা হ’ল, ইতিমধ্যেই ভালেখিনি পলম হৈ গৈছে। বিপত্তিৰ তালিকাত আছে জাহাজডুবাৰ ঘটনাও। এইছ এম এছ গুডউইন নামৰ যিখন জাহাজত ৰে’লৰ দবাবোৰ আহিছিল, সেইখন হুগলি নদীৰ মোহনাত ছ্যাণ্ডহেডৰ ওচৰত ডুবি যায়। এই\nবজাৰত এবিধ নতুন ধৰণৰ নূপুৰ সমাদৃত হৈছে। সেইযোৰ পিন্ধাৰ পাছত ভৰি দুখন বৰ শুৱনি দেখি। তাৰ পটীবোৰ ইমানেই নমনীয় যে পিন্ধোতাৰ ভৰিত সুন্দৰকৈ খাপ খাই পৰে। ওচৰে-পাজৰে সৰু-ডাঙৰ সকলোৰে ভৰিত সেইধৰণৰ নূপুৰে দেখিবলৈ পাব। এজনীয়ে পিন্ধিলে নে নাই আনজনীয়েও পিন্ধিবলৈ ল’লে। এইদৰে দেখাক দেখি সেইযোৰ নিপিন্ধাকৈ থকাটোৱে বৰ টান হৈ পৰিল। আমাৰ মুন্নীয়েও ক’লে, “দেউতা, ময়ো নূপুৰ পিন্ধিম।” চাওকচোন, কিবাকৈ চাৰিবছৰীয়া হৈছেহে, আকৌ বোলে নূপুৰ পিন্ধে! মই ক’লোঁ, “কেনেকুৱা নূপুৰ?” তাই ক’লে, “ৰুকমন আৰু শীলাই পিন্ধাৰ নিচিনা।” মই ক’লোঁ, “হ’ব\nমূল: চিকাৰ,গল্পকাৰ : হুমায়ূন আহমেদ,অনুবাদ- কলচুম বিবি\nসি নিঃশব্দে খোজ কাঢ়িছে। যেতিয়া খোজকাঢ়ে বতাহ পৰ্যন্ত নকঁপে। নৈঃশব্দৰ অগাডেৱা কিন্তু মতি বুঢ়াই পায়। অন্ধ মানুহৰ এইটোৱেই এটা সুবিধা। এওঁলোকে বতাহ শুঙিয়েই বহুত কথা কৈ দিব পাৰে। আজিও পাৰিলে। মূৰটো ঘূৰায়েই ক’লে, : কোন গৈছে? আজৰফ নেকি? আজৰফে উত্তৰ নিদিলে। যি নিঃশব্দে খোজ কাঢ়ে সেইজনে পটকৈ উত্তৰ দিব বুলি আশা কৰা নাযায়। মতি বুঢ়াই আশাও কৰা নাই। দ্বিতীয়বাৰ মাতিলে, ‘আজৰফ, ঐ আজৰফ ভাই।’ আজৰফে এইবাৰো মাত নিদিলে। তাৰ পোহনীয়া বক চৰাইটোৱেহে মাতিলে। বক চৰাইটিৰ বয়স মাত্ৰ পোন্ধৰ মাহ কিন্তু\nমূল : জোঁৱাইৰ উপাখ্যান,লেখক : শুকদেব চেটাৰ্জী, অনুবাদ-পংকজ কুমাৰ নেওগ\nএখন বেচৰকাৰী দামী হাস্পতালৰ কাৰ্ডিঅ’লজি বিভাগ। দুটা ষ্টেন বহুৱাৰ পিছত নিতাই বাবু দুদিন আই, চি, ইউত থাকিব লগা হ’ল। আজি তেওঁক জেনেৰেল ৱাৰ্ডলৈ অনা হৈছে। ষ্টেন লগোৱাৰ পিছত শৰীৰটো যথেষ্ট সুস্থ অনুভৱ কৰিছে। কথা-বতৰা পাতি ভাল পোৱা মানুহজনে ইফালে সিফালে মানুহক অলপ মাত লগাব পাৰি আনন্দিত হ’ল। কাষৰ বিছনাখনতে আছে অজিত বাবু। তেওঁ ভালভ্ মেৰামতি কৰাবলৈ আহিছিল; সকলোবোৰ ভালে ভালে হৈ গৈছে। তেখেতৰ বুকুত যন্ত্ৰপাতি লগোৱা আছে যদিও মানুহজন এতিয়া সুস্থ যেনেই ভাৱ হয়। দুয়োজনৰ মাজত কথা-বতৰা আৰম্ভ হ’বলৈ বেছি


‘অসম গ্ৰন্থমেলা’ : অনুষ্ঠিত হ'ব ২৯ ডিচেম্বৰ পৰা ৯ জানুৱাৰী লৈ -\nHomeআঞ্চলিক‘অসম গ্ৰন্থমেলা’ : অনুষ্ঠিত হ'ব ২৯ ডিচেম্বৰ পৰা ৯ জানুৱাৰী লৈ\nগুৱাহাটী: আকৌ জ্ঞানৰ পোহৰেৰে উজলিব চানমাৰিৰ খেলপথাৰ৷ পঢ়ুৱৈ-লেখকৰ বাবে এক উৎসৱকালীন পৰিৱেশৰ সৃষ্টি কৰে গুৱাহাটী গ্ৰন্থমেলাই৷ এইবাৰ ‘অসম গ্ৰন্থমেলা’ নামেৰে অনুষ্ঠিত কৰা গ্ৰন্থমেলা ২৯ ডিচেম্বৰ ২০২১ৰ পৰা ৯ জানুৱাৰী, ২০২২লৈ অনুষ্ঠিত হ’ব৷ ক’ভিডসৃষ্ট পৰিস্থিতিৰ বাবে এইবাৰ ‘অসম প্ৰকাশন পৰিষদ’ আৰু ‘সদৌ অসম পুথি প্ৰকাশক আৰু বিক্ৰেতা সংস্থা’ই যুটীয়াভাৱে গ্ৰন্থমেলা অনুষ্ঠিত কৰিব৷\n‘অসম প্ৰকাশন পৰিষদ’ আৰু ‘সদৌ অসম প্ৰকাশক আৰু বিক্ৰেতা সংস্থা’ৰ যুটীয়া সংবাদমেল সম্বোধন ৰাজ্য চৰকাৰৰ শিক্ষা বিভাগৰ উপদেষ্টা ড০ ননীগোপাল মহন্তৰ৷ বামুণীমৈদানস্থিত ‘অসম প্ৰকাশন পৰিষদ’ৰ কাৰ্যালয়ৰ এই সংবাদমেলত আগন্তুক গ্ৰন্থমেলাৰ আয়োজনৰ যো-জা সন্দৰ্ভত বিস্তৃত বিবৰণ দিয়ে৷\n‘অসম গ্ৰন্থমেলা’ নামেৰে অনুষ্ঠিত হোৱা এইবাৰৰ গ্ৰন্থমেলা ১২ দিনীয়াকৈ আয়োজন কৰা হ’ব৷ চানমাৰিৰ অসম অভিযান্ত্ৰিক প্ৰতিষ্ঠানৰ খেলপথাৰতে অনুষ্ঠিত হ’ব ‘অসম গ্ৰন্থমেলা’৷ ক’ভিড পৰিস্থিতিৰ বাবে এইবাৰ দুটা অনুষ্ঠান একেলগ হৈছে যদিও পৰিৱেশ ভাল হ’লে পূৰ্বৰ দৰে পুনৰ হ’ব পৃথকে পৃথকে গ্রন্থমেলা৷ প্ৰথমবাৰৰ বাবে গুৱাহাটী গ্ৰন্থমেলা আৰু উত্তৰ-পূব গ্রন্থমেলা একলগ হৈ অনুষ্ঠিত হ’ব ‘অসম গ্রন্থমেলা’৷ ছাত্ৰ ছাত্ৰীৰ বাবে বিনামূলীয়া হ’ব গ্ৰন্থমেলাৰ প্ৰৱেশ\n“অসম গ্ৰন্থ মেলাত” অংশগ্রহণৰ বাবে অসম প্ৰকাশন পৰিষদৰ ৱেবছাইট\nwww.publicationbordassam.com আবেদনৰ প্ৰ পত্ৰ সংগ্ৰহ কৰিবলৈ আহ্বান পৰিষদৰ ।\nঅৱশ্যে বড়ো সাহিত্য সভাৰ সৈতে একেলগ হৈ বড়োলেণ্ডত গ্ৰন্থমেলা অনুষ্ঠিত কৰাৰ পৰিকল্পনা ‘অসম প্ৰকাশন পৰিষদ’ৰ৷ উল্লেখ্য যে, বিগত বৰ্ষত ‘গুৱাহাটী গ্ৰন্থমেলা’ত দেখা গৈছিল অভিলেষ সংখ্যক পঢ়ুৱৈ, পাঠকৰ অংশগ্ৰহণ৷ যুৱ-প্ৰজন্মৰ মাজত পাঠকৰ সংখ্যা বৃদ্ধিয়ে এক যোগাত্মক দিশ কঢ়িয়াই আনিছিল সাহিত্য জগতলৈ৷\nchandmari book fair\nPrevious articleঅনু্প্ৰৱেশ : এবছৰতে গ্ৰেপ্তাৰ ৩০০০ বাংলাদেশী, দেশত সোমাল কিমান? সীমান্তৰে চলিছে বহু নিষিদ্ধ বেহা!\nNext articleঅ’মিক্ৰনৰ শংকাৰ মাজতে কোহলী বিগ্ৰেডৰ দক্ষিণ আফ্ৰিকা ভ্ৰমণ…


ঐকতান - জীৱনৰ গান: ফাইল\n'এইটোত প্ৰয়োজনীয় কাগজ-পত্ৰ বোৰ ভৰাই লৈ যাবি, ল'- কলেজত হায়াৰ ছেকেণ্ডাৰী এডমিশ্বন ল'বলৈ যোৱাৰ আগদিনা দেউতাই মোৰ হাতত তুলি দিছিল ফাইলটো। মেট্ৰিকৰ মাৰ্কশ্বিট আৰু এডমিট কাৰ্ডখনৰ বাহিৰে আন দৰকাৰী নথি পত্ৰ একো নাছিল সেইদিনা। এডমিশ্বনৰ পিছত কলেজৰপৰা দিয়া টাইম-টেবুল, বিভিন্ন ছাত্ৰ সংগঠনে বৰঙণিৰ বাবদ দিয়া ৰছিদ আদিৰে ভৰি গৈছিল মোৰ ফাইলটো। তাৰ পিছত প্ৰতি বছৰে নতুন মাৰ্কশ্বিট, এডমিটে ফাইলটোত ঠাই পালে। ৰছিদ, টাইম-টেবুল আদিৰ ঠাই নোহোৱা হ'ল।প্ৰাইমেৰী আৰু মজলীয়া বৃত্তি পোৱাৰ পিছত মোৰ ফ'টো উঠা পেপাৰবোৰো মাৰ কাপোৰ থোৱা ট্ৰাংকটোৰ পৰা আহি ফাইলটোৰ ভিতৰ পালে। কেতিয়াবা উলিয়াই চাওঁ। এগাল সৰু সৰু ল'ৰা ছোৱালীৰ কৃতিত্বৰ ফ'টোৰ মাজত চকু দুটা ডাঙৰকৈ মেলি উঠা মোৰ ফ'টোখন। বাকীবোৰলৈ চাই ভাবো ইহঁত বা এতিয়া ক'ত আছে, কি কৰি আছে! সেয়াই শেষ আছিল নে পিছৰ জীৱনতো বাতৰি হৈ খবৰ কাগজৰ পৃষ্ঠাত নাম উজলোৱাৰ সুযোগ পাইছে সিহঁতে?\nফাইলটোৰ একেবাৰে তলত এতিয়াও আছে মেঘালীৰ প্ৰেমপত্ৰখন। প্ৰেমপত্ৰ? হা: হা:..নহয় নহয়, এনেয়ে ক'লো আৰু। যৌৱনৰ প্ৰাৰম্ভণিত ছোৱালীৰ প্ৰতি যিটো আকৰ্ষণ জন্মে, ঠিক তেনেকুৱা এক আকৰ্ষণে বাহ লৈছিল মোৰ মনত মেঘালীৰ প্ৰতি। হয়তো তাতকৈ অকণমান বেছি।\n'মৰমৰ মিতুল দা, ভাইটিৰ হাতত তোমাৰ ইংৰাজী আৰু অসমীয়াৰ নোটচ্ খিনি দি পঠাবা..ইতি..'। এক শাৰীৰ এখনি চিঠি। মোৰ মেট্ৰিক পৰীক্ষাৰ পিছতে তাই দিছিল এইখন। আমাতকৈ এবছৰৰ সৰু। মই দিছিলোঁ নোটচ্ খিনি। বেলেগ স্কুল আছিল কাৰণে তাইৰ ৰেপিড ৰিদাৰ আছিল 'কিতাপ পঢ়াৰ আনন্দ'। আমাৰ 'মৰমৰ দেউতা'। দুনিশা টোপনি খতি কৰি 'কিতাপ পঢ়াৰ আনন্দ' পঢ়ি নোটচ্ লিখি দিয়া মনত আছে।...দুদিন আগত তাইক গাওঁৰ বজাৰত দেখিছিলোঁ। ঘৰলৈ আহিছিল চাগে। তাইৰ ল'ৰাটো দহবছৰীয়া মানেই হ'ল। তাই হয়তো ল'ৰাটোক চিনাকি কৰাই দিলেহেঁতেন, 'এয়া মিতুল মামা...'।...নাই, তাইৰ সন্তানৰ মুখত 'মামা' সম্বোধনটো চাগে মোৰ ভাল নালাগিব। সেয়ে মই দেখিও নামাতিলোঁ।\nফাইলটোৰ ৰঙ ডাঠ বেঙুনীয়া আছিল প্ৰথমতে, এতিয়া পাতল বেঙুনীয়া হৈছে। হয়তো কিছুবছৰ পিচত বগা হ'ব। চাৰিওচুকৰ অলপ-চলপ ফাটিছে। পিচফালৰ ডাঠ বকলাটোতো মাজে মাজে দুই-এটি ফুটা হৈছে। ফাইলটো মেৰিয়াই থকা ফিটাডালৰ আগৰ সেই শক্তি নাই। ফাইলটোৰ আকাৰ বাঢ়ি গৈ যোৱাৰ লগে লগে সেইডালৰ অৱস্থা জীৰ্ণ-শীৰ্ণ হৈ আহিল। এতিয়া কেইডালমান সূতাৰ সমষ্টিত পৰিণত হৈছে ফিটাডাল। ইন্টাৰভিউ দিব গ'লে আগতে ফিটাডাল সহজ পাক এটাৰে মাৰি থৈছিলোঁ, যাতে পটকৈ খুলিব পাৰি। আজিকালি দেখোঁ কোনেও এই মাৰ্কশ্বিট আদিবোৰ নাচায়েই। বুকুফালি মোৰ অৰ্হতা দেখুৱাবলৈ প্ৰতি মুৰ্হূততে সাজু হৈ থকা ফাইলটো চকীৰ ওপৰতে পৰি ৰয়। তথাপিও তাক মই সদায় লৈ যাওঁ। বিভিন্ন ইন্টাৰভিউৰ লেটাৰ, চাকৰি সংক্ৰান্তীয় বাতৰিৰ পেপাৰ কাট আদিয়ে তাৰ ওজন লাহে লাহে বঢ়াই গৈছে। চাকৰিৰ এপ'ইন্টমেন্ট লেটাৰ এখনৰ ওজন সহাৰ আশা হয়তো পূৰণ নহ'ব তাৰ। ফাইলটোক কওঁ মই, তই মোৰ শিক্ষা-জ্ঞানৰ সাক্ষীৰ বোজাবোৰ কঢ়িয়াই ফুৰিছ ইমান বছৰে, ময়ো তোক কঢ়িয়াই নিম দে; কষ্ট নহয় মোৰ।\nকেইদিনমান আগতে গুৱাহাটীৰপৰা আহোতে ফাইলটো বাচতে পাহৰি আহিছিলোঁ। দুদিন বিচাৰি বিচাৰি অৱশেষত বাচৰ কাউন্টাৰতে পালোঁ ফাইলটো। 'দাদা, নাম-ফোন নং লিখি থৈ দিব হে ওপৰত...'। তেতিয়াহে দেখিলো ফাইলৰ ওপৰত লিখা মোৰ নাম-ঠিকনা কেতিয়াবাই মচ খাই গৈছে। সেইদিনা পুণৰ নতুনকৈ লিখিলোঁ সম্পূৰ্ণ ঠিকনা। প্ৰায় বিছ বছৰৰ আগৰ ফাইল। মোবাইল নং লিখিবলৈ নিৰ্দ্দিষ্টকৈ ঠাই নাই। তলতে লিখি থলোঁ। সময়মতে মোবাইলৰ বিল দিব নোৱাৰাৰ বাবে প্ৰায়ে কানেকচন কাটি দিয়ে। ফোন নংটো লিখি ভাবিলোঁ এতিয়াৰপৰা সাবধান হ'বৰ হ'ল।\nমই ভাবিছো মোৰ এই ফাইলটোৰ লগত চাগে সম্পৰ্ক শেষ কৰি দিম অচিৰেই। যোৱা তিনিমাহৰপৰা মই গাৱৰে কেইটামান ল'ৰাক পঢ়াওঁ ঘৰতে। মোৰ লগৰকেইজনে 'টিউশ্যন কৰি খুব কমাইছ ন?' বুলি হাঁহে। ময়ো হাঁহো। মাহ শেষ হ'লে সিহঁতৰ মাক-দেউতাকে কেতিয়াবা পাৰ এযোৰ বা অলপ জহা চাউল অথবা কোনোবাই দহটা নাৰিকল লৈ আহে। পইচা দিবলৈ অসমৰ্থ বাবে দুখ কৰে। মোৰ ল'বলৈ বেয়া লাগে। তেওঁলোকে নামানে। ময়ো ল'বলৈ বাধ্য হওঁ। মই পঢ়াই থাকিলে দেউতাই বাহিৰৰ চকী এখনত বহী শুনি থাকে। 'মাতটো অলপ ডাঙৰ কৰিবি..' দেউতাই কয় দিয়ে কেতিয়াবা। দেউতাৰ চকু দুটা উজ্জ্বল দেখিছো আজি কিছুদিনৰ পৰা, বোধহয় সুখী তেওঁ। কিবা এটাতো কৰি আছো!\nযোৱামাহৰ পৰা মই আন এটি ফাইলৰ পিছত ঘূৰা আৰম্ভ কৰিছোঁ। দেউতাৰ পেঞ্চনৰ ফাইলটো। এবছৰ হ'ল দেউতাই অৱসৰ পোৱা। পেঞ্চনটো হোৱা নাই। অ'ফিচত খবৰ কৰিলে কয় ফাইলটো বৰ'বাবুৰ টেবুলতে আছে, 'চাৰ'ৰ টেবুল পাবলৈ সময় লাগিব। বৰ অকঁৰা চাগে সেই ফাইলটো। কোনেও তাক ডাঙি উঠাই নিব নোৱাৰে? নিজে নিজেই ঠেঁহ পাতি এখন টেবুলতে বহি ৰ'ব পাৰে দিনৰ পিছত দিন, মাহৰ পিছত মাহ..?! খুউব মন যায় সেই ফাইলটোক চাবলৈ। তথাপিও সেই ফাইলটোও আদৰৰ মোৰ। দেউতাৰ বহুটো আধৰুৱা সপোন জড়িত হৈ আছে ফাইলটোৰ লগত। দেউতাক সেই সপোনবোৰৰ পিছে পিছে দৌৰিবলৈ সুবিধা কৰি দিবৰ বাবেই মই এতিয়া ফাইলটোৰ পিছে পিছে দৌৰি ফুৰিছোঁ!!\nPosted by Diganta Kumar Bhattacharya at 00:01\nঅচিন্ত বৰঠাকুৰ (A Borthakur)3September 2013 at 10:23\nএৰাঃ.... ফাইলততো বহুত কিবা-কিবিয়েই আবদ্ধ হৈ থাকে... কাৰোবাৰ সপোন, কাৰোবাৰ স্মৃতি, কাৰোবাৰ জী‌ৱন, কাৰোবাৰ যৌ‌ৱন... আৰু আন কাৰোবাৰ কফিনৰ গজাল! ভাল লাগিল ফাইলক লৈ আপোনাৰ লেখাটো..., লগতে ব্লগটোও।\nDiganta K Bhattacharya3September 2013 at 21:22\nধন্যবাদ অচিন্ত বৰঠাকুৰ!


পৰি ৰ’ল কা! বিজেপিৰ পৰা টিকট বিচাৰি মুখ্য মন্ত্ৰীৰ শৰণাপন্ন টাইপা!\nসংগঠনৰ মাজতে মতবিৰোধ! কেন্দ্ৰীয় সভাপতিৰ স্বাক্ষৰ সম্বলিত স্মাৰক পত্ৰক অপৰিপক্ক আখ্যা কাৰ্য্যকৰী সভাপতিৰ\nগুৱাহাটী , August 9, 2020 2:21 pm\nমুখ্য মন্ত্ৰীৰ সৈতে আলোচনাকালত টাইপাৰ একাংশ নেতা।\n৭০ সংগঠনৰ বেনাৰত কা বিৰোধী আন্দোলন কৰি অহা টাইপাৰ নেতৃত্ব বিশেষকৈ সভাপতি চাও দিলীপ গগৈৰ নেতৃত্বত যোৱা এটা দলে মুখ্য মন্ত্ৰীক সাক্ষাৎ কৰাক লৈ সৰব চৰ্চা হৈছে।\nমুখ্য মন্ত্ৰী সৰ্বানন্দ সোণোৱালক সাক্ষাৎ কৰি টাই আহোম জনগোষ্ঠীক ভৈয়ামৰ জনজাতিৰ মৰ্য্যদা প্ৰদানৰ দাবীৰ লগতে অন্যান্য দাবী জনাই স্মাৰক পত্ৰ প্ৰদান কৰিছিল টাই আহোম যুৱ পৰিষদৰ মুষ্টিমেয় নেতৃত্বই।\nস্মাৰক পত্ৰখনত উল্লেখ থকা এটা দাবী এতিয়া চৰ্চাৰ বিষয় হৈ পৰিছে ছ’চিয়েল মিডিয়াত। দাবীটো এনেধৰণৰ ‘অহা ২০২১ চনৰ বিধান সভাৰ নিৰ্বাচনত টাই আহোম জনগোষ্ঠীৰ নুন্যতম ১৫ গৰাকী যোগ্য ব্যক্তিক বিজেপি দলৰ পৰা প্ৰাৰ্থিত্ব প্ৰদান কৰিব লাগে।\nইয়াকে কেন্দ্ৰ কৰি মুখ্য মন্ত্ৰীৰ শৰণাপন্ন হোৱা বুলি টাই আহোম যুৱ পৰিষদৰ নেতৃত্বৰ বিৰুদ্ধে ছ’চিয়েল মিডিয়াত ক্ষুৰধাৰ সমালোচনা হোৱা পৰিলক্ষিত হৈছে।\nইপিনে, টাই আহোম যুৱ পৰিষদৰ নেতৃত্বৰ মাজতে এতিয়া দুটা মত দেখিবলৈ পোৱা গৈছে। ৰাজ্যিক স্বতন্ত্ৰ মন্ত্ৰী যোগেন মোহনৰ উপস্থিতিত মুখ্য মন্ত্ৰী সৰ্বানন্দ সোণোৱালক সাক্ষাৎ কৰা মুষ্টিমেয় প্ৰতিনিধিয়ে টাই আহোম সম্প্ৰদায়ক প্ৰতিনিধিত্ব কৰা নাই বুলি দাবী কৰিছে কাৰ্য্যকৰী সভাপতি চাও লোহিত গগৈয়ে।\nআনকি কেন্দ্ৰীয় সভাপতিৰ স্বাক্ষৰ সম্বলিত স্মাৰক পত্ৰক অপৰিপক্ক আখ্যা দিয়ে কাৰ্য্যকৰী সভাপতিগৰাকীয়ে।\nনৰ্থ ইষ্ট নাওৰ সাংবাদিকৰে হোৱা টেলিফোনিক বাৰ্তালাপত টাইপাৰ কাৰ্য্যকৰী সভাপতি গৰাকীয়ে কয়, ‘এইখন এখন সম্পূৰ্ণ অ-পৰিপক্ক আবেদন পত্ৰ। টাইপাই পূৰ্বৰ পৰা চৰকাৰৰ জন-বিৰোধী স্থিতিৰ বিৰুদ্ধে মাত মাতি আহিছে। দ্বিতীয়তে টাইপাৰ কেইজনমান মুষ্টিমেয় বিশেষ ব্যক্তি গৈ যদি মুখ্য মন্ত্ৰীক সাক্ষাৎ কৰে তেন্তে টাইপা কেতিয়াও চৰকাৰৰ ওচৰত বিক্ৰী হোৱা নাই বা নহয়। টাইপা দুটা ভাগত বিভক্ত আছিল যদিও চৰাইদেউত দুইটা পক্ষ লগ লাগিছিল আৰু লখিমপুৰৰ অধিবেশনত সিদ্ধান্ত লোৱা হৈছিল যে কিবা সিদ্ধান্ত ল’বলগীয়া হ’লে বা কিবা দাবী উত্থাপন কৰিলে সকলোৰে স্বাক্ষৰ সম্বলিত পত্ৰহে প্ৰেৰণ কৰা হ’ব।‘\nইপিনে, কালি প্ৰদান কৰা স্মাৰক পত্ৰখন অপৰিপক্ক বুলি আখ্যা দিয়াৰ কাৰণ বাখ্যা কৰি লোহিত গগৈয়ে কয়, ‘টাইপাই দীৰ্ঘদিনৰ পৰা কা বিৰোধ কৰি আহিছে। ৭০ সংগঠনৰ উমৈহতীয়া প্ৰচেষ্টাত দিল্লীত কা বিৰোধী প্ৰতিবাদত টাইপাৰ ৮ জন প্ৰতিনিধিয়ে উলংগ প্ৰতিবাদত নেতৃত্ব দিছিল। কা বিৰোধ কৰি আছিলো আৰু ভৱিষ্যতেও কৰি যাম। কিন্তু স্মাৰক পত্ৰত কা বিৰোধৰ কোনো প্ৰসংগ উল্লেখ নাই। কৃষক মুক্তিৰ হ’লেও আহোম সম্প্ৰদায়ৰ নেতা অখিল গগৈৰ মুক্তিৰ প্ৰসংগ স্মাৰক পত্ৰত উল্লেখ নাই। উত্তৰ-পূৰ্বাঞ্চলৰ জৈব বৈচিত্ৰ ধ্বংস কৰা EIA ৰ দৰে আইনৰ বিৰোধিতা কৰাৰ প্ৰসংগ একো উল্লেখ নাই। বানপানীক ৰাষ্ট্ৰীয় সমস্যা হিচাপে ঘোষণা কৰিবলৈ কোনো দাবী স্মাৰক পত্ৰত উল্লেখ নাই।‘\nতেওঁ আৰু কয়, ‘আমি ৩৬ টা সমষ্টিত আহোম জনগোষ্ঠীৰ নেতাক টিকট প্ৰদান কৰিবলৈ দাবী জনাই আহিছিলো যদিও এইটোও স্পষ্ট যে মুখ্য মন্ত্ৰীয়ে দলৰ কোনো টিকট প্ৰদান নকৰে। দলৰ শীৰ্ষতম মহল অথবা সভাপতিয়ে টিকট প্ৰদান কৰে। যি সময়ত বিকল্প ৰাজনৈতিক শক্তিৰ কথা কৈ অহা হৈছে। উন্নয়ন হ’বলৈ হ’লে প্ৰগতিশীল ৰাজনৈতিক দৰ্শনৰ সৃষ্টি কৰাটো প্ৰয়োজন। সেয়েহে তৃতীয় ৰাজনৈতিক বিকল্পৰ কথা কোৱা হৈছে। ৭০ জাতীয় সংগঠন, অজিত ভূঞাৰ নেতৃত্বত গঠন হোৱা আঞ্চলিক গণ মৰ্চা আৰু সদৌ অসম ছাত্ৰ সন্থাৰ নেতৃত্বত ঐক্যবদ্ধ তৃতীয় বিকল্প গোট গঠনৰ প্ৰচেষ্টা অব্যাহত ৰাখিছো। সেই সময়ত কেইজনমান মুষ্টিমেয় লোক গৈ মুখ্য মন্ত্ৰীক সাক্ষাৎ কৰাটো একেবাৰে যুক্তিসংগত নহয়।‘\nমুখ্য মন্ত্ৰীক সাক্ষাৎ কৰা কথাটো আংশিক অৱগত যদিও টাইপাৰ সভাপতিৰ স্বাক্ষৰ সম্বলিত স্মাৰক পত্ৰখন প্ৰেৰণ কৰাৰ পূৰ্বে দেখা নাছিল আৰু তেওঁৰ স্বাক্ষৰ নাই বুলি তেওঁ সদৰী কৰে।\n‘এই সময়ত মুখ্য মন্ত্ৰীক সাক্ষাৎ কৰাটো উপযুক্ত সময় নহয়। মুখ্য মন্ত্ৰীক সাক্ষাৎ কৰি শিল্পী জুবিন গাৰ্গ আৰু বিপিন চাওদাঙ সমাজ জীৱনত সমালোচিত হৈছে। এই সময়ত আপোচবিহীন জনগোষ্ঠীয় সংগঠনৰ নেতৃত্বই মুখ্য মন্ত্ৰীক সাক্ষাৎ কৰাটোও জনগোষ্ঠীটোৰ বাবে লজ্জাজনক বিষয় হ’ব পাৰে।‘ লোহিত গগৈয়ে এইদৰে কয়।\nআনহাতে, আমি এই সম্পৰ্কে কথা পাতিছিলো টাই আহোম যুৱ পৰিষদৰ সভাপতি চাও দিলীপ গগৈৰ সৈতে।\nতেওঁ ছ’চিয়েল মিডিয়াত মুখ্য মন্ত্ৰীক টাই আহোম যুৱ পৰিষদে সাক্ষাৎ কৰি স্মাৰক পত্ৰ প্ৰদান আৰু ১৫ গৰাকী বিধায়ক পদৰ প্ৰাৰ্থীত্ব দাবী কৰা বিষয়টো সমালোচনা কৰাসকলক মুৰ্খ আখ্যা দিয়ে।\nতেওঁ কয়, ‘মুৰ্খকেইটাই সমালোচনাক টাৰ্গেট কৰি লৈছে। আমি টাই আহোম যুৱ পৰিষদৰ প্ৰতিনিধিয়ে টিকট বিচৰা নাই আমি আহোম সম্প্ৰদায়ৰ মানুহক বিচাৰিছো। আমি আপোচবিহীনভাৱে সংগ্ৰাম কৰি আহিছো।বাগানীয়া লেবাৰে ৩৫ টা বিচাৰিছে বুলি বাতৰি প্ৰকাশ হৈছে। আমি ভাবিলো যিহেতু আমি দাবী কৰা মতে ৩৬ টা পোৱাটো সম্ভৱ নহয় সেয়েহে ১৫ টা বিচাৰিলো। আমি কেৱল বিজেপিকে নহয় কংগ্ৰেছ নাইবা অগপকো দিম ১৫ জনকৈ বিধায়ক পদৰ প্ৰাৰ্থী বিচাৰি।‘\n‘স্বায়ত্ব শাসিত পৰিষদ কোচ-ৰাজবংশীক দিলে, মৰাণ মটকক দিলে কিন্তু টাই আহোমক নিদিলে।চুতীয়াই শিৱসাগৰত কেন্দ্ৰীয় কাৰ্য্যালয় বনালে কিন্তু টাই আহোম যুৱ পৰিষদে ২৫ বছৰ আন্দোলন কৰি কি কৰিলে? ২৫ বছৰ আন্দোলন কৰি এটা কাৰ্য্যালয়ে বনাব নোৱাৰিলে।‘ দিলীপ গগৈয়ে লগতে কয়।\nইপিনে, কেৱল ৰাজপথত আন্দোলন কৰিলেই নহ’ব বুলি মন্তব্য কৰি দিলীপ গগৈয়ে কয়, ‘সকলোৱে আসনবোৰ লৈ যাব। আমি কেৱল ৰাজপথত আন্দোলন কৰিলেই নহ’ব। আহোম জাতিটো ৰাজপথত আন্দোলন কৰা। ৬০০ বছৰ ৰাজত্ব কৰা বুলি ডাংকোপ মৰা জাতিটোৱে অন্য জাতি-জনগোষ্ঠীৰ পৰা শিকিবলগীয়া আছে। বড়ো জনজাতিৰ পৰা শিকিবলগীয়া আছে। প্ৰমোদ বড়োৱে কোটি কোটি টকা বড়ো উন্নয়নৰ বাবে লৈ গ’ল। বড়োৰ সাংস্কৃতিক-সামাজিক উন্নয়ন, স্বায়ত্ত শাসিত পৰিষদ, পাৰ্বত্য পৰিষদ, ভৈয়াম পৰিষদ দিলে, এইবোৰ আমাৰ মানুহে কিয় বুজি পোৱা নাই? আমি ৰাস্তাত আন্দোলন কৰাৰ লগতে চৰকাৰী সুবিধাখিনি আদায় কৰি ল’ব লাগিব।‘\nতাৎপৰ্য্যপূৰ্ণভাৱে, ছ’চিয়েল মিডিয়াত এই বিষয়ে সমালোচনা কৰাসকলক কটাক্ষ কৰি দিলীপ গগৈয়ে কয়, ‘ঘৰে ঘৰে কান্ধত জোলোঙা লৈ চান্দা, দান বৰঙণি তুলি থকাসকলে এই কথা কয় বা সমালোচনা কৰে। আমি লাচিত দিৱস পাতিলেও চান্দা নোতোলো, পকেটৰ পৰা খৰচ কৰো।


খেলভিত্তিক শিক্ষা আৰু শৈশৱ কাল\nড০ প্ৰতিমা দেৱী শৰ্মা অৱসৰপ্ৰাপ্ত জ্যেষ্ঠ প্ৰবক্তা, জিলা শিক্ষা প্ৰশিক্ষণ প্ৰতিষ্ঠান, চামগুৰি, নগাওঁ\nবৰ্তমান 'কোভিড' সৃষ্ট পৰিস্থিতিৰ মাজেৰে শৈক্ষিক পৰিৱেশ আগবঢ়াই নিবলৈ হ'লে শিক্ষক সকলে বিশেষকৈ প্ৰা্ক-প্ৰাথমিক বিদ্যালয়ৰ শিশু সকলৰ ক্ষেত্ৰত 'খেলভিত্তিক শিক্ষা' (Playway in Education) পদ্ধতি ব্যৱহাৰ কৰাতো উল্লেখযোগ্য। কাৰণ এই শিশু সকলৰ বয়সৰ সীমা ৰেখা হ'ল (৫ - ১২ বছৰ) লৈ। ছাত্ৰ-ছাত্ৰীৰ ভৱিষ্যতৰ কথা চিন্তা কৰি শিক্ষকসকলে 'অনলাইন' অথবা 'অফলাইন' ৰ জৰিয়তে বিশেষকৈ এই বয়সৰ শিশুসকলৰ মাতৃ/অভিভাৱক সকলৰ লগত সংযোগ প্ৰতিষ্ঠা কৰিব লাগিব। বিশেষকৈ 'অনলাইন' সম্বন্ধে আমাৰ অভিজ্ঞতা অকল শিক্ষক সকলৰেই নহয় পিতৃ-মাতৃ অথবা অভিভাৱক সকলৰো সীমিত যদিও আমি ইয়াক সাধাৰণীকৰণ কৰিব নোৱাৰো। যিহেতু বহুতো এনে লোক আছে তেখেত সকল এই অভিজ্ঞতাৰে পৰিপুষ্ট।\nমহান শিক্ষাবিদ 'ৰুছ' ৰ মতে শিশুৰ ৫ বছৰৰ পৰা ১২ বছৰলৈ , এই সময়ছোৱাত সংবেদনশীল অংগ-প্ৰত্যঙ্গ সমূহৰ স্বাভাৱিক আৰু উপযুক্ত বিকাশ অত্যন্ত প্ৰয়োজন। সেইবাবে শিশুসকলৰ স্বাভাৱিক বিকাশৰ বাবে কাৰ্য্যভিত্তিক শিক্ষা দিয়াৰ প্ৰয়োজন আছে অৰ্থাৎ এই সময়ত খেল-ধেমালিৰ জৰিয়তে শিশুক শিক্ষা দিব লাগে যাতে শিশুৱে নিজে হাতে-কামে কৰি অতি আনন্দেৰে জীৱনৰ পাঠশালা অতিক্ৰম কৰিবলৈ সমৰ্থ হয়।\nউদাহৰণস্বৰূপে, যেতিয়া আমি শিশুসকলক বৰ্ণ, শব্দ, সংখ্যা শিকাবলৈ যাওঁ, তেতিয়া বৰ্ণ, শব্দ বা সংখ্যাৰ এটা নিৰ্দিষ্ট পৰিমাণেৰে আগবাঢ়িব লাগে। কাৰণ 'অ-ফলা' বা 'ক-ফলা' অথবা (১-১০০) লৈ নেওঁতাৰ সংখ্যা এই বয়সৰ শিশুসকলে একেদিনাই মনত ৰাখিব নোৱাৰে। সেই কথাটো মনত ৰাখিব লাগিব। গতিকে, আমি আৰম্ভণিতে 'অ - ৰ পৰা ঈ' লৈ, (১ - ৰ পৰা ১০) লৈ, ক্ৰমান্বয়ে আগবাঢ়িব লাগে। কাৰণ অকল শিকিলেই বা ক'বলৈ জানিলেই নহ'ব, প্ৰতিটো আখৰ, সংখ্যা চিনিওঁ পাব লাগিব।\nএইটো পৰ্যায়লৈ যোৱাৰ আগতে শিক্ষকে 'অ-ফলাৰ' এখন সম্পূৰ্ণ চাৰ্ট আৰু (১-১০০)লৈ 'গণনা' সংখ্যাৰ এখন চাৰ্ট ডাঙৰকৈ বনাই শ্ৰেণীকোঠাৰ এখন বেৰত আঁৰি থ'ব লাগিব। যাতে ছাত্ৰ-ছাত্ৰী সকলে দেখা পায়। তাৰ লগে লগে বৰ্ণ বা সংখ্যা লিখা সৰু সৰু কাৰ্ড বনাই লগত ৰাখিব লাগে যাতে শিশুক 'খেল' বা 'গীতেৰে' শিকাওঁতে কোনখন কাৰ্ডৰ কোনটো বৰ্ণ বা সংখ্যা হয় তাক চিনাক্তকৰণ কৰিবলৈ সুবিধা পায়। ছাত্ৰ-ছাত্ৰীক শিকোৱা 'বৰ্ণ' বা 'সংখ্যা' কোৱা আৰু চিনাক্তকৰণ শুদ্ধকৈ কৰাৰ পিছতহে আমি দ্বিতীয় পৰ্যায়লৈ আগবাঢ়িব পাৰিম অৰ্থাৎ 'লিখন'।\nএতিয়া আহক আমি কেনেকৈ খেলিম বা ক'ম জানি লওঁ। ধৰি লওঁ আমাৰ ছাত্ৰ-ছাত্ৰীৰ সংখ্যা ১৫ জন শিক্ষকে তেওঁলোকক শ্ৰেণীকোঠাত অথবা য'ত শিকাই সুবিধা অনুযায়ী থিয় হ'বলৈ দিব লাগে আৰু শিক্ষকৰ হাতত থকা 'বৰ্ণ-কাৰ্ড' বা 'সংখ্যা-কাৰ্ড' , এখন এখনকৈ দেখুৱাই সুধিব লাগে আৰু নিজেও কৈ যাব লাগে। তাৰ পাছত আটাইকে ক'বলৈ দিব লাগে। যেনে- 'অ' ৰ পাছত 'আ' হ'লে 'আ'-ৰ পাছত কি? 'আ'-ৰ পাছত 'ই' হ'লে 'ই'-ৰ পাছত কি? এনেদৰে আগবঢ়াই নিব লাগে আৰু সংখ্যাৰ ক্ষেত্ৰত সুধিব পাৰে ১ দুটা লগ হ'লে কি হ'ব পাৰে অৰ্থাৎ একে একে দুই হ'লে দুয়ে দুয়ে কি ? এনেদৰে '১০' লৈ আগুৱাই নিব লাগে। নিৰ্দিষ্ট সংখ্যক বৰ্ণ বা সংখ্যা শিকোৱাৰ পাছত ছাত্ৰ-ছাত্ৰীক বহিবলৈ দি কাৰ্ডবোৰ একেলগে ৰাখি এখন এখনকৈ ছাত্ৰ-ছাত্ৰীক মাতি 'সংখ্যা' অথবা 'বৰ্ণ' চিনাক্তকৰণ কৰিবলৈ দিব লাগে, বেৰত আঁৰি থোৱা চাৰ্টৰ জৰিয়তে অথবা কাৰ্ডৰ জৰিয়তে।\nদ্বিতীয়তে, আমি ছাত্ৰ-ছাত্ৰীক শ্ৰেণীকোঠাৰ ভিতৰত গোলকৈ থিয় কৰাই, তেওঁলোকৰ মাজৰ পৰা এজন ছাত্ৰক গোলৰ ভিতৰত সুমুৱাই 'নিগনি' খেল খেলাব পাৰো। প্ৰথমতে, শিক্ষকে ক'ব - '১,২,৩,৪,৫ নিগনি গৰালত নাচ' । তাৰ পাছত ছাত্ৰ-ছাত্ৰীক ঘূৰি ঘূৰি গাবলৈ দিব লাগে । এইদৰে দুই/তিনিবাৰ গোৱাৰ পাছত, সিহঁতক নিজৰ ঠাইত ঠিয় হ'বলৈ দি শিক্ষকে পুনৰ ক'ব লাগে - ৬,৭,৮,৯,১০ পাৰ যদি ওলাই যা নহ'লে বহু (নিগনিটোক উদ্দেশ্য কৰি) । এইবাৰো দুই-তিনিবাৰ কোৱাৰ পাছত খেলটো শেষ কৰি (১-১০) লৈ সংখ্যাবোৰ এজন, এজনকৈ মনত আছেনে ক'বলৈ দিব লাগে আৰু কাৰ্ডৰ জৰিয়তে চিনাক্তকৰণ কৰিবলৈও দিব লাগে।\nএইদৰে পাঠৰ লগত সংগতি ৰাখি যদি শিশুক গীত- মাত, খেল-ধেমালিৰে 'পাঠ' পঢ়াব পাৰো তেতিয়া নিশ্চয় ছাত্ৰ-ছাত্ৰীয়ে সহজতে শিকিব পাৰিব।\nPhotographer- Medini Mohan Saikia


অসমৰ বানপৰিস্থিতিক ভাৰতীয় ক্ৰিকেট দলৰ কোন কোন ক্ৰিকেটাৰে ৰাষ্ট্ৰীয় পৰ্যায়ত উপস্থাপন কৰিলে\nভাৰতীয় ক্ৰিকেট দলৰ কোন কোন ক্ৰিকেটাৰে অসমৰ বানপৰিস্থিতিক ৰাষ্ট্ৰীয় পৰ্যায়ত উপস্থাপন কৰিলে চাও আহক\nঅসমৰ ভয়াবহ বানপানীৰ সময়ত অসমবাসীৰ লগতে ভাৰতৰ বিভিন্ন ক্ষেত্ৰৰ লগত জড়িত ব্যক্তিসকলে সহায়ৰ হাত আগবঢ়োৱাৰ লগতে ছ’চিয়েল মিডিয়াৰ মাধ্যমেৰে বানপৰিস্থিতি সম্বন্ধে চিন্তা ব্যক্ত কৰি অসমক সহায়ৰ বাবে অনুৰোধ কৰিছে।\nৰাজনীতি, বলীউদ জগতৰ লগতে ভাৰতীয় ক্ৰিকেট দলৰ কেইবাগৰাকী বৰ্তমানৰ আৰু প্ৰাক্তন তাৰকা ক্ৰিকেটাৰে অসমৰ বানপানী সম্বন্ধে ছ’চিয়েল মিডিয়াত চিন্তা ব্যক্ত কৰি নিজৰ মত প্ৰকাশ কৰিছে।\nঅসমৰ বান পৰিস্থিতিক লৈ ছ’চিয়েল মিডিয়াত সহায়ৰ বাবে আহ্বান কৰা কেইগৰাকীমান ভাৰতীয় ক্ৰিকেট দলৰ তাৰকা খেলুৱৈ হ’ল-\nৰোহিত শৰ্মা : ভাৰতীয় ক্ৰিকেট দলৰ সহঃ অধিনায়ক ৰোহিত শৰ্মাই অসমৰ বানপানীৰ ফলত কাজিৰঙাৰ জীৱ-জন্তুবোৰক লৈ চিন্তা ব্যক্ত কৰি নিজৰ টুইটাৰ একাউণ্ট যোগে টুইট কৰি ৰাইজলৈ জীৱ-জন্তুবোৰক সুৰক্ষা প্ৰদান কৰাৰ বাবে অনুৰোধ কৰিছিল।\nবিৰাট কোহলী : ভাৰতীয় দলৰ অধিনায়ক বিৰাট কোহলীয়ে অসমৰ বান পৰিস্থিতিৰ প্ৰতি দুখ ব্যক্ত কৰি বন্যাক্ৰান্ত সকলৰ মংগলৰ প্ৰতি তেওঁ প্ৰাৰ্থনা কৰে বুলি টুইটাৰত প্ৰকাশ কৰিছে।\nবীৰেন্দাৰ ছেহৱাগ : ভাৰতীয় দলৰ প্ৰাক্তন মাৰ মুখী অপেনাৰ বীৰেন্দাৰ ছেহৱাগেও টুইটাৰ যোগে অসম, ত্ৰিপুৰা, বিহাৰৰ বানপৰিস্থিক লৈ চিন্তা ব্যক্ত কৰি ৰাজ্যকেইখনৰ সৈতে একেলগে থিয় হ’বৰ বাবে সকলোকে আহ্বান জনায়।\nPlz help? In Assam, Bihar, Uttar Pradesh, Tripura and Mizoram flood situation has become uncontrollable. These states need support. Request all to contribute in whatever way you can\nহৰভজন সিং : ভাৰতীয় দলৰ প্ৰাক্তন অফ স্পীনাৰ হৰভজন সিঙেও অসম, বিহাৰ আদি ৰাজ্যৰ বান পৰিস্থিকলৈ চিন্তা ব্যক্ত কৰি সকলোকে যেনেকে পাৰে ৰাজ্যকেইখনলৈ সহায় কৰাৰ বাবে আহ্বান জনায়।\nHeart breaking to see the situation in Assam. Thoughts and prayers ??#StayStrongAssam\nকে এল ৰাহুল : ভাৰতীয় দলৰ আন এগৰাকী অপেনাৰ কে এল ৰাহুলেও অসমৰ বানপানী সম্বন্ধে নিজৰ টুইটাৰত প্ৰকাশ কৰে।


বিৰাট বাহিনীৰ বিৰাট পৰাজয় ! – Probhati.com\nবিৰাট বাহিনীৰ বিৰাট পৰাজয় !\nAugust 29, 2021 by প্ৰভাতী নিউজ\nইংলেণ্ডে লিডছ টেষ্টত এটা ইনিংছ আৰু ৭৬ ৰাণত জয়লাভ কৰিছে। প্ৰথম ইনিংছত ৭৮ ৰাণত আউট হোৱাৰ পিছত ভাৰত দ্বিতীয় ইনিংছত ২৭৮ ৰাণত অল আউট হৈছে। চতুৰ্থ দিনা ভাৰতে মাত্ৰ ৬৩ ৰাণত ৮ টা উইকেট হেৰুৱায়।\nভাৰতীয় দলটোৱে লিডছ টেষ্টত (India vs England, 3rd Test) শোচনীয় পৰাজয়ৰ সন্মুখীন হৈছে। খেলৰ চতুৰ্থ দিনা ভাৰত মাত্ৰ ২৭৮ ৰাণত অল আউট হয় আৰু মেচখন ইনিংছ আৰু ৭৬ ৰাণত পৰাজিত হয়। তৃতীয় দিনা ভাৰতে ভাল বেটিং কৰি ২ উইকেটত ২১৫ ৰাণ সংগ্ৰহ কৰে, কিন্তু খেলৰ চতুৰ্থ দিনা মাত্ৰ ৬৩ ৰাণত ৮ টা উইকেট হেৰুৱায়। চেতেশ্বৰ পুজাৰা, আজিংক্য ৰাহানে, অধিনায়ক বিৰাট কোহলী, ঋষভ পন্তকে ধৰি সমগ্ৰ মিডল অৰ্ডাৰটো ইংলেণ্ডৰ দ্ৰুত বলাৰসকলৰ আগত খহি পৰে আৰু শৃংখলাটো এতিয়া ১-১ ত টাই হৈ আছে। প্ৰশ্ন টো হ’ল, লৰ্ডছ টেষ্টৰ পিছত ভাৰতীয় দলটোৱে ইমান ভুল কি কৰিছিল যে তেওঁলোকে লিডছত শোচনীয় পৰাজয়ৰ সন্মুখীন হ’ল ?\nঅত্যন্ত দুৰ্বল শ্বট বাছনি- ভাৰতীয় দলৰ বেটিং ইংলেণ্ডতকৈ বহুত বেছি অভিজ্ঞ আৰু পৰিসংখ্যাত ভাল কিন্তু ভাৰত এতিয়াও পৰাজিত হৈছে। ভাৰতৰ অভিজ্ঞ বেটছমেনসকল লিডছত শোচনীয়ভাৱে বিফল হৈছিল। পিটছ আৰু পৰিস্থিতি কঠিন আছিল কিন্তু বিৰাট কোহলী, চেতেশ্বৰ পুজাৰা, কে এল ৰাহুল আৰু ঋষভ পন্তৰ শ্বট বাছনি অতি দুৰ্বল আছিল।\nকঠিন হাতৰ ব্যৱহাৰ – পাতল হাত হৈছে চুইং বল সঠিকভাৱে খেলিবলৈ আটাইতকৈ গুৰুত্বপূৰ্ণ উপায়। ইয়াৰ অৰ্থ হ’ল বেটটো পাতলকৈ ধৰি ৰখাটোৱে আনকি বলটো পিছলি নাযায়। কিন্তু ভাৰতীয় বেটছমেনসকলে কঠোৰ হাতেৰে বলটো খেলি আছিল আৰু ফলাফলটো বিৰাট কোহলীৰ পৰা চেতেশ্বৰ পূজাৰালৈকে আছিল। ৰাহানেৰ পৰা ঋষভ পন্তলৈকে, সকলোৱে শ্লিপত ধৰা পৰিছিল।\nএণ্ডাৰছন আৰু ৰবিনছনে ধ্বংসযজ্ঞ চলাইছে – যদিও ইংলেণ্ডৰ অভিজ্ঞ বলাৰ ষ্টুৱাৰ্ট ব্ৰড শৃংখলাৰ পৰা বাহিৰ হৈছে, যুৱ বলাৰ অলি ৰবিনছনে তেওঁৰ অভাৱ পূৰণ কৰিছে। ৰবিনছনে দ্বিতীয় ইনিংছত পাঁচটা উইকেট দখল কৰিছে। তেওঁ বিৰাট কোহলী, ৰোহিত শৰ্মা, চেতেশ্বৰ পূজাৰাৰ দৰে বেটছমেনৰ উইকেট দখল কৰে। ভাৰতৰ প্ৰথম ইনিংছত জেমছ এণ্ডাৰছনে মাত্ৰ ৬ ৰাণত ৩ টা উইকেট দখল কৰি ভাৰতক খেলখনৰ পৰা সম্পূৰ্ণৰূপে বাহিৰ কৰি দিয়ে।\nলিডছ টেষ্টত ভাৰতৰ পৰাজয়ৰ এটা ডাঙৰ কাৰণ হৈ পৰিছিল জো ৰুট। ইংলেণ্ডৰ অধিনায়কজনে হেডিংলিৰ পিটছত ১২১ ৰাণৰ এক সুন্দৰ ইনিংছ খেলিছিল য’ত ভাৰতীয় বেটছমেনসকলে ব্যৰ্থ হৈছিল। ৰুটে শৃংখলাটোত একেৰাহে তৃতীয়টো শতক অৰ্জন কৰিছে।\nবিৰাট কোহলীয়ে পিটছখন পঢ়িবলৈ ব্যৰ্থ হৈছে – ভাৰতীয় দলৰ পৰাজয়ৰ কাৰণ ভুল নহ’ব যদিহে ইয়াক পিটছ পঢ়িবলৈ বিফল বুলি কোৱা হয়। ভাৰতীয় অধিনায়ক বিৰাট কোহলীয়ে খেলখনৰ আগদিনা লিডছৰ পিটছক কম ঘাঁহ বুলি বৰ্ণনা কৰিছিল আৰু তেওঁৰ কথাবোৰে এনেকুৱা লাগিছিল যেন এয়া বেটিঙৰ বাবে ভাল হ’ব। সেইকাৰণে বিৰাট কোহলীয়ে টছত জিকি বেটিং কৰাৰ সিদ্ধান্ত লৈছিল কিন্তু ই এটা ডাঙৰ ভুল আছিল। লিডছ টেষ্টৰ প্ৰথম দিনাৰ খেলৰ প্ৰথম ঘণ্টাটো টীম ইণ্ডিয়াৰ কঠিন হৈ পৰিছিল। ভাৰতীয় দলটো ৭৮ ৰাণত আউট হয়। প্ৰথম ইনিংছত ৭৮ ৰাণত আউট হোৱাৰ পিছত টেষ্ট মেচলৈ উভতি অহাটো প্ৰায় অসম্ভৱ।\nঅনিৰ্দিষ্ট কাললৈ বন্ধ নিমাতী-মাজুলীৰ মাজৰ ফেৰী সেৱা ।\nআফগানিস্তানৰ পৰা আমেৰিকাৰ উদ্ধাৰ অভিযান।


উত্তপ্ত নাগালেণ্ড! নিৰাপত্তাৰক্ষীৰ গুলীত নিহত ৫ জনকৈ নগা যুৱক, উত্তেজিত জনতাই অগ্নি সংযোগ কৰিলে নিৰাপত্তাৰক্ষীৰ বাহনতnagaland-security-force-firing-5-naga-death-hb– News18 assam\nউত্তপ্ত নাগালেণ্ড! নিৰাপত্তাৰক্ষীৰ গুলীত নিহত ৫ জনকৈ নগা যুৱক, উত্তেজিত জনতাই অগ্নি সংযোগ কৰিলে নিৰাপত্তাৰক্ষীৰ বাহনত\nশনিবাৰে মাজনিশা উত্তপ্ত হৈ পৰে নাগালেণ্ড। চুবুৰীয়া ৰাজ্যখনৰ মন জিলাৰ তিৰু আৰু ওটিং বস্তিৰ মাজত উত্তপ্ত পৰিস্থিতিৰ সৃষ্টি হয়।\nশনিবাৰে মাজনিশা উত্তপ্ত হৈ পৰে নাগালেণ্ড। চুবুৰীয়া ৰাজ্যখনৰ মন জিলাৰ তিৰু আৰু ওটিং বস্তিৰ মাজত উত্তপ্ত পৰিস্থিতিৰ সৃষ্টি হয়। নিৰাপত্তাৰক্ষীৰ গুলীত নিহত হয় ৫ জনকৈ নগা যুৱক। অসম ৰাইফলছে অতৰ্কিতে এই আক্ৰমণ চলায়। এই ঘটনাৰ পিছতে পৰিস্থিতি উত্তপ্ত হৈ পৰে। পিছত পৰিস্থিতি নিয়ন্ত্ৰণৰ বাবে পুনৰ গুলীচালনা কৰে নিৰাপত্তাৰক্ষীয়ে।\nপিছে কিয় এই ঘটনা সংঘটিত হল সেই প্ৰকৃত তথ্য এই পৰ্যন্ত পোহৰলৈ অহা নাই। উত্তেজিত নগা জনসাধাৰণে অগ্নি সংযোগ কৰে নিৰাপত্তাৰক্ষীৰ বাহনত। ঘটনাত এজন নিৰাপত্তাৰক্ষী নিহত হোৱাৰ সন্দেহ কৰা হৈছে। হতাহতৰ সংখ্যা বৃদ্ধি হোৱাৰো সম্ভাৱনা আছে।\nFirst published: December 05, 2021, 08:06 IST\nDeath NewsFiring IncidentNagaland


৪১ বছৰীয়া অপেক্ষাৰ অন্ত পেলালে পুৰুষ হকী দলে, ভাৰতৰ আন এটা পদক -\nHomeক্ৰীড়া৪১ বছৰীয়া অপেক্ষাৰ অন্ত পেলালে পুৰুষ হকী দলে, ভাৰতৰ আন এটা পদক\n৪১ বছৰীয়া অপেক্ষাৰ অন্ত পেলালে পুৰুষ হকী দলে, ভাৰতৰ আন এটা পদক\nট’কিঅ’ : ৪১ বছৰীয়া অপেক্ষাৰ অন্ত পেলালে ভাৰতীয় হকী দলে। অলিম্পিকত পদক জয়ৰ দীৰ্ঘ প্ৰতীক্ষাৰ পাছত ভাৰতীয় পুৰুষ হকী দলে জয় কৰিলে ব্ৰঞ্জৰ পদক। ১৯৮০ চনৰ পাছত ভাৰতে হকীত অলিম্পিক পদক জিনিবলৈ সক্ষম হ’ল। তৃতীয় স্থান নিৰূপনৰ বাবে খেলা খেলখনত জাৰ্মানীক ৫-৪ গ’লত পৰাস্ত কৰি ভাৰতীয় পুৰুষ হকী দলে ব্ৰঞ্জৰ পদক অৰ্জন কৰিছে। উল্লেখ্য যে, ১৯৮০ চনত মস্কো অলিম্পিকত শেষবাৰলৈ সোণৰ পদক অৰ্জন কৰিছিল ভাৰতীয় হকী দলে। তীব্ৰ উত্তেজনাপূৰ্ণ খেলখনত ভাৰতে শেষ পৰ্যন্ত যুঁজ দি জাৰ্মানীক পৰাভূত কৰিবলৈ সক্ষম হয়। খেলখনত দুবাৰকৈ পশ্চাদগামী অৱস্থানৰ পৰা প্ৰত্যাৱৰ্তন কৰি ভাৰতে সমতা স্থাপন কৰিবলৈ সক্ষম হয় আৰু তাৰপাছত অগ্ৰগতি লাভ কৰে।\nখেলখনৰ দুমিনিটৰ ভিতৰতে তিমুৰ অৰুজে কৰা গ’লেৰে জাৰ্মানীয়ে প্ৰাৰম্ভিক অগ্ৰগতি লাভ কৰিছিল। প্ৰথম কোৱাৰ্টাৰত জাৰ্মানীয়ে ভাৰতীয় ৰক্ষণবিভাগক অসুবিধাত পেলাইছিল যদিও অৱশ্যে অগ্ৰগতি বৃদ্ধি কৰিব পৰা নাছিল। দ্বিতীয় কোৱাৰ্টাৰত ভাৰতৰ চিমৰণজিৎ সিঙে এটা চমকপ্ৰদ ‘টমহাক শ্বট’ৰ জৰিয়তে গ’ল কৰিবলৈ সক্ষম হয়। কিন্তু ৰক্ষণ বিভাগৰ ত্ৰুটিৰ বাবে জাৰ্মানীয়ে দুই মিনিটৰ ভিতৰত আৰু দুটা গ’ল কৰে। এনে অৱস্থাত ভাৰত সমস্যাত পৰিব পাৰে বুলি ধাৰণা কৰা হৈছিল যদিও দুটা পেনাল্টি কৰ্ণাৰে ফলাফল ভাৰতৰ সপক্ষলৈ আনিবলৈ সক্ষম হয়। ভাৰতৰ হৈ হাৰ্দিক সিং আৰু হৰমনপ্ৰীত সিঙে গ’ল কৰি স্কোৰত ৩-৩ৰ সমতা আনিছিল। ভাৰতৰ হৈ আন দুটা গ’ল কৰে ৰূপিন্দৰ পল সিং আৰু ছিমৰনজিৎ সিঙে। ইয়াৰ জৰিয়তে ট’কিঅ’ অলিম্পিকত ভাৰতে চতুৰ্থটো পদক জয় কৰিবলৈ সক্ষম হয়। এই বিজয়ৰ পাছতে ভাৰতীয় হকী দলটোক অভিনন্দন জনাইছে প্ৰধানমন্ত্ৰী নৰেন্দ্ৰ মোদীয়ে। উল্লেখ্য যে,\nটকিঅ’ অলিম্পিকত ভাৰতৰ পুৰুষ হকী দলটোৰ প্ৰদৰ্শন আছিল অতি চমকপ্ৰদ। তেওঁলোকৰ আৰম্ভণিতে গ্ৰুপ পৰ্যায়ৰ খেলত নিউজিলেণ্ডক ৩-২ ত পৰাস্ত কৰিছিল, আৰু তাৰ পিছত গ্ৰুপ মেচবোৰত জাৰ্মানীক ২-০, স্পেইনক ৩-১, আৰ্জেণ্টিনাক ৩-১, আৰু জাপানক ৫-৩ গ’লত পৰাজিত কৰিছিল। অষ্ট্ৰেলিয়াৰ বিৰুদ্ধে ৭-১ৰ পৰাজয়, আৰু বিশ্ব চেম্পিয়ন বেলজিয়ামৰ হাতত ছেমি ফাইনেলত ৫-২ গ’লত পৰাজয়ৰ স্বীকাৰ কৰাৰ বাহিৰে, ভাৰতে টকিঅ’ত তেওঁলোকৰ সকলো খেল জিকিছিল।\nPrevious articleপেগাছাছ কাণ্ড : সংসদত আলোচনাৰ দাবী ১৪ টাকৈ বিৰোধী দলৰ\nNext articleকেপ্টেইন অমৰিন্দৰ সিঙৰ বাবে আন এক দুঃখবৰ\nক্ৰমাত্ নিসংগ কোহলী! এদিনীয়া ফৰ্মেটৰ অধিনায়ক পদো হেৰুৱাব কিং কেপ্টেইনে\nধোনীৰ উল্টা পুৰাণ! আইপিএলত ৰুদ্ৰৰূপ কিংবদন্তি তাৰকাৰ


importance-of-vitamin-d-in-healthy-lifestyle– News18 Assam\nভিটামিন ডি: আমি কিয় ইয়াৰ বিষয়ে আলোচনা কৰা উচিত!\nএইবাৰ কোলাত লৈ নোৰা ফতেহীক প্ৰেম নিবেদন কৰিলে টেৰেন্সে! চাওক ভিডিঅ’\nUpdated:October 12, 2020, 2:41 PM IST\nLast Updated: October 12, 2020, 2:41 PM IST\nভিটামিন ডিৰ গুৰুত্ব বৰ্তমান জনাজাত হ’ব ধৰিছে যিহেতু ই স্বাস্থ্যকৰ হাড় নিৰ্মাণত সহায় কৰে; লগতে শাৰীৰিক কাৰ্যকলাপ কম হৈ অহাৰ বাবে আৰু লগতে সক্ৰিয় জীৱন নিৰ্বাহ কৰিবৰ বাবে ভিটামিন ডিৰ প্ৰয়োজনীয়তা বৃদ্ধি পাইছে। মই ভাবো ভিটামিন ডিৰ অভাৱৰ সৈতে জড়িত স্বাস্থ্য সংক্ৰান্তীয় সমস্যাসমূহৰ ওপৰত কিছু নজৰ দিয়াটো ভাল কথা হ’ব।\nচিকিত্সাৰ সৈতে জড়িত এগৰাকী পেছাদাৰী ব্যক্তি হিচাপে ৰোগীৰ দুৰ্বল স্বাস্থ্যৰ লক্ষণ দেখিবলৈ পাইছো যিবোৰ পাছলৈ হাড়/ পেশীৰ বিষ আৰু ক্লান্তিৰ ৰূপত প্ৰকাশ পাইছে। স্বাস্থ্যৰ এই অৱনতিৰ এক প্ৰধান অন্তৰ্নিহিত কাৰণ হৈছে ভিটামিন ডিৰ অভাৱ। সেয়ে ভিটামিন ডিৰ সেৱনৰ প্ৰতি সচেতন হোৱাৰ লগতে ইয়াৰ অভাৱৰ প্ৰাথমিক লক্ষণসমূহ চিনাক্ত কৰাটো অতি গুৰুত্বপূৰ্ণ।\nমই ভাবো যে, আমি মুখামুখি হ’বলগীয়া স্বাস্থ্যৰ বিভিন্ন সংকটৰ বিষয়ে আলোচনা কৰিবলৈ এয়া উত্তম সময়। আমাৰ কৰ্মৰ অভ্যাস সলনি হোৱাৰ লগতে অন্যান্য বিদ্যমান চৰ্তও বৃদ্ধি পাইছে।\nবিশ্বৰ জনসংখ্যাৰ প্ৰায় 50% ব্যক্তি ভিটামিন ডিৰ অভাৱত ভোগে। শেহতীয়া তথ্য অনুসৰি 76% ভাৰতীয়ই পৰ্যাপ্ত ভিটামিন ডি লাভ নকৰে। এই তথ্যই এয়াও প্ৰকাশ কৰিছে যে এই অভাৱ 18-30 বছৰ বয়সৰ ভাৰতীয়ৰ মাজt অধিক দেখা যায় আৰু এই প্ৰৱণতা ভাৰতৰ সকলো অঞ্চলতে সম পৰিমাণে বিদ্যমান। ভিটামিন ডি-ৰ অভাৱ হাড়ৰ কম ভৰ আৰু পেশীৰ দুৰ্বলতাৰ সৈতেও জড়িত যি ফ্ৰেকচাৰ আৰু হাড়ৰ ৰোগ যেনে অষ্টিঅ’মেলেচিয়া (হাড় কোমল কৰি তোলা), অষ্টিঅ’পেনিয়া অৰু অষ্টিঅ’প’ৰছিছ আদিৰ আশংকা বৃদ্ধি কৰি তোলে।\nপ্ৰচলিত গৱেষণাসমূহত হৃদৰোগ, টাইপ-2 ডায়েবেটিছ, ফ্ৰেকচাৰ আৰু পৰি যোৱা, হতাশা, কৰ্কট ৰোগ আৰু অনাক্ৰম্যতা শক্তিশালী কৰাত ভিটামিন ডি-ৰ ভূমিকাৰ সম্ভাৱনা সমৰ্থন কৰা হৈছে।\nকিন্তু এইসমূহ লক্ষণৰ উপৰিও প্ৰয়োজনীয় ভিটামিন ডিৰ অভাৱত হ’ব পৰা বিভিন্ন স্বাস্থ্যজনিত সমস্যাৰ প্ৰভাৱৰ বিষয়ে সচেতন হোৱাটো প্ৰয়োজনীয়। মই মোৰ ৰোগীক পৰামৰ্শ দিওঁ যে সুস্বাস্থ্যৰ বাবে এই প্ৰাথমিক কথাসমূহত ধ্যান দিয়া উচিত।\nভিটামিন ডি-ৰ উত্সসমূহ\nএগৰাকী প্ৰাপ্তবয়স্ক লোকে পৰ্যাপ্ত ভিটামিন ডিৰ বাবে 30 mg/mL ভিটামিন ডি বজাই ৰখা উচিত। ভিটামিন ডিৰ এক গুৰুত্বপূৰ্ণ উত্স হৈছে সূৰ্য্যৰ পোহৰ যি ছালত ভিটামিন ডিৰ আভ্যন্তৰীণ সংশ্লেষণত সহায় কৰে। কেৱল কেইবিধমান আহাৰত হে ভিটামিন ডিৰ নিয়মিত যোগান লাভ কৰিব পাৰি- ছালমন আৰু ট্যুনা, ফিশ্ব লিভাৰ অইল, চীজ আৰু কণীৰ কুহুম। আচলতে কণী হৈছে শিশুৰ বাবে শ্ৰেষ্ঠ ভিটামিন ডি-ৰ উত্স। ইয়াৰ লগতে পুৱা দহবজাৰ পৰা আবেলি তিনিবজাৰ ভিতৰত 10-15 মিনিট ৰ’দত থাকিলে আপোনাৰ দৈনিক ভিটামিনৰ প্ৰয়োজন পূৰ্ণ হ’ব। মই ৰোগীসকলক ইয়াৰে কোনবিধ আহাৰ তেওঁলোকৰ বাবে সুলভ সেয়া বিচাৰ কৰিবলৈ দিওঁ আৰু তেওঁলোকে যাতে দৈনিক প্ৰয়োজন পূৰ্ণ কৰে, সেয়া নিশ্চিত কৰো। যদি তথাপিও কম হয়, তেওঁলোকে সেয়া ভিটামিন ডি পৰিপূৰকৰ সহায়ত পূৰ্ণ কৰা উচিত।\nকি কাৰণে ভিটামিন ডিৰ অভাৱ ঘটে?\nযিসকলে ৰ’দত পৰ্যাপ্ত সময় নাথাকে, তেওঁলোক ভিটামিন ডি-ৰ অভাৱত ভুগিব পাৰে। বাহিৰত সময় নকটোৱাৰ উপৰিও ইয়াৰ অন্য কাৰণ থাকিব পাৰে যেনে সূৰ্য্যৰ পোহৰ দুৰ্বল হৈ থকা, অথবা SPF 30 তকৈ অধিক শক্তিৰ ছানস্ক্ৰীন ব্যৱহাৰ।\nআপোনাৰ ছালৰ ৰঙেও আপোনাৰ শৰীৰত অধিক ভিটামিন ডিৰ প্ৰয়োজনীয়তা অনুসৰি বাহিৰত অধিক সময় কটোৱাটো নিৰ্দ্ধাৰণ কৰিব পাৰে।\nঅবেছিটি বা মেদবহুলতা VDD-ৰ সৈতে জড়িত, বেৰিয়েট্ৰিক ৰোগীৰ ক্ষেত্ৰত ডায়েটেৰী ভিটামিন ডি কমকৈ গ্ৰহণ কৰাৰ বাবে আৰু চৰ্বিৰ মেলএবছৰ্পশ্বন ছিন্ড্ৰমৰ বাবে, য’ত ক্ষুদ্ৰান্তই পোষণ গ্ৰহণ কৰিব নোৱাৰা হয়। তাৰোপৰি অৱশ্যেই অন্য কাৰণ আছে যেনে, বয়স, যি ভিটামিন ডি সংশ্লেষণ কৰাৰ ক্ষমতা হ্ৰাস কৰি তোলে। কিন্তু এই ক্ৰমবৰ্দ্ধমান প্ৰভাৱসমূহ সময়মতে ব্যৱস্থা গ্ৰহণ কৰি ৰোধ কৰিব পৰা যায়।\nআমি কেৱল চিকিত্সকৰ পৰামৰ্শ অনুসৰি হে পৰিপূৰক গ্ৰহণ কৰিম নেকি?\nচিকিত্সকৰ পৰামৰ্শৰ ওপৰত নিৰ্ভৰ কৰি ভাৰতত কেইবাধৰণৰ পৰিপূৰক প্ৰদান কৰিব পৰাকৈ উপলব্ধ। গ্ৰেন্যুলছ/ টেবছ/ কেপছ আদি চৰ্বিযুক্ত সামগ্ৰীৰ সৈতে গ্ৰহণ কৰা উচিত যাতে ভালদৰে শোষণ হয়, আৰু নেনো জুলীয়া ফৰ্মূলেশ্যনো উপলব্ধ যিকেইটা সেইধৰণেই গ্ৰহণ কৰিব পাৰি। ভিটামিন ডি নেনোপাৰ্টিকল ফৰ্মূলেশ্যনসমূহে ৰোগীৰ জীৱনৰ মানৰ সূচীত উল্লেখযোগ্য উন্নতি প্ৰদৰ্শন কৰিছে। আপোনাৰ বাবে কি সৰ্বোত্তম হ’ব সেয়া আপোনাৰ চিকিত্সকে জনাব পাৰিব।\nচিকিত্সক, স্বাস্থ্য কৰ্তৃপক্ষসকলে ভিটামিন ডিৰ অভাৱৰ ফলত ঘটা বিভিন্ন সমস্যাৰ সমাধানৰ বাবে কেঁচুৱাৰ পৰা বয়স্ক লোকলৈকে বিভিন্ন ৰোগীৰ প্ৰফাইলক লৈ অধিক সচেতনতা বৃদ্ধি কৰিব ধৰিছে।\nAbbott-ৰ "D ষ্ট্ৰং, এক্টিভ লাইফ" প্ৰচাৰে আমাৰ ৰাষ্ট্ৰৰ সুস্বাস্থ্যৰ বাবে প্ৰয়োজনীয় এক গুৰুত্বপূৰ্ণ স্বাস্থ্য সমস্যাক সাঙুৰি লৈছে। অধিক তথ্যৰ বাবে ইয়াত ক্লিক কৰক।\n** এইটো Abbott India ৰ সৈতে অংশীদাৰিত্বত "ডা০ সম্বিত দাস, ডি.এম. এণ্ডোক্ৰাইনলজী, ভূৱনেশ্বৰৰ এপ’লো হস্পিটেলৰ কনছাল্টেন্ট এণ্ডোক্ৰাইনলজিষ্ট"ৰ দ্বাৰা লিখিত।\nএই প্ৰবন্ধত প্ৰকাশিত তথ্যখিনি কেৱল সাধাৰণ সচেতনতাৰ বাবে, আৰু কোনোধৰণৰ চিকিত্সাৰ প্ৰতিনিধিত্ব নকৰে। আপুনি সমুখীন হোৱা যিকোনো সমস্যাৰ বাবে অনুগ্ৰহ কৰি আপোনাৰ চিকিত্সকৰ পৰামৰ্শ গ্ৰহণ কৰক।\n7. 7. Cleveland Clinic. Vitamin D Deficiency. Available at: https://my.clevelandclinic.org/health/articles/15050-vitamin-d--vitamin-d-deficiency\nFirst published: October 12, 2020, 2:41 PM IST


ত্ৰি-মেৰু অভিযানৰ অন্তিম দশা - এই সময়ত ᴾᴶᴹ\nPosted at 02:48h in নিবন্ধ, বিজ্ঞান-প্ৰযুক্তি, সমাজ\tby\tপংকজ জ্যোতি মহন্ত0Comments\nপৃথিৱীৰ উত্তৰ মেৰু উত্তৰ মহাসাগৰ(Arctic Ocean)ৰ মাজভাগত অৱস্থিত, য’ত সাগৰ-পৃষ্ঠ দুই-তিনি মিটাৰ ডাঠ বৰফে আবৰি থাকে। সেই স্থানত সাগৰৰ গভীৰতা চাৰি কিলোমিটাৰৰ অধিক। মানুহে তাত প্ৰথম খোজ পেলাবলৈ সক্ষম হৈছিল কুৰি শতিকাৰ প্ৰথমভাগত। ১৯৮৫ চনৰ ৬ এপ্ৰিলত নীল আৰ্মষ্ট্ৰং, এডমাণ্ড হিলাৰী, ষ্টিভ ফছেট, পাট্ৰিক মৰো, পিটাৰ হিলাৰী আদি কেইবাজনো স্বনামধন্য অভিযাত্ৰীয়ে এখন সৰু উৰাজাহাজেৰে গৈ উত্তৰ মেৰুত পদাৰ্পণ কৰিছিল। ষ্টিভ ফছেট হ’ল বেলুনেৰে গোটেই পৃথিৱী এপাক ঘূৰা প্ৰথমজন মানুহ; পাট্ৰিক মৰো পৃথিৱীৰ সাতোখন মহাদেশৰ প্ৰতিখনৰে সৰ্বোচ্চ শৃংগবোৰত খোজ পেলোৱা প্ৰথমজন মানুহ; পিটাৰ হিলাৰী হ’ল এডমাণ্ড হিলাৰীৰ পুত্ৰ, যি নিজেও এভাৰেষ্ট শৃংগত ভৰি দিয়াৰ লগতে বহুকেইটা দুঃসাহসিক অভিযান সম্পন্ন কৰিছিল। সেইদিনা এডমাণ্ড হিলাৰীয়ে উত্তৰ মেৰুত ভৰি দিয়াৰ লগে লগে এটা নতুন অভিলেখ স্থাপন হ’ল। এভাৰেষ্ট বিজয়ৰ পাছত তেওঁ ইতিমধ্যে দক্ষিণ মেৰুতো খোজ পেলাইছিল। এই তিনিও অৱস্থানতে খোজ পেলাবলৈ তেঁৱেই প্ৰথম সক্ষম হ’ল। ইয়াৰ ৯ বছৰৰ পাছত আৰ্লিং কাগে নামৰ এজন অভিযাত্ৰীয়ে ত্ৰি-মেৰুত খোজ পেলাবলৈ সক্ষম হৈছিল, আৰু তেওঁ উত্তৰ মেৰুলৈকো গৈছিল পদব্ৰজে। সেয়েহে তেওঁকো ত্ৰি-মেৰু বিজয়ী প্ৰথমজন বুলি কেতিয়াবা ধৰা হয়। এতিয়ালৈকে খুৱ কম সংখ্যকেহে এই কাম কৰিবলৈ সক্ষম হৈছে। এই তিনিওটা স্থানত খোজ পেলোৱাৰ যাত্ৰাকে কোৱা হয় ত্ৰি-মেৰু অভিযান। ত্ৰি-মেৰু বিজয় সব্যস্ত কৰা অতি সাম্প্ৰতিক কালৰ এজন অভিযাত্ৰী হ’ল এৰিক লাৰছেন। তেওঁ এতিয়ালৈকে এভাৰেষ্ট শৃংগত এবাৰ, দক্ষিণ মেৰুত দুবাৰ আৰু উত্তৰ মেৰুত তিনিবাৰ খোজ পেলাইছে। তেওঁ উত্তৰ মেৰুত খোজ পেলাইছিল ২০০৬, ২০০৯ আৰু ১০১৪ চনত। ২০১৪ চনত তালৈ যাওঁতে তেওঁ কি দেখিলে সেয়াই এই প্ৰবন্ধটোৰ মূল বিষয়।\nপ্ৰযুক্তি তথা চিকিৎসা-ব্যৱস্থাৰ বিকাশ, সাজ-পোচাকৰ উন্নতি, আগৰ অভিযাত্ৰীৰ অভিজ্ঞতাৰ পৰা শিক্ষা লৈ একেই পথৰে যাত্ৰাৰ সুবিধা আদি কাৰণত আজি এভাৰেষ্ট শৃংগত খোজ পেলোৱাটো তুলনামূলকভাৱে তেনেই সহজ বুলি কোৱা হয়। ই বৰ্তমান হ’ল অন্বেষণৰ পৰিৱৰ্তে কেৱল এটা দুঃসাহসিক পৰ্যটনৰ দৰে কথা। অৱশ্যে ইয়াৰ বাবেও বিশেষ দক্ষতা অৰ্জন কৰিবলৈ সক্ষম হ’ব লাগিব। ২০১৩ চনতহে তৰুণ শইকীয়া আৰু মণীষ কুমাৰ ডেকা নামৰ দুজন অসমীয়াই কেইদিনমান অগা-পিছাকৈ ইয়াত খোজ পেলাবলৈ সক্ষম হৈছে। ইয়াৰ মাজতে, পৰিৱেশ-তন্ত্ৰই এভাৰেষ্টত পেলোৱা প্ৰভাৱ, ভৱিষ্যতৰ এভাৰেষ্টৰ ৰূপ আদি সম্পৰ্কে কিছুসংখ্যক বিজ্ঞানী আৰু অভিযাত্ৰীয়ে অন্বেষণ চলাই আছে।\nএণ্টাৰ্কটিকা মহাদেশৰ বিভিন্ন স্থানত বৰ্তমান শীতকালত প্ৰায় ১০০০ আৰু গ্ৰীষ্মকালত প্ৰায় ৫০০০ মানুহে বাস কৰে। ঠিক দক্ষিণ মেৰুতেই স্থপিত “আমুণ্ডছেন-স্কট দক্ষিণ মেৰু আস্থান”ত শীত-কালত প্ৰায় ৫০জন আৰু গ্ৰীষ্ম-কালত ২০০জনলৈকে মানুহে বাস কৰে। এইসকলৰ প্ৰত্যেকেই হ’ল বিভিন্ন দেশৰ বিজ্ঞানী বা বিজ্ঞানীসকলৰ সহায়কাৰী কৰ্মচাৰী। জীৱবিজ্ঞান, চিকিৎসা, ভূগোল, বিশ্ব-পৰিৱেশ-তন্ত্ৰ, পদাৰ্থবিজ্ঞান, জ্যোতিৰ্বিজ্ঞান আদি বিবিধ বিষয়ৰ গৱেষণা-কাৰ্য ইয়াত চলি আছে। এণ্টাৰ্কটিকাৰ ৯৮ শতাংশই বৰফে আবৃত বাবে, উল্কাপিণ্ড বা মহাকাশৰ পৰা আহি পৰা আন শিলাখণ্ড তাত দেখা পোৱাতো সহজ। বৰফৰ মাজত ই বহু বছৰ ধৰি সংৰক্ষিত হৈয়ো থাকে। ইয়াত বিচাৰি পোৱা উল্কাপিণ্ডৰ সংখ্যা পৃথিৱীৰ বাকী গোটেই অংশত পোৱা মুঠ সংখ্যাৰ সমান। ইয়াৰ বহুদিনীয়া এন্ধাৰ পৰিৱেশে মানুহৰ শৰীৰত কেনে প্ৰভাৱ পেলায় তাৰ অধ্যয়নে সূৰ্যৰ পোহৰহীন পৰিৱেশত মহাকাশচাৰীয়ে শাৰীৰিক সুস্থতা বৰ্তাই ৰাখিবলৈ কি কৰিব পাৰি তাকো বুজাত বহু সহায় কৰে। ১৯৬০-১৯৭০ চনৰ পৰা মহাসাগৰীয় আৰু আকাশী— এই দুয়ো পথেৰে এণ্টাৰ্কটিকালৈ পৰ্যটক নিয়াৰ ব্যৱস্থা আৰম্ভ হৈছে। পৃথিৱীৰ পঞ্চম বৃহৎ এই মহাদেশখনত দূৰ ভৱিষ্যতে জনবসতিৰ সুবিধা হ’বগৈ নে নহয় সেয়া এতিয়াও মাথোঁ ৰোমাঞ্চকৰ কল্পনা। দুবছৰৰ আগতে এখন পত্ৰিকাত অসমীয়া সাহিত্যত মহাদেশীয় উপাদান সম্পৰ্কীয় এখন গৱেষণা-পত্ৰ পঢ়িবলৈ পাইছিলোঁ। তাত সাতোখন মহাদেশৰ এখন হিচাপে এণ্টাৰ্কটিকাৰ নামো উল্লেখ আছিল যদিও স্বাভাৱিকভাৱেই অসমীয়া সাহিত্যত এণ্টাৰ্কটিকাৰ উপাদান বিষয়ক আলোচনা কৰিবলগীয়া একোৱেই নাছিল। বহু বছৰৰ পৰা, নেচনেল চায়েঞ্চ ফাউণ্ডেচন নামৰ প্ৰখ্যাত সংস্থাটিয়ে প্ৰতি বছৰে লেখক, আলোকচিত্ৰ-শিল্পী, চিত্ৰকৰ আদিৰ একোটা বিশেষ গোটক এণ্টাৰ্কটিকালৈ এটা ভ্ৰমণত নিয়ে। এনে কাৰ্যই সাহিত্য, চিত্ৰ আদিত মহাদেশখনৰ উপাদান ব্যাপকভাৱে প্ৰৱেশ কৰাৰ সম্ভাৱনা দেখুৱায়। কেতিয়াবা হয়তো মহাদেশখনতে বাস কৰা ব্যক্তিৰ মাজৰ পৰাই কথাশিল্পীৰ আবিৰ্ভাৱ ঘটি তাৰে জীৱন-যাত্ৰা-মনুষ্যত্বৰ কাহিনীৰে গল্প-উপন্যাস-কবিতা-গদ্য লিখি বুকাৰ-ন’বেলো লাভ কৰিব। আৰু এদিন অসমীয়া সাহিত্যত কেৱল এণ্টাৰ্কটিকাৰেই উপাদান সম্পৰ্কীয় গৱেষণা-পত্ৰও লিখিব পৰা অৱস্থা আহিব। নে নাহিব? ভালেখিনি বৈজ্ঞানিক তথ্য আৰু বাৰ্তা বিশ্লেষণ কৰি চালেও, এণ্টাৰ্কটিকাৰ পৰিৱেশ এতিয়াও ইমান ৰহস্যাবৃত যে, এয়া এতিয়া মাথোঁ কল্পনা।\nউত্তৰ মেৰুৰ পৰা ন্যূনতম দূৰত্বৰ ভূমি অঞ্চললৈ প্ৰায় ৭০০ কিঃমিঃ। আৰু গোটেই মহাসাগৰখনৰ ওপৰত তৰপ বান্ধি থকা বৰফৰ অৱস্থান অনুমান কৰিব নোৱৰাকৈ সঘনাই পৰিৱৰ্তন হৈ থাকে। সেয়েহে ইয়াৰ ওপৰেৰে যাত্ৰা কৰাটো অতি কষ্টসাধ্য কাম। বতৰ অনুসৰি কেতিয়াবা একোটা দিনত দুই-তিনি কিঃমিঃ যাত্ৰা কৰাও অসম্ভৱ হৈ পৰে। লক্ষ্যত উপনীত হোৱাৰ আশা বাদ দিয়াৰ চিন্তা প্ৰায়েই মনলৈ আহিবলৈ ধৰে। ২০১৪ চনত এৰিক লাৰছেনে আন এজন অভিযাত্ৰীক লগত লৈ কৰা যাত্ৰাটোত তেওঁৰ আগৰ যাত্ৰা দুটাতকৈ অধিক জটিলতাৰ মুখামুখি হ’ল। সাগৰ পৃষ্ঠৰ বৰফ ঠায়ে ঠায়ে গলি খুৱ পাতল আৰু কোমল হৈ পৰাত তাৰ ওপৰেৰে খোজ দিয়াটো অসম্ভৱ হৈ উঠিল। উত্তৰ মেৰুলৈ পদব্ৰজে সেইটোৱেই অন্তিম যাত্ৰা আছিল বুলি ধাৰণা কৰা হৈছে।\nত্বৰাণ্বিত গতিত বছৰে বছৰে ৰূপ সলনি হৈ অহা উত্তৰ মহাসাগৰৰ বৰফপৃষ্ঠক বহু পূৰ্বৰে পৰা কৃত্ৰিম উপগ্ৰহৰ জৰিয়তে বিজ্ঞানী-দলে নিৰীক্ষণ কৰি আহিছে। আজিৰ গতিৰে বৰফ গলি থাকিলে আৰু পোন্ধৰ-বিছ বছৰৰ ভিতৰত উত্তৰ মহাসাগৰৰ পৃষ্ঠ বৰফ বিহীন হৈ পৰিব বুলি অনুমান কৰা হৈছে। ইয়াৰ আটাইবোৰ কাৰণ এতিয়াও নিৰ্ণয় হোৱা নাই যদিও আটাইতকৈ ডাঙৰ কাৰণটো হ’ল গোলকীয় উষ্ণতা বৃদ্ধি।\nউত্তৰ মহাসাগৰৰ পৃষ্ঠৰ বৰফৰ ওপৰত নিৰ্ভৰ কৰি জীয়াই থকা প্ৰাণীবিধ হ’ল “মেৰু ভালুক”। গোটেই মহাসাগৰখন জুৰি থকা বৰফ-পৃষ্ঠত মেৰু ভালুকে বিচৰণ কৰি ফুৰে। মহাসাগৰখনত আছে কোটি কোটি সংখ্যক ছীল। সাগৰৰ মাজৰ বৰফৰ গৰাসমূহৰ কাষত ছীল চিকাৰ কৰি মেৰু ভালুকে প্ৰধান আহাৰ গ্ৰহণ কৰে। মেৰু ভালুকৰ মাথোঁ যকৃতটো বাদ দি দেহৰ প্ৰতিটো অংশই বিভিন্ন কামত খটুৱাব পাৰি; সেয়েহে চিকাৰীয়ে বহু সংখ্যক মেৰু ভালুক হত্যা কৰাত চিকাৰ কমাবলৈ আন্তঃৰাষ্ট্ৰীয় আইন প্ৰণয়ন কৰা হৈছে৷ কিন্তু এতিয়া এই চিকাৰ-কাৰ্যকো নিলগাই যিটো বস্তুৱে প্ৰাণীবিধৰ ধ্বংস মাতি আনিছে সেয়া হ’ল— গোলকীয় উষ্ণতা বৃদ্ধি৷ উষ্ণতা বৃদ্ধিয়ে গ্ৰীষ্মকাল প্ৰসাৰিত কৰাৰ ফলত উত্তৰ মহাসাগৰৰ বৰফ-পৃষ্ঠ সহজেই খহিবলৈ আৰম্ভ কৰাত মেৰু ভালুকসমূহে পৰ্যাপ্ত খাদ্য-চিকাৰত বাধা আহি পৰিছে। খাদ্য নাপাই দুৰ্বল হৈ কেতিয়াবা সাগৰত ডুবি মৰিব লগা সমস্যা সৃষ্টি হৈছে৷ বৰ্তমান ই বিপন্ন প্ৰাণীৰ শাৰীত অন্তৰ্ভুক্ত। আজি এই জীৱবিধৰ উদ্ধাৰৰ বাবে কৰা সংগ্ৰামখন কেৱল এবিধ ধুনীয়া প্ৰাণী পৃথিৱীৰ পৰা চিৰদিনলৈ নোহোৱা হৈ নাযাওক বুলি কৰা সংগ্ৰামেই নহয়, ই সমগ্ৰ মানৱ জাতিক বচাবলৈ কৰা সংগ্ৰামৰে এটি অংশত পৰিণত হৈছে। কাৰণ, গোলকীয় উষ্ণতা বৃদ্ধিয়ে পৰিৱেশ-তন্ত্ৰলৈ অনা পৰিৱৰ্তনে মানৱ জাতিকেই বিপদাপন্ন কৰি তুলিবলৈ গৈ আছে।\nগোলকীয় উষ্ণতা বৃদ্ধি ৰোধ কৰা আৰু সেই ৰোধৰ বাবে সজাগতা অনা বহু কাৰ্যত বৰ্তমান লিঅ’নাৰ্ডো ডিকেপ্ৰিঅ’ৰ দৰে অভিনেতাও জড়িত। প্ৰতিখন ছবিত কৰা অনবদ্য অভিনয়েৰে বিশ্বৰ কোটি কোটি দৰ্শকৰ মন-মগজু আলোড়িত কৰি ৰখা অভিনেতাজনে কেইবাবাৰো অস্কাৰ-মনোনয়ন পাইয়ো শেষত বঁটাটো লাভ কৰা নাছিল। তেওঁ অস্কাৰ লাভ নকৰাটো এটা কিংবদন্তিলৈ ৰূপান্তৰিত হৈছিল। ২০১৫ চনৰ “The Revenant”ৰ বাবেও তেওঁ অস্কাৰ লাভ কৰিবনে নাই তাক লৈ চিত্ৰানুৰাগীৰ জল্পনা-কল্পনাৰ অন্ত নাছিল। অত অপেক্ষাৰ অন্তত সেইবাৰৰ শ্ৰেষ্ঠ অভিনেতাৰ অস্কাৰ হাতত লৈ প্ৰদান কৰা আঢ়ৈ মিনিটৰ ভাষণত তেওঁ কিন্তু জলবায়ুৰ পৰিৱৰ্তনে সমগ্ৰ জীৱকূললৈ অনা ভাবুকিৰ সম্পৰ্কে সকলো সজাগ হ’বলৈ, তাক ৰোধ কৰিবলৈ শক্তিশালী বক্তব্য আগবঢ়ালে— “And lastly, I just want to say this: Making ‘The Revenant’ was about man’s relationship to the natural world. A world that we collectively felt in 2015 as the hottest year in recorded history. Our production needed to move to the southern tip of this planet just to be able to find snow. Climate change is real, it is happening right now. It is the most urgent threat facing our entire species, and we need to work collectively together and stop procrastinating. We need to support leaders around the world who do not speak for the big polluters or the big corporations, but who speak for all of humanity, for the indigenous people of the world, for the billions and billions of underprivileged people out there who would be most affected by this. For our children’s children, and for those people out there whose voices have been drowned out by the politics of greed. I thank you all for this amazing award tonight. Let us not take this planet for granted. I do not take tonight for granted. Thank you so very much.” আজি লিঅ’নাৰ্ডো ডিকেপ্ৰিঅ’ৰ পৰিচয় কেৱল এজন অভিনেতাই নহয়, তেওঁ এজন বিশিষ্ট পৰিৱেশ-সুৰক্ষা-কৰ্মীও৷ পৰিৱেশ সুৰক্ষাৰ বাবে জেনিফাৰ লৰেন্সৰ দৰে অভিনেত্ৰী, এলি গৌল্ডিঙৰ দৰে গায়িকাইয়ো সজোৰে মাত মাতিবলৈ আৰম্ভ কৰিছে। বৰ্তমান সময়ৰ আটাইতকৈ অভিজ্ঞ অভিযাত্ৰীসকলৰ অন্যতম এৰিক লাৰছেনেও মানুহৰ দায়িত্বৰ প্ৰসংগত কৈছে— We need as individuals to realize that our impacts makeadifference.\nপাৰ হৈ যোৱা দহটা বছৰতেই আমাৰ ঋতুৰ তাৰতম্য নিশ্চয় বহুতে মন কৰিছে। আমাৰ ঠাইবোৰৰ বৃহৎ সংখ্যক মানুহে একেলগে কৰা একোটা কামে পৰিৱেশ-তন্ত্ৰত কেনে প্ৰভাৱ পেলায় তাৰ প্ৰতি সজাগ হোৱা প্ৰয়োজন৷ কেইবছৰমান আগতে আমেৰিকাৰ এজন উচ্চপদস্থ প্ৰশাসনিক বিষয়া অসম ভ্ৰমণলৈ আহিছিল৷ তেওঁৰ ভ্ৰমণৰ কথা কেইবাখনো কাকততো প্ৰকাশ হৈছিল৷ কাজিৰঙালৈ যাওঁতে তেওঁক তেজপুৰ বিশ্ববিদ্যালয়লৈয়ো নিয়া হৈছিল৷ চহৰ-মহানগৰৰ পৰা কিছু দূৰত অৱস্থিত যদিও দেখা যায়, তেজপুৰ বিশ্ববিদ্যালয়লৈ কিছু অধিক পৰিমাণেহে বিশিষ্ট ব্যক্তি দূৰ-দূৰণিৰ পৰা নিমন্ত্ৰণ কৰি নিয়া হয়৷ সেইবাৰ বিষয়াজনৰ লগত বিশ্ববিদ্যালয়ৰ ছাত্ৰ-ছাত্ৰীৰ কিছুসময়ৰ প্ৰশ্নোত্তৰ অনুষ্ঠান আয়োজন কৰা হৈছিল; লগতে প্ৰতিটো বিভাগৰ সৰ্বোচ্ছ নম্বৰ অধিকাৰীজনক ষ্টেজত তেওঁৰ পৰা হেণ্ডচেক লৈ সম্ভাষণ গ্ৰহণ কৰিবলৈ দি সকলো ছাত্ৰ-ছাত্ৰীৰ বাবে এটা উৎসাহ প্ৰদানৰ অনুষ্ঠান কৰা হৈছিল৷ (অৱশ্যে, পূৰ্বতেই বিশ্ববিদ্যালয়-প্ৰশাসনে তেওঁলোকক জনোৱাৰ পাছতো এটা বিভাগৰ সৰ্বোচ্ছ নম্বৰ পোৱা খুৱ ব্যতিক্ৰমী ছাত্ৰ এজনে কিন্তু তেনে সম্ভাষণ ল’বলৈ অনুষ্ঠানটোলৈ যোৱা নাছিল৷ খুৱ সুদৰ্শন চেহেৰাৰ, আকৰ্ষণীয় কথা-বতৰাৰে ভদ্ৰ, স্বল্পভাষী, আৰু নিজকে এক ৰহস্যময় বেষ্টনীৰ মাজত ৰখা ছাত্ৰজনৰ কথা সুকীয়া৷) প্ৰশ্নোত্তৰ অনুষ্ঠানটোত বিষয়াজনক কানাডাত থাকি অহা এজন গৱেষক ছাত্ৰই এটা প্ৰশ্ন সুধিলে। সেই ঠাইত বহু অঞ্চল জুৰি জুই জ্বলোৱাৰ এক পৰম্পৰা আছিল, যিটোৰ অপকাৰৰ কথা জনাৰ পাছত সেইটো কাম বন্ধ কৰা হ’ল। আমাৰ ইয়াতো মাঘ বিহুত গোটেই ৰাজ্য জুৰি জুই জ্বলোৱাৰ পৰম্পৰা আছে, যিটো এতিয়াও বন্ধ কৰা হোৱা নাই। ইয়াৰ পৰা পৰিৱেশৰ বহু অপকাৰ হৈ আছে— জলবায়ুত প্ৰদূষক ৰাসায়নিক পদাৰ্থ বৃদ্ধিৰে অনিষ্ট সাধন কৰাৰ লগতে গোলকীয় উষ্ণতা বৃদ্ধিলৈকে। কিন্তু সেয়া বন্ধ কৰাৰ কথা ক’লে পৰম্পৰাৰ দোহাই দি আমাৰ মানুহ গৰজি উঠিব। কিন্তু আমাৰ মানুহখিনিক আমিয়েই শিক্ষিত কৰি সলনি কৰিব পাৰিব লাগিব। ছাত্ৰজনে বিষয়াজনক প্ৰশ্ন কৰিলে— এই সম্পৰ্কে আপোনাৰ মতামত কি? ইয়াৰ বাবে কি কৰা উচিত, আপুনি কি পৰামৰ্শ দিব? প্ৰশ্নটো শুনি বিষয়াজনে টপককৈ যিটো উত্তৰ দিলে তাত ফুটি উঠিছিল নিজৰ মানুহক লৈ তেওঁৰ প্ৰবল আত্মবিশ্বাস, নিজৰ দক্ষতাক লৈ গৰ্ব, আমেৰিকাৰ প্ৰশাসনিক বিষয়া এজনৰ বাক-চাতুৰ্য, আমাৰ স্থানৰ প্ৰভাৱশালী মানুহৰ প্ৰতি এক বিদ্ৰুপ! তেওঁ তৎক্ষণাৎ দিয়া উত্তৰটো আছিল— সেইটো তোমাৰ সমস্যা; তুমি তোমাৰ মানুহক বুজাব পৰা নাই; আমি আমাৰ মানুহক পাৰিছোঁ।\nঅভিযান, উত্তৰ মেৰু, এণ্টাৰ্কটিকা, এৰিক লাৰছেন, গোলকীয় উষ্ণতা বৃদ্ধি, জলবায়ু পৰিবৰ্তন, ত্ৰি-মেৰু, মেৰু ভালুক, লিঅ'নাৰ্ডো ডিকেপ্ৰিঅ'


লংকাত পথৰ দাঁতিত মৃতদেহ উদ্ধাৰ! হত্যাৰ সন্দেহ -\nHomeআঞ্চলিকলংকাত পথৰ দাঁতিত মৃতদেহ উদ্ধাৰ! হত্যাৰ সন্দেহ\nলংকাত পথৰ দাঁতিত মৃতদেহ উদ্ধাৰ! হত্যাৰ সন্দেহ\nহোজাইঃ হোজাই জিলাৰ লংকাত এক চাঞ্চল্যকৰ হত্যাকাণ্ড সংঘটিত হৈছে। পশ্চিম লংকাগাঁৱৰ পথৰ দাঁতিত শংকৰ দেৱনাথ নামৰ এজন লোকৰ মৃতদেহ পথৰ কাষত উদ্ধাৰ হৈছে। লংকাৰ বৰদলঙৰ নিৱাসী শংকৰ দেৱনাথৰ ‘লংকা বজাৰ’ত গেলামালৰ দোকান আছিল।\nদেওবাৰে নিজৰ পুত্ৰক দোকানত বহুৱাই ওলাই অহাৰ পাছৰেপৰা নিৰুদ্দেশ হৈ আছিল ব্যৱসায়ীজন। তাৰ পাছতে মোবাইল ফোনো বন্ধ হৈ আছিল ব্যক্তিজনৰ। পৰিয়ালৰ লোকে দেওবাৰৰ পুৱাৰ পৰা বিচাৰ-খোচাৰ কৰিও কোনো সন্ধান লাভ কৰিব নোৱাৰি লংকা আৰক্ষী থানাত দাখিল কৰিছিল এজাহাৰ।\nপাছত পুৱা পশ্চিম লংকা গাঁৱৰ পথৰ কাষত শংকৰৰ মৃতদেহটো প্ৰত্যক্ষ কৰে স্থানীয় লোকে। লগে লগে ঘটনাস্থলীত আৰক্ষী উপস্থিত হোৱাৰ পাছতে, কোনো লোকে হত্যা কৰি পেলাই থৈ যোৱাৰ সন্দেহ কৰা হৈছে। ইতিমধ্যে লংকা আৰক্ষীয়ে ঘটনা সন্দৰ্ভত তদন্ত আৰম্ভ কৰিছে।\nPrevious articleআজি অসমলৈ বিজেপিৰ ৰাষ্ট্রীয় অধ্যক্ষ জে পি নড্ডা\nNext articleবিধ্বংসী অগ্নিকাণ্ডত ২০০ৰো অধিক কুকুৰাসহ সম্পত্তি ভস্মীভূত


৫ মাহে নিমাত! আছুৱে প্ৰতিবেদন ৰাজহুৱা কৰাৰ পাছতে মুখ খুলিলে সৰ্বানন্দ সোণোৱালে\n'খিলঞ্জীয়া ৰাইজক ৰক্ষা কবচ দিয়াৰ ক্ষেত্ৰত আমি দায়বদ্ধ আৰু প্ৰতিজ্ঞাবদ্ধ’ সোণোৱাল\nগুৱাহাটী , August 11, 2020 8:59 pm\nকেন্দ্ৰীয় চৰকাৰে ৬ নং দফা ৰূপায়ণৰ সন্দৰ্ভত গঠন কৰি দিয়া উচ্চস্তৰীয় কমিটিয়ে যোৱা ফেব্ৰুৱাৰী মাহতে দাখিল কৰিছিল তেওঁলোকৰ প্ৰতিবেদন।\nকিন্তু তাৰ পাছত কাৰ্যকৰী কৰা বাদেই, আনকি প্ৰতিবেদনখনত কি আছে সেয়া অসমবাসী ৰাইজক অৱগত কৰিবলৈ সাহস নকৰিলে বিজেপি নেতৃত্বাধীন ৰাজ্য তথা কেন্দ্ৰীয় চৰকাৰে।\n৫ মাহ অপেক্ষাৰ অন্তত অতিষ্ঠ হৈ আজি উজান বজাৰস্থিত শ্বহীদ ন্যাসত এক সংবাদমেল সম্বোধন কৰি আছুৱে ৬ নং দফা ৰূপায়ণৰ প্ৰতিবেদন ৰাজহুৱা কৰাৰ লগতে ৰাজ্য চৰকাৰক চোকা সমালোচনা কৰে।\nআনকি মুখ্যমন্ত্ৰী সৰ্বানন্দ সোণোৱালে সেই প্ৰতিবেদন কেন্দ্ৰীয় গৃহ মন্ত্ৰীক অৰ্পণ কৰিলে নে নাই তাতো সন্দেহৰ আঙুলি তোলে সদৌ অসম ছাত্ৰ সন্থাৰ নেতৃত্বই।\nতাৰ পাছতে এই সন্দৰ্ভত মুখ খুলিছে মুখ্য মন্ত্ৰী সৰ্বানন্দ সোণোৱালে।\nৰাজ্যিক বিজেপিৰ হেঙেৰাবাৰীস্থিত কাৰ্যালয়ত অনুষ্ঠিত বিষয়ববীয়া সভাৰ অন্তত সংবাদমাধ্যমৰ আগত নিজৰ বক্তব্য ৰাখি সোণোৱালে কয় ‘খিলঞ্জীয়া ৰাইজৰ বাবে ৰক্ষা কবচ দিয়াৰ ক্ষেত্ৰত আমি দায়বদ্ধ আৰু প্ৰতিজ্ঞাবদ্ধ। এইক্ষেত্ৰত কোনেও সন্দেহ কৰিব নোৱাৰে।‘\nতেওঁ লগতে ‘আমি ৰাইজক সাক্ষী কৰি আস্থা আৰু বিশ্বাসক লৈ কাম কৰি গৈছো।‘ বুলি মন্তব্য কৰি লগতে কয় ‘অসম চুক্তি ৰূপায়ণৰ ক্ষেত্ৰত বিভিন্ন কাৰ্যসূচী এইখন চৰকাৰে ৰূপায়ণ কৰি আহিছে। দায়িত্ব লোৱাৰ দিনৰে পৰা অত্যন্ত নিষ্ঠাৰে অসম চুক্তিৰ দফাসমূহ কাৰ্যকৰী কৰাৰ প্ৰয়াস কৰি আহিছো।‘\nইপিনে, পূৰ্বৰ চৰকাৰৰ দিনত অসম চুক্তি বিভাগটোৰ কোনো গুৰুত্ব নাছিল বুলি দাবী কৰি মুখ্যমন্ত্ৰীয়ে কয় ‘আমি এই বিভাগটো সম্পূৰ্ণৰূপে নতুনকৈ সজাই বিভাগটোৰ কাৰ্যক্ৰমণিকা শক্তিশালী ৰূপত গঢ় দিয়া হৈছে। অসম চুক্তি ৰূপায়ণৰ ক্ষেত্ৰত চৰকাৰৰ নীতি স্বচ্ছ আৰু নিকা। অসম চুক্তিৰ ৬ নং দফা কাৰ্যকৰী ৰূপ দিয়াৰ ক্ষেত্ৰত যিখিনি পদক্ষেপ গ্ৰহণ কৰা হৈছে এই পদক্ষেপ পূৰ্বৰ কোনো চৰকাৰে গ্ৰহণ কৰা নাছিল।‘\nঅসম আন্দোলনৰ শ্বহীদৰ স্মৃতি চিৰযুগমীয়া কৰিবৰ কাৰণে গুৱাহাটীৰ বুকুত ১০০ বিঘা মাটিত শ্বহীদ উদ্যান নিৰ্মাণৰ ক্ষেত্ৰত পদক্ষেপ লোৱা হৈছে বুলিও সোণোৱালে দাবী কৰে।\nতেওঁ আৰু কয় ‘উচ্চস্তৰীয় কমিটিয়ে আমাৰ হাতত দাখিল কৰা প্ৰতিবেদন কাৰ্যকৰী ৰূপ দিয়াৰ ক্ষেত্ৰত ইতিমধ্যে বিষয় বিলাক পৰীক্ষা নিৰীক্ষা কৰা হৈছে।‘\nইপিনে, কোভিদ-১৯ ৰ বাবে অসম চুক্তিৰ ৬ নং দফা ৰূপায়ণৰ কাম-কাজ স্থগিত হৈ আছে বুলি সদৰী কৰি সোণোৱালে লগতে কয় ‘তেওঁলোকে ফেব্ৰুৱাৰিত প্ৰতিবেদন দাখিল কৰিছিল তাৰ পাছত সমগ্ৰ বিশ্বৰ লগতে অসমৰ ৰাইজে ক’ৰ’ণা ভাইৰাচৰ বিৰুদ্ধে যুঁজ দিবলগীয়া হৈছে।‘\nটিংৰাইৰ গ্ৰেনেড বিস্ফোৰণত নিহতৰ সংখ্যা ২ জনলৈ বৃদ্ধি, আলফা স্বাধীনৰ অস্বীকাৰ\n“ভেকচিন নাই বাবে আমি ডিঙিত ৰছি লগাই মৰি যোৱা উচিত নেকি?” : কেন্দ্ৰীয় ৰাসায়নিক আৰু সাৰ মন্ত্ৰী\nমুখ্যমন্ত্ৰী ডাঙৰ মানুহ! কোভিড অতিকৈ ভয়াৱহ! প্ৰশাসনৰ নিৰ্দেশনা নামানি আপুনি জীৱনলৈ বিপদ নচপাব


আজি ৰাষ্ট্ৰীয় প্ৰেছ দিৱসঃ প্ৰতিটো সংবাদ মাধ্যমৰ লগত জড়িত প্ৰতিগৰাকী সংবাদসেৱীক প্ৰেছ দিৱসৰ শুভেচ্ছা.. – News Time Assam by Pratham Khabar\nঘৰ/Social/আজি ৰাষ্ট্ৰীয় প্ৰেছ দিৱসঃ প্ৰতিটো সংবাদ মাধ্যমৰ লগত জড়িত প্ৰতিগৰাকী সংবাদসেৱীক প্ৰেছ দিৱসৰ শুভেচ্ছা..\nSocialSocial Networkঅসমআঞ্চলিকজীৱনশৈলীদৈনিক বাতৰিভাৰত\nএইবাৰ ৰাষ্ট্ৰীয় প্ৰেছ দিৱসৰ মুল বাণী - WHO IS NOT AFRAID OF MEDIA?\nআজি ৰাষ্ট্ৰীয় প্ৰেছ দিৱস। প্ৰতিটো সংবাদ মাধ্যমৰ লগত জড়িত প্ৰতিগৰাকী সংবাদসেৱীক প্ৰেছ দিৱসৰ শুভেচ্ছা জনালোঁ।\n১৬ নৱেম্বৰৰ দিনটো দেশত প্ৰতি বছৰে ৰাষ্ট্ৰীয় প্ৰেছ দিৱস হিচাপে পালন কৰা হয়। ১৯৬৬ চনৰ ৪ জুলাইত গঠন হোৱা ‘প্ৰেছ কাউন্সিল অব ইণ্ডিয়া’ই উক্ত বছৰতে ১৬ নৱেম্বৰৰ পৰা উচ্চতম ন্যায়ালয়ৰ তদানীন্তন ন্যায়াধীশ জে এল মুধলকাৰৰ অধ্যক্ষতাত আনুষ্ঠানিকভাৱে কাউন্সিলৰ কাম-কাজ আৰম্ভ কৰে। তেতিয়াৰে পৰা উক্ত দিনটো সমগ্ৰ দেশতে প্ৰেছ দিৱস হিচাপে পালন কৰি অহা হৈছে।\nগণতান্ত্ৰিক দেশ এখনত সংবাদ মাধ্যমৰ ভূমিকাৰ কথা দোহৰাৰ প্ৰয়োজন নিশ্চয় নাই। হাজাৰ প্ৰত্যাহ্বান আৰু উত্থান-পতনৰ বৈচিত্ৰ্যৰ সমাহাৰেৰে আগবঢ়া ভাৰতীয় সাংবাদিকতাৰ যাত্ৰা অতীজতো সুগম নাছিল আৰু আজিও নহয়। তথাপি সকলো বাধা-বিঘিনি নেওচি আৰু প্ৰতিকূল পৰিস্থিতিত বিচক্ষণতাৰে চম্ভালি ভাৰতীয় সাংবাদিকতাই আজিৰ এই অৱস্থাত উপনীত হৈছে।\nগণতন্ত্ৰৰ চাৰিটা স্তম্ভ- বিধান মণ্ডল, কাৰ্যপালিকা, ন্যায়পালিকা আৰু সংবাদ মাধ্যম। এই চাৰি স্তম্ভৰ সন্মিলিত কাৰ্যাৱলীয়েই হৈছে গণতান্ত্ৰিক প্ৰক্ৰিয়া। আটাই কেইটা স্তম্ভৰ সু-পৰিচালনাতেই গণতন্ত্ৰৰ ভেটি মজবুত হৈ থাকে। সংবাদ মাধ্যম হ’ল গণতন্ত্ৰৰ চতুৰ্থ স্তম্ভ। গণতন্ত্ৰৰ অতন্দ্ৰ প্ৰহৰী বাবেই সংবাদ মাধ্যমক ইয়াৰ চতুৰ্থ স্তম্ভ বুলি কোৱা হয়। শাসন যন্ত্ৰ আৰু জনসাধাৰণৰ মাজত সেতু বন্ধি এটা সুন্দৰ গণতান্ত্ৰিক প্ৰক্ৰিয়াৰে এখন দেশ পৰিচালনাত সংবাদ মাধ্যমে যুগ যুগ ধৰি অনবদ্য অৱদান আগবঢ়াই আহিছে।\nএইবাৰ ৰাষ্ট্ৰীয় প্ৰেছ দিৱসৰ মুল বাণী হ’ল WHO IS NOT AFRAID OF MEDIA? অৰ্থাত, সংবাদ মাধ্যমক ভয় নকৰে কোনে? ইয়াৰ পৰাই সংবাদ মাধ্যমৰ গুৰুত্ব সম্পৰ্কে উপলব্ধি কৰিব পাৰি।\nঅৱশ্যে জনগণৰ হকে সেৱা আগবঢ়াবলৈ গৈ বহুসময়ত নিজৰ প্ৰাণ বিসৰ্জন দিবলগীয়াও হয় বহু সাংবাদিকে। আৰু হেৰুৱাবলগা হোৱাটো কেৱল সংবাদ মাধ্যমৰ লগত জড়িত লোকৰ বাবেই নহয়, বৰঞ্চ সমগ্ৰ গণতান্ত্ৰিক ব্যৱস্থাটোৰ বাবেই ভাবুকি স্বৰূপ।\nবৰ্তমান সময়ত অৱশ্যে সংবাদ মাধ্যমৰ ওপৰত কিছু কিছু বিষয়ত প্ৰশ্ন চিহ্নও উঠা পৰিলক্ষিত হৈছে, যিটো গণতান্ত্ৰিক দেশ এখনৰ বাবে মুঠেও সন্তোষজনক কথা নহয়।\nযি কি নহওক, আজিৰ এই শুভক্ষণত সংবাদ সেৱাৰ জৰিয়তে সমাজৰ বাবে কাম কৰি যোৱা সকলো সাংবাদিকসকললৈ শ্ৰদ্ধা নিবেদিছোঁ।\nfreedom Freedom of Speak Journalism Journalist Media National Press Day\nধন ৰপ্তানিৰ গোচৰত গ্ৰেপ্তাৰ মহাৰাষ্ট্ৰৰ প্ৰাক্তন গৃহমন্ত্ৰী অনিল দেশমুখ


অচিনাকী পেহাৰ কথাবোৰ - .\n[ Writer: HIRANYA DEKA ]\nসেইদিনা অফিছৰ পৰা আহি থাকোতে ঘটনাতো ঘটিল । প্ৰায় বিলাক মানুহৰে অৱস্থা তথৈবচ , হোৱাৰো কথা । দিনৰ দিনটো কাম কৰি কৰি ঘৰলৈ ওভতাৰ কথা । গেলা গৰমৰ অসহ্যকৰ ভাৱটো আৰু দিনটোৰ কামৰ কৰাৰ পিছত জন্ম হোৱা অশান্তিকৰ পৰিৱেশটোত সকলোৰে তথৈবচ হ’বই । তাতে কোনে বা কিমান গালি খাই আহিছে আৰু ঘৰত গৈ কিমানখিনি গালি খাব লগা আছে তাৰোতো কোনো ঠিকনা নাই । এইবোৰৰ মাজত লোকেল ট্ৰেইনৰ ষ্টিলৰ ওলোমাই থোৱা হেণ্ডেলডালত ধৰি ওভতি আছো । কোনোবাই প্ৰথম নতুন চহৰলৈ আহোতে কৈছিল , বোলো লোকেল ট্ৰেইনত যাবলৈ হ্’লে কিন্তু সাৱধান দেই । মোবাইল ফোন , মণিবেগ , আৰু তোমাৰ পকেটত যিমানবোৰ হাবি যাবি সোমাই পকেটতো ওফন্দাই ৰাখিছে সে ইবোৰ বেগত ভৰাবা আৰু বেগতো মাকে কেচুৱা লোৱাৰ দৰে বুকুত ওলমাই লবা । ভাবিছিলো কিবা ৰহস্য নিশ্চয় আছে । পিছে ৰহস্যৰ আতি-গুৰি নাভাবি তাকে ই গুৰুবাক্য মানি ময়ো প্ৰ্ৰায় আধা খালী ট্ৰেইনখনত কেচুৱা সদৃশ মোৰ বেগটো সাৱটি আহি আছো । তেতিয়াই সেই ঘটনাতো ঘটিল ।\nনাই নাই , বেগতোৰ একো নাই হোৱা । মোৰো একো নাই হোৱা । সন্মুখত বহি থকা তিনিজনীয়া পৰিয়াল এটালৈহে মোৰ চকু গ্’ল । মানুহ্জন প্ৰায় মোৰ পেহাৰ বয়সৰ । আচলতে পেহাৰ বয়সৰ মানে, তেওঁক যদি আপোনাৰ আগত থিয় কৰাই দিও আৰু কওঁ এও মোৰ পেহা , আপুনি নমস্কাৰ দিয়াটো খাটাং। এই জাতিটোৰ বযসিয়াল মানুহ্বোৰ কিবা দেখাত অসমীয়াৰ দূৰ-সম্পৰ্কীয় যেনহে পাওঁ । তেনেকৈ পেহাৰ লগত পেহী এজনীও আৰু তেওঁলোকৰ জীয়েক । পেহী আমাৰ অসমীয়া পেহীৰ নিছিনা নহলেও , জিয়েকজনী ঠিক পেহাৰ ছোৱালীৰ নিচিনাই । হয়্তো মেট্ৰিক দিছে, বা তেনেকুৱা ধৰণৰ কিবা পৰীক্ষা এটা । এতিয়া আহো ঘটনাতোলৈ । পেহাই পেহীজনীক কিবা এটা বিষয়ত খুব কথা কৈ আহিছে । পেহীয়ে প্ৰায় পাচটা মান সংলাপৰ পিছত সৰুকৈ হা জাতীয় কিবা এটা কৈছে , মুৰতো লৰাইছে । জীয়েকে ঠুতৰিত হাত দি মাথো শুনি গৈছে । আকৌ পেহাৰ দহটামান সংলাপ , পেহীৰ সৰু হা জাতীয় কিবা এটা । এনেকৈ এটা ষ্টেশন পাৰ হ’ল । মই ইমান মন দিয়া নাছিলো , কিন্তু যেতিয়া একেদৰে চলি থাকিল , আৰু মোৰ হাততো বিশেষ একো টাইম পাছ জাতীয় কাম নাচিল , মই ডুব গলো কল্পনাৰ সাগৰত । কল্পনা কৰিব ধৰিলো তেওঁলোকে কি আলোচনা কৰিব পাৰেনো ? যিহেতু কথা বতৰা একো বুজা নাইয়েই , নিজৰ ধৰণেই প্লট ভাবিবো ললো ।\nপ্ৰথম প্লট , হয়্তো জীয়েকে মেট্ৰিক দিলে, অহা মাহত ৰিজাল্টো দিব । সমস্যা হল জীয়েকে ঘৰৰ কাষৰ হায়াৰ ছেকেণ্ডাৰী খনত পঢ়িব নে মোমায়েকৰ তাত থাকি কলেজত পঢ়িব । পেহীৰ মতে ঘৰতে থাকি পঢ়্ক , পেহাই যুক্তি দি আছে কলেজত পঢ়িলে কিমান সুবিধা হ’ব ।যিহেতু দিনৰ ভাগত পেহীয়ে নিজৰ মত শুনাইছেই, এতিয়া পেহাৰ পাল , কিমান যুক্তিৰে নিজৰ ইচ্ছাটোক পেহীত ইচ্ছাতোতকৈ ডাঙৰ বুলি প্ৰমাণ কৰিব পাৰে । জীয়েকে কি কব আৰু , তাইৰ নিজৰতো কোনো ভাল লগা বেয়া লগা নাই , লগৰ কেইজনীয়ে কত বা এডমিছন লয় তাকো ঠিক হোৱা নাই । একেলগে পঢ়িব পালে ভাল আছিল । ইহঁত নহলেও যদি চায়ন্সৰ টিউচনত লগ পোৱা ল’ৰাটো , তাইৰ লগত যে সকলোৱে জোকায় , তাৰ লগত পঢ়িব পালেও বেয়া নালাগিব ।\nদ্বিতীয় প্লট , পেহীৰ ককায়েকৰ ছোৱালীজনীৰ বিয়াত কি প্ৰেজেণ্ট দিব তাৰে আলোচনা । পেহীয়ে আচলতে কি দিম পছন্দ কৰিছেই, ভি আই পিৰ ডাঙৰ চুটকেছ এটা আৰু কেচাপাটৰ ছেট এযোৰ । হয়ো হয় , ডাঙৰ ককায়েকৰ একমাত্ৰ ছোৱলী , ইমানখিনি নিদিলে বাৰু পাৰিনে । ভি আই পিতো বাৰু পছন্দ হ্’ল , পেহাৰ বাজেটতো মিলিল । পিছে কেচা পাটৰ কথাটোহে ইমান প্ছন্দ নহল পেহাৰ । ভি আই পিতো দিলেই হয় , আকৌ কিহৰ কেচা পাট লাগেহে ? কাপোৰৰ দোকান্ত সোমাল যদিও , ইহঁতে বৰ ঠগে, আৰু দুখনমানত চাই ল’ম , শুৱালকুচী বস্ত্ৰালয়ত এবাৰ যাম কাইলে ইত্যাদি ইত্যাদি কৈ পেহীক লৈ আহিল । এতিয়া যুক্তি দি আছে – আজিকালিনো আচল পাটৰ কাপোৰ ক’ত পায় , অফিচৰ বৰুৱাদাক পাট বুলি বেনাৰসৰ কাপোৰ দি কেনেকে ঠগিলে , আজিকালি ভি আই পি দিলেও চলে । জিয়েকে একৈ মুদ্ৰাত ঠুতৰিত হাত দি ভাবিছে কাইলে শুৱালকুচী বস্ত্ৰালয় গলে ময়ো এযোৰ পাটৰ ছেট চাই আহিম কিন্তু …\nতৃতীয় প্লট , পেহাই কৈছে টাউনৰ কাষৰ মাটিডোখৰ এতিয়াই নিকিনিলে পিছত পোৱা নাযাব । ইফালে নতুনকৈ ওৱাৰ্ড নম্বৰো হ’ব , তেতিয়া লাইট , পানীৰ একো চিন্তা নাই । আৰু টাউনখনোতো দিনে দিনে বাঢ়ি গৈ আছে ।কি ঠিক দুবছৰ মান পিচত টেলেঙাচুক টাউনতে পৰে বা । পেহীয়ে ইমান ভাল পোৱা নাই , ঘৰত দুজনীকৈ জীয়েক , আজি এৰি কাইলে উলিয়াই দিব লাগিব , ইমান টকা ভাঙি মাটিতুকুৰত কোন থকিব । ইফালে জীয়েকে ভাবিছে , আমাৰ নতুন ঘৰ হ্’লে ইমান ধুনীয়াকৈ সজাই ৰখিম নহয় , একেবাৰে ৰেণুবাহঁতৰ ঘৰটোৰ নিচিনাকৈ ৰাখিম । ইমান যে ভাল হ্’ব ।\n← Photography by TINKU BARMAN\nনৈ আৰু ল’ৰাৰ কাহিনী →\n1 comment for “অচিনাকী পেহাৰ কথাবোৰ”\nNice story. Hope to read more from you.


গৰুখুঁটিৰ ঘটনাত কংগ্ৰেছ - এআইইউডিএফৰো উচটনি থাকিব পাৰে : অতুল বৰা\n'আইন হাতত তুলি ললে চৰকাৰে কেতিয়াও মনে মনে থাকিব নোৱাৰে'\nSeptember 26, 2021 2:33 pm\nআইন হাতত তুলি ললে চৰকাৰে কেতিয়াও মনে মনে থাকিব নোৱাৰে ৷\nসিদিনা গৰুখুঁটিত যি ঘটনা সংঘটিত হ’ল আমি ভাৱো যে সেই হিংসাত্মক ঘটনাৰ লগত কেতবোৰ অপশক্তি জড়িত হৈ আছে ৷ নহ’লে সেই স্থানত ইমান মানুহ নাই ৷ এশ মানুহৰ ঘৰো নাই ৷ গতিকে ইমান হাজাৰ মানুহ ক’ৰ পৰা তাত গোট খালে ?\nসংগঠিত ৰূপত বাধা প্ৰদান কৰাৰ বাবে তাত ইমান মানুহ গোট খাইছিল ৷ এই মন্তব্য ৰাজ্যৰ কৃষি আৰু পশুপালন বিভাগৰ মন্ত্ৰী অতুল বৰাৰ ৷\nমন্ত্ৰীগৰাকীয়ে বঙাইগাঁও জিলাত উপস্থিত হৈ এই মন্তব্য কৰে। জিলা উপায়ুক্ত কাৰ্যালয়ৰ সভাকক্ষত উপায়ুক্ত ডা:এম এচ লক্ষ্মী প্ৰিয়া আৰু জিলা উন্নয়ন আয়ুক্ত ভাস্কৰ দাসৰ উপস্থিতিত কৃষি,পশুপালন, দুগ্ধ উন্নয়ন আৰু সমবায় বিভাগৰ বিষয়াসকলৰ লগত এক পৰ্যালোচনা সভাত মিলিত হোৱাৰ পিছত সংবাদ মাধ্যমৰ আগত এই মন্তব্য কৰে তেওঁ৷\nসাংবাদিকে মন্ত্ৰী বৰাক গৰুখুঁটিৰ ঘটনা সন্দৰ্ভত তেওঁৰ প্ৰতিক্ৰিয়া জানিব বিচৰাত কয় যে গৰুখুঁটিৰ আমাৰ যিটো প্ৰকল্প এই প্ৰকল্পটোৰ কাৰণে মুখ্যমন্ত্ৰীয়ে বিশেষ উদ্যোগ লৈছে আৰু এয়া তেওঁৰ সপোন ৷\nইয়াৰ জৰিয়তে এটা মডেল প্ৰজেক্ট কৰিব বিচৰা হৈছে যাতে সমগ্ৰ ৰাজ্যখনৰ উঠি অহা চামটোৱে ইয়াক দেখি উদ্বুদ্ধ হয় ৷ তাৰ বাবে ইতিমধ্যে কাম তৰিৎ গতিত আগবাঢ়িছে ৷ ইয়াৰ বাবে পদ্ম হাজৰিকাক অধ্যক্ষ হিচাপে লৈ এখন কমিটি গঠন কৰা হৈছিল আৰু কমিটিখনে তাত যথেষ্টখিনি কাম কাজ আগবঢ়াইছিল ৷\nআনকি গুজৰাটৰ পৰা গিৰ গৰু অনা হৈছে ৷ তাত যিখিনি লোক আছে সেই লোকখিনিক বিকল্প স্থানত মাটি দিয়াৰ কথাও কৈছে আৰু ইতিমধ্যে তেওঁলোকে সেই কথা বুজিও উঠিছে৷ এইটো নহয় যে তেওঁলোকক অমানৱীয়ভাৱে কিবা প্ৰকাৰে তাৰ পৰা উঠাই দিয়া হ’ব ৷\nহয় ,অসম আন্দোলনৰ সময়তো ডাঙৰ ডাঙৰ ঘটনা সংঘটিত হৈছে সেই এলেকা বিলাকত ৷ জয়নাথ শৰ্মাৰ ভাতৃক তাত হত্যা কৰা হৈছিল ৷ কিন্তু কথা হ’ল চৰকাৰৰ মাটি কোনোবাই দখল কৰি থাকিব আৰু চৰকাৰে সদায় মনে মনে থাকিব সেইটো হ’ব নোৱাৰে ৷\nআমাৰ ৰাজ্যখনৰ কৃষি বিভাগৰে ৭৫ খনমান চিড ফাৰ্ম আছে ৷ তাৰে বহুখিনি মাটি দখল হৈছে ৷ আনকি কিছুমান সন্দেহজনক মানুহেও তাত বসবাস কৰিবলৈ লৈছে ৷ গতিকে সেইবিলাকো উচ্ছেদ কৰা হ’ব আৰু মুখ্যমন্ত্ৰীয়ে ইতিমধ্যে কৈছে যে এনেকুৱা ধৰণৰ বাধাই আমাৰ গতি স্তব্ধ কৰিব নোৱাৰে ৷\nআমাৰ যিটো লক্ষ্য সেই লক্ষ্যত উপনীত হ’বলৈ নিশ্চিতভাৱে আমি আগবাঢ়ি যাম ৷ কিন্তু এইটো ঠিক যে কোনোবা এজন ফটোগ্ৰাফাৰৰ এটা দৃশ্য দেখিছো বৰ ভালবিধৰ নহয় ৷ অত্যন্ত দুৰ্ভাগ্যজনক ৷ তেনেকুৱা ঘটনা আমি কেতিয়াও আশা নকৰো৷ মূল কথা হ’ল যে পৰিকল্পিতভাৱে তেওঁলোকে সৃষ্টি কৰা বা পুলিচক আক্ৰমণ কৰা যিটো কথা তাক প্ৰশাসন আৰু চৰকাৰে কেতিয়াও সহ্য কৰিব নোৱাৰে ৷\nআনহাতে সাংবাদিকে এই ঘটনাৰ আঁৰত কংগ্ৰেছৰ উচটনি থাকিব পাৰে নেকি বুলি সোধাত মন্ত্ৰী বৰাই কয় যে কংগ্ৰেছৰ উচটনি থাকিব পাৰে , এ আই ইউ ডি এফৰ উচটনিও থাকিব পাৰে ৷\nইপিনে মন্ত্ৰীসভাৰ সম্প্ৰসাৰণৰ বিষয়ে সোধাত তেওঁ কয় যে মন্ত্ৰীসভাৰ সম্প্ৰসাৰণৰ বিষয়টো এতিয়া আলোচনা হোৱা নাই ৷ ভৱিষ্যতে হ’বই ৷ আনহাতে ফণীভূষণ চৌধুৰীয়ে মন্ত্ৰিত্ব পাব নে বুলি সোধাত তেওঁ কয় যে এনেকৈ ৰাজহুৱাভাৱে কোৱা কথা নহয় ৷\nসকলোৱে জানে আৰু আপোনালোকেও জানে ৷ উল্লেখ্য যে মন্ত্ৰী অতুল বৰাই অসম গণ পৰিষদৰ জ্যেষ্ঠ নেতা, বিধায়ক ফণীভূষণ চৌধুৰী জ্যেষ্ঠ ভাতৃ প্ৰয়াত সুবোধ চৌধুৰীৰ বাসগৃহত উপস্থিত হৈ শোকসন্তপ্ত পৰিয়ালবৰ্গক সাক্ষাৎ কৰি সমবেদনা জ্ঞাপন কৰে ৷\nঅঘটন! বিশ্বনাথ ঘাটৰ শ্মশানথলীৰ সন্মুখত স্কুটী ৰখাই ব্ৰহ্মপুত্ৰ জাপ দিলে মহিলাই; উদ্ধাৰ মৃতদেহ\nআটছাৰ গোলাঘাট জিলা সমিতিৰ পৰা তিনি নেতাক নিলম্বন; সাংবাদিক সন্থাৰ সিদ্ধান্ত প্ৰত্যাহাৰ


হাস্য ব্যংগৰে কৰক সত্যৰ সন্ধান - অসমীয়াৰ সুখ-দুখ\nHome LOCAL-GUJAB লোকেল গুজৱ.কম হাস্য ব্যংগৰে কৰক সত্যৰ সন্ধান\nxukhdukh.com April 01, 2015 LOCAL-GUJAB, লোকেল গুজৱ.কম,\nএপ্ৰিল ফুলৰ ৰাষ্ট্ৰীয় গুজৱ\n১. ছালৰ ৰঙক লৈ মস্কৰা কৰি ভালপোৱা গিৰিবাজ সিং আৰু শৰত যাদৱলৈ এই বৰ্ষৰ ফেয়াৰ এণ্ড লাভলি বঁটা ঘোষণা। ৰং ভেদৰ প্ৰচাৰ প্ৰসাৰ কৰাত যোগোৱা অৱদানৰ বাবে এই বঁটা ঘোষণা কৰা হৈছে বুলি জানিব পৰা গৈছে।\n২. বাহুল গান্ধীয়ে বনবাস নে অজ্ঞাতবাস শেষ কৰি অচিৰেই ৰাইজক দেখা দিবহি বুলি জানিব পৰা গৈছে। বনবাস নে অজ্ঞাতবাসৰ শেষত মহাভাৰত হবনে ৰামায়ন হব, সেয়াও তেওঁ কৰা বাসৰ ওপৰতে নিৰ্ধাৰিত হব বুলি গান্ধী পৰিয়াল তোষামোদকাৰী সংস্থাই স্পষ্ট কৰি দিছে।\n৩. অহা ২০৪২চনৰ নিৰ্বাচনত মুখ্যমন্ত্ৰী পদৰ বাবে নাতিকন গগৈৰ সৈতে সমুখ সমৰত নামিব চোটেউদ্দিন আজষল। ককা দেউতাৰ টোৰটোৰণি মইনো এৰিম কিয় বুলি দুয়োয়েই বাক-যুদ্ধত লিপ্ত হোৱাত অসমৰ ৰাইজে ককাক কেইজনলৈ মনত পেলাই চকুপানী টোকাৰো গোপন খবৰ।\n৪. এইবাৰ আৰু চিমান্ত শেকৰে দক্ষিণ ভাৰতৰ পৰা সুৰ চুৰ নকৰে বুলি শপত খোৱাৰ কথাও জানিব পৰা গৈছে। এইবাৰ তেওঁ লেটিন আমেৰিকা ভ্ৰমণ কৰি লেটিনতো গুণগুণাই থাকিব পৰা সুৰ সংগ্ৰহ কৰি আনি অসমীয়া ৰাইজক চমক খুৱাই দিব বুলিও গোপন সূত্ৰত প্ৰকাশ।\n৫. জুৰিন গাৰ্গে এইবাৰ “মিচন মংগল” নামৰ ছবিত অভিনয় কৰিব। মণীন বৰুৱাৰ পৰিচালনাত ইণ্টাৰষ্টেলাৰ আৰ্হিত ছবিখন নিৰ্মাণ কৰা হব বুলি জানিব পৰা গৈছে। গেৰুৱা বসন ইতিহাসবিদ সন্থাই যোগোৱা সমলৰ ভিত্তিত নিৰ্মাণ কৰিব লগা ছবিখনত গাত পাখি লগাই জুৰিন গাৰ্গে মংগল গ্ৰহত হোৱা বিহু মেলাত ফাংচন কৰা লাইভ দেখুৱাবলৈ ব্যৱস্থা কৰা হব বুলিও মণীনদাই প্ৰকাশ কৰিছে।\n৬. শচীন ককাইদেৱে পুনৰ ক্ৰিকেটৰ দুনীয়ালৈ ঘূৰি আহিব বুলি গুজৱ ওলাইছে। বয়স থকা বাবেই ইমান খেল দেখি দেখি গা-কুটকুটাই থকাৰ বাবেহে তেওঁ খেলপথাৰলৈ ঘূৰি আহিবলৈ ওলাইছে, পইচাৰ বাবে নহয় বুলিও প্ৰকাশ কৰিছে। তেওঁক এতিয়া আইপিএলয়ে কিমান টকাত কিনিব, তাতো টেক্স ৰেহাই দিবলৈ বুলিও টুইটাৰ যোগে আহ্বান জনোৱা বুলি খবৰ প্ৰকাশ পাইছে।\n৭. এপ্ৰিল ফুল উপলক্ষে বৰ্ষশ্ৰেষ্ঠ মিছলীয়া পুৰস্কাৰৰ বাবে দুজন মানুহৰ মাজত তীব্ৰ প্ৰতিদ্বন্দিতা হোৱা বুলি জানিব পৰা গৈছে। গুজ্জু নৰেন আৰু ৰসাল গগৈ নামৰ নেতা দুজনৰ ভিতৰত কাক পুৰস্কাৰ দিয়া যায় তাকে লৈ খোদ ৰাইজ কনফিউজড হোৱাৰ কথাও জানিব পৰা গৈছে। মিছা আশা দিয়াত এজন আনজনতকৈ কোনো গুণেই কম নহয় বুলিও ৰাইজে প্ৰকাশ কৰিছে।\n৮. অসমীয়াৰ সংজ্ঞা নামৰ এটি ঐতিহাসিক আপুৰুগীয়া বস্তু অসমবাসীয়ে লাভ কৰিবলৈ সক্ষম হৈছে। এইবাৰ আৰু সাংবিধানিক ৰক্ষা কৱচৰ তাবিজ বাহুৱে বাহুৱে পিন্ধি জয় আই অসম বোল কৰি থাকিব পাৰিব বুলিও সম্ভাৱনা প্ৰকাশ পাইছে। তাকে দেখি বগাটুপি ছাত্ৰ সন্থাই এমাহমান বন্ধ ঘোষণা কৰাৰ সম্ভাৱনাৰ কথাও জ্যোতিষী হিৰো ইয়ঙে নাকচ কৰিব পৰা নাই!\n৯. কৃষকান্ত গগৈয়ে এইবাৰ ৰাজনৈতিক হাল চলাব বুলি জানিব পৰা গৈছে। ৰাজনৈতিক বলধ নাপাই তেখেতেও অসমৰ জাতীয় নেতা সকলৰ প্ৰিয় বাহন বলেৰ গাড়ীকে মাটি মৈয়াবলৈ ব্যৱহাৰ কৰিবলৈ লোৱাৰ কথাও সচেতন নিউজ.কমে প্ৰকাশ কৰিছে।\n১০. হোণ্ডা চিটীৰ বিক্ৰী যোৱা দহ মাহত তেইশ শতাংশ বৃদ্ধি পোৱাৰ তথ্য। ভাল দিন অহা নাই যদি ইমান গাড়ী কোনে কিনিছে বুলিও পদুম ফেন ক্লাৱে প্ৰশ্ন উত্থাপন কৰিছে। সেই স্ফুৰ্তিতে মিছ কল মাৰি ফেন ক্লাৱৰ সদস্য সংখ্যা ১০কোটিতকৈ অধিক কৰি পেলাবই বুলি শপত গ্ৰহণ কৰাৰ বাতৰিও প্ৰকাশ পাইছে।\nBy xukhdukh.com on April 01, 2015


উত্তৰ প্ৰদেশত স্বামী প্ৰসাদ মৌৰ্যৰ নতুন পৰিকল্পনা , অখিলেশ ৰ অংকত OBC ভোটাৰ !\nস্বামী প্ৰসাদ মৌৰ্য আজিৰ তাৰিখত আটাইতকৈ চৰ্চিত নাম , কেন্দ্ৰ আৰু ৰাজ্যত নিজৰেই চৰকাৰ থকাৰ পিছত স্বামী প্ৰসাদ মৌৰ্যৰ পদত্যাগে উত্তৰ প্ৰদেশৰ ৰাজনীতি ত নতুন নিৰ্বাচনী ঢৌ ৰ সৃষ্টি কৰিছে নেকি ?\n২০২২ চনৰ বিধানসভা নিৰ্বাচনৰ পূৰ্বে উত্তৰ প্ৰদেশত বিজেপিক এক আঘাত কৰি জ্যেষ্ঠ অ'বিচি নেতা স্বামী প্ৰসাদ মৌৰ্যই মংগলবাৰে ৰাজ্যিক কেবিনেটৰ পৰা পদত্যাগ কৰে। যোগী আদিত্যনাথ নেতৃত্বাধীন চৰকাৰে দলিত, অ'বিচি, কৃষক আৰু যুৱসকলক অৱহেলা কৰাৰ অভিযোগ উত্থাপন কৰে নেতাগৰাকীয়ে।বিজেপিৰ আন তিনিজন বিধায়ক ক্ৰমে অ'বিচি ব্লকৰ দুজন আৰু এজন দলিত , তেওঁলোকেও শ্ৰীযুত মৌৰ্যৰ সমৰ্থনত বিজেপি ত্যাগ কৰিছে আৰু তেওঁৰ ৰাজনৈতিক নেতৃত্ব অনুসৰণ কৰিব বুলি কৈছিল। শ্ৰীযুত মৌৰ্যই ৰাজ্যপাল আনন্দীবেন পেটেললৈ তেওঁৰ পদত্যাগ পত্ৰ ৰাজহুৱা কৰাৰ পিছতে সমাজবাদী পাৰ্টিৰ সভাপতি অখিলেশ যাদৱে শ্ৰীযুত মৌৰ্যৰ সৈতে নিজৰ এখন তাৰিখবিহীন ফটো টুইট কৰিছিল আৰু অ'বিচি নেতা আৰু তেওঁৰ সমৰ্থকসকলক তেওঁৰ দললৈ "স্বাগতম" জনাইছিল।\nশ্ৰীযুত মৌৰ্যই তেওঁৰ কৰ্মী আৰু সমৰ্থকৰ সৈতে পৰামৰ্শৰ পিছত আন এটা দলত যোগদান কৰা বা থাকিবলৈ আনুষ্ঠানিক সিদ্ধান্ত ল'ব।তেওঁৰ জীয়ৰী সংঘমিত্ৰা মৌৰ্য বুদাউনৰ এগৰাকী বিজেপি সাংসদ। তেওঁ বুদাউনৰ সাংসদ হিচাপে তেওঁৰ প্ৰতিশ্ৰুতি পালন কৰি যাব। তেওঁ কয় যে "মোৰ সিদ্ধান্তৰ সৈতে মোৰ পুত্ৰ বা কন্যাৰ কোনো সম্পৰ্ক নাই।"\nইতিমধ্যে শ্ৰীযুত মৌৰ্যৰ সমৰ্থকসকলে লোকতান্ত্ৰিক বহুজন মঞ্চৰ জৰিয়তে SPৰ সৈতে প্ৰাক-নিৰ্বাচনী মিত্ৰতাক সমৰ্থন কৰিছিল যিটো তেওঁ ২০১৬ চনত SP ত পোনপটীয়াকৈ অন্তৰ্ভুক্ত হোৱাৰ সলনি BSP ত্যাগ কৰাৰ পিছত গঠন কৰিছিল। পাঁচবাৰৰ বিধায়ক, একাধিকবাৰ মন্ত্ৰী আৰু পূৰ্বাঞ্চলৰ কুশীনগৰৰ পাদ্ৰাউনাৰ বৰ্তমানৰ বিধায়ক শ্ৰীযুত মৌৰ্যই যোগী আদিত্যনাথ মন্ত্ৰীসভাত শ্ৰমিক, নিযুক্তি আৰু সমন্বয় দপ্তৰৰ দায়িত্ব পালন কৰিছিল।বহুজন ৰাজনীতিৰ কাঞ্চীৰাম সূতাৰ পৰা অহা শ্ৰীযুত মৌৰ্যই তেওঁৰ পদত্যাগ পত্ৰত কয় যে তেওঁ "বিৰূপ পৰিস্থিতি" আৰু বিজেপিৰ সৈতে আদৰ্শগত পাৰ্থক্য থকা স্বত্বেও নিষ্ঠাৰে মন্ত্ৰীৰ দায়িত্ব পালন কৰিছিল।\nশ্ৰীযুত মৌৰ্য, যিয়ে তেওঁৰ জীৱনৰ বেছিভাগ সময় BSPত অতিবাহিত কৰিছিল । তেওঁ নেতৃত্ব দিয়া আটাইতকৈ পিছপৰা জাতিবোৰৰ মাজত বিশেষকৈ মৌৰ্য আৰু কুশৱাহা সম্প্ৰদায়ৰ মাজত এক জনপ্ৰিয় ব্যক্তি হিচাপে গণ্য কৰা হয়। যদি তেওঁ SPত যোগদান কৰে, ই অখিলেশ যাদৱৰ বাবে অধিক উৎসাহজনক হ'ব। যি ইতিমধ্যে পূৱ UP ত মৌৰ্য, ননিয়া চৌহান, কুৰ্মী আৰু ৰাজভৰ OBC সম্প্ৰদায়ৰ সমৰ্থিত দলবোৰৰ সৈতে গুৰুত্বপূৰ্ণ মিত্ৰতা কৰিছে। SP মুৰব্বীয়ে সংখ্যাগতভাৱে গুৰুত্বপূৰ্ণ আৰু প্ৰভাৱশালী OBC সকলৰ মাজত ব্যাপক গ্ৰহণযোগ্যতা নিশ্চিত কৰাৰ বাবে যৌথভাৱে কাম কৰিছে যাক বিজেপিয়ে কল্যাণমূলক আঁচনি, হিন্দুত্ববাদী আলোচনা আৰু প্ৰতিনিধিত্বৰ দ্বাৰা আক্ৰমণাত্মকভাৱে আকৰ্ষণ কৰি আহিছে। শ্ৰীযুত মৌৰ্যৰ সিদ্ধান্তৰ পিছত, শ্ৰীযুত যাদৱে তেওঁক এছপিলৈ স্বাগতম জনাইছিল আৰু তেওঁক "সামাজিক ন্যায় আৰু সমতাৰ বাবে যুঁজ দিয়া" নেতা হিচাপে প্ৰশংসা কৰিছিল।"সামাজিক ন্যায়ৰ বিপ্লৱ হ'ব, য'ত ২০২২ চনত পৰিৱৰ্তন হ'ব," এনেদৰে শ্ৰীযুত যাদৱে তেওঁৰ টুইটত কয়।\nশ্ৰীযুত মৌৰ্যৰ সমৰ্থনত পদত্যাগ কৰা বিধায়ক ব্ৰজেশ কুমাৰ প্ৰজাপতিয়ে কয় যে যোৱা পাঁচ বছৰত দলিত, অ'বিচি আৰু সংখ্যালঘু নেতাসকলক বিজেপি চৰকাৰে উপযুক্ত সন্মান বা গুৰুত্ব দিয়া নাই। শ্ৰীযুত মৌৰ্যক "শোষিতসকলৰ কণ্ঠস্বৰ" বুলি অভিহিত কৰি শ্ৰীযুত প্ৰজাপতিয়ে কয়, "তেওঁ মোৰ নেতা আৰু মই তেওঁৰ সৈতে আছো।"উন্নয়নৰ প্ৰতি সঁহাৰি জনাই RSS ৰ স্থিতিশীল কেশৱ প্ৰসাদ মৌৰ্যৰ পৰা উত্তৰ-কেন্দ্ৰীয় উপ মুখ্যমন্ত্ৰী আৰু বিজেপিৰ মৌৰ্যমুখই শ্ৰী স্বামী প্ৰসাদ মৌৰ্যক তেওঁৰ সিদ্ধান্ত পুনৰ বিবেচনা কৰি আলোচনা কৰিবলৈ আহ্বান জনায়।\n"খৰখেদাকৈ লোৱা সিদ্ধান্তবোৰ প্ৰায়ে ভুল বুলি প্ৰমাণিত হয়," শ্ৰীযুত কেশৱ প্ৰসাদে এনেদৰে টুইট কৰে। বিজেপি চৰকাৰৰ মুখপাত্ৰ সিদ্ধাৰ্থ নাথ সিঙে অধিক সমালোচনা কৰিছিল।তেওঁ শ্ৰীস্বামী প্ৰসাদ মৌৰ্যৰ পিছপৰা জাতিৰ ৰাজনীতি কৰাৰ দাবীৰ ওপৰত প্ৰশ্ন উত্থাপন কৰিছিল যেতিয়া তেওঁ দলিত, দৰিদ্ৰ আৰু কৃষকসকলৰ বাবে কাম কৰা একমাত্ৰ দলটো এৰি "এছপিৰ বিন্ধা চক্ৰ" চলাবলৈ কাম কৰিছিল।\n১৯৮০ চনত এলাহাবাদৰ প্ৰয়াগৰাজত যুৱ লোক দলৰ সৈতে ৰাজনৈতিক জীৱন আৰম্ভ কৰা শ্ৰীযুত মৌৰ্যই ১৯৯৬ চনত BSP ৰ ৰাজ্যিক সাধাৰণ সম্পাদক হিচাপে নিযুক্ত হোৱাৰ আগতে ১৯৯১ চনৰ পৰা ১৯৯৫ চনলৈ জনতা দলৰ ৰাজ্যিক সাধাৰণ সম্পাদক হিচাপে কাম কৰিছিল। তেওঁ BSP প্ৰধান মায়াৱতীৰ নেতৃত্বত চৰকাৰসমূহৰ মন্ত্ৰী আছিল। BSP ৰ এজন ৰাষ্ট্ৰীয় সাধাৰণ সম্পাদক আছিল।অৱশ্যে ২০১৬ চনত টিকট বিতৰণ আৰু তেওঁৰ কাৰ্যশৈলীৰ বিষয়ত মায়াৱতীৰ সৈতে মতভেদ হোৱাৰ পিছত মৌৰ্যই BSP ত্যাগ কৰে। ৰাজহুৱাভাৱে তেওঁ মায়াৱতীৰ বিৰুদ্ধে টিকট নিলাম কৰাৰ অভিযোগ উত্থাপন কৰে আৰু বিজেপিত যোগদান কৰে। যি তেতিয়ালৈকে অ'বিচিসকলৰ মাজত অখিলেশ যাদৱ চৰকাৰৰ বিৰুদ্ধে ক্ষমতা বিৰোধী ঢৌৰ সুবিধা লোৱাৰ বাবে মেৰু স্থিতিত আছিল।তেওঁ কেবিনেটৰ পৰা পদত্যাগ কৰাৰ পিছত তেওঁ কোনো নেতাৰ নাম নল'বলৈ সতৰ্ক আছিল, কেৱল তেওঁৰ সিদ্ধান্ত "আদৰ্শগত অসন্তুষ্টি"ৰ পৰা উদ্ভৱ হৈছিল বুলি কৈছিল।